PAULUS DIACONUS

Sexti Pompei Festi, De verborum significatu quae supersunt cum Pauli epitome, ed. W. M. Lindsay, Leipzig, 1913

p. 1

DIVINAE LARGITATIS MUNERE SAPIENTIA

POTENTIAQUE PRAEFULGIDO

domno regi Karolo regum sublimissimo Paulus

ultimus servulus

Cupiens aliquid vestris bibliothecis addere, quia ex proprio

perparum valeo, necessario ex alieno mutuavi. Sextus

denique Pompeius Romanis studiis affatim eruditus, tam sermonum

abditorum, quam etiam quarumdam causarum origines

aperiens, opus suum ad viginti prolixa volumina

extendit. Ex qua ego prolixitate superflua quaeque et minus

necessaria praetergrediens et quaedam abstrusa penitus stilo

proprio enucleans, nonnulla ita, ut erant posita, relinquens,

hoc vestrae celsitudini legendum compendio obtuli. In

cuius serie, si tamen lectum ire non dedignabimini, quaedam

secundum artem, quaedam iuxta etymologiam posita

non inconvenienter invenietis, et praecipue civitatis vestrae

Romuleae, portarum, viarum, montium, locorum tribuumque

vocabula diserta repperietis; ritus praeterea gentilium et

consuetudines, varias dictiones quoque poetis et historiographis

familiares, quas in suis opusculis frequentius posuere.

Quod exiguitatis meae munusculum si sagax et subtilissimum

vestrum ingenium non usque quaque reppulerit,

tenuitatem meam vita comite ad potiora excitabit.

p. 2

Excerpta ex libris Pompei Festi De significatione

verborum.

**Augustus** locus sanctus ab avium gestu, id est quia ab avibus

significatus est, sic dictus: sive ab avium gustatu, quia

aves pastae id ratum fecerunt.

**Augur** ab avibus gerendoque dictus, quia per eum avium

gestus edicitur; sive ab avium garritu, unde et augurium.

**Auspicium** ab ave spicienda. Nam quod nos cum praepositione

dicimus aspicio, apud veteres sine praepositione

spicio dicebatur.

**Adfectare** est pronum animum ad faciendum habere.

**Armillum** vas vinarium in sacris dictum, quod armo, id est

humero, deportetur.

**Aerarii tribuni** a tribuendo aere sunt appellati. Aerarium

sane populus Romanus in aede Saturni habuit.

**Apricum** locum a sole apertum a Graeco vocabulo phrike

appellatum, quasi aphrikes, id est sine horrore, videlicet frigoris,

unde etiam putatur et Africa appellari.

**Amoena** dicta sunt loca, quae ad se amanda alliciant, id

est trahant.

**Adfecta** femina vel in bonam partem dicitur, velut honorata,

vel in malam, quasi ad extremum periculum adducta.

**Aquagium** quasi aquae agium, id est aquae ductus appellatur.

**Aquaelicium** dicitur, cum aqua pluvialis remediis quibusdam

elicitur, ut quondam, si creditur, manali lapide in urbem

ducto.

**Aqua** dicitur, a qua iuvamur.

p. 3

**Aqua et igni** tam interdici solet damnatis, quam accipiuntur

nuptae, videlicet quia hae duae res humanam vitam maxime

continent. Itaque funus prosecuti redeuntes ignem supergradiebantur

aqua aspersi; quod purgationis genus vocabant

suffitionem.

**Axitiosi** factiosi dicebantur, cum plures una quid agerent

facerentque. Axit autem dixisse antiquos pro egerit, manifestum

est; unde axites mulieres sive +dii+ dicebantur una

agentes.

**Alites** volatu auspicia facientes istae putabantur: buteo,

sanqualis, inmusulus, aquila, vulturius.

**Axamenta** dicebantur carmina Saliaria, quae a Saliis sacerdotibus

canebantur, in universos homines composita.

Nam in deos singulos versus ficti a nominibus eorum appellabantur,

ut Ianuli, Iunonii, Minervii.

**Axis,** quem Graeci axona dicunt, plures habet significationes.

Nam et pars caeli septentrionalis, et stipes teres, circa quem

rota vertitur, et tabula sectilis axis appellatur.

**Ador** farris genus, edor quondam appellatum ab edendo,

vel quod aduratur, ut fiat tostum, unde in sacrificio mola

salsa efficitur.

**Adoriam** laudem sive gloriam dicebant, quia gloriosum eum

putabant esse, qui farris copia abundaret.

**Arma** proprie dicuntur ab armis, id est humeris, dependentia,

ut scutum, gladius, pugio, sica: ut ea, quibus procul

proeliamur, tela.

p. 4

**Armita** dicebatur virgo sacrificans, cui lacinia togae in humerum

erat reiecta. Legibus etiam Laurentum sanctum est,

ne pomum ex alieno legatur in armum, id est, quod humeri

onus sit.

**Armentum** id genus pecoris appellatur, quod est idoneum

ad opus armorum. Invenies tamen feminine armentas apud

Ennium (Ann. 598) positum.

**Album,** quod nos dicimus, a Graeco, quod est alphon, est

appellatum. Sabini tamen alpum dixerunt. Unde credi potest,

nomen Alpium a candore nivium vocitatum.

**Albesia** scuta dicebantur, quibus Albenses, qui sunt Marsi

generis, usi sunt. Haec eadem decumana vocabantur, quod

essent amplissima, ut decumani fluctus.

**Albiona** ager trans Tiberim dicitur a luco Albionarum, quo

loco bos alba sacrificabatur.

**Albula** Tiberis fluvius dictus est ab albo aquae colore: Tiberis

autem a Tiberi<n>o Silvio, rege Albanorum, quod is

in eo extinctus est.

**Ambo** ex Graeco ductum videtur, quod illi ampho dicunt.

**Ambactus** apud Ennium (Ann. 605) lingua Gallica servus

appellatur.

**Am** praepositio loquelaris significat circum, unde supra servus

ambactus, id est circumactus dicitur.

**Ambest** ita tertiae personae verbum est, ut nullam aliam

habeat declinationem.

**Ambegni** bos et verbix appellabantur, cum ad eorum utraque

latera agni in sacrificium ducebantur.

**Ambidens** sive bidens ovis appellabatur, que superioribus

et inferioribus est dentibus.

**Abemito** significat demito vel auferto. Emere enim antiqui

dicebant pro accipere.

p. 5

**Ambarvales** hostiae appellabantur, quae pro arvis a duobus

fratribus sacrificabantur.

**Amburbiales** hostiae dicebantur, quae circum terminos urbis

Romae ducebantur.

**Ambustus** circumustus.

**Ambitus** proprie dicitur circuitus aedificiorum patens in

latitudinem pedes duos et semissem, in longitudinem idem

quod aedificium: sed et eodem vocabulo crimen avaritiae

vel affectati honoris appellatur.

**Adolescit** a Graeco aldesko, id est adcresco, venit. Unde

fiunt adultus, adulescens: altare, eo quod in illo ignis excrescit;

et exoletus, qui excessit olescendi, id est crescendi,

modum; et inolevit, id est crevit.

**Altaria** sunt, in quibus igne adoletur.

**Aliuta** antiqui dicebant pro aliter, ex Graeco id alloios transferentes.

Hinc est illud in legibus Numae Pompili (15); «Si

quisquam aliuta faxit, ipsos Iovi sacer esto.»

**Astu** apud poetas astutiam significat, cuius origo ex Graeco

[oppido] algo deducitur, in quo qui conversati assidue sint,

cauti atque acuti esse videantur.

**Astutus** arte tutus.

**Algeo** ex Graeco algo ducitur, id est doleo, ut sit frigus

dolor quidam membrorum rigore conlectus.

**Ast** significat at, sed, autem.

**Anus** dicta est ab annorum multitudine, quoniam antiqui

non geminabant consonantes; vel quod iam sit sine sensu,

quod Graece dicitur anous.

p. 6

**Amussim** regulariter, tractum a regula, ad quam aliquid

exaequatur, quae amussis dicitur. Quidam amussim esse dicunt

non tacite, quod muttire interdum dicitur loqui.

**Adgretus,** apud Ennium (Ann. 588) «adgretus fari», pro

eo, quod est adgressus, ponitur, quod verbum venit a Graeco <egeiromai> [surgo].

**Agnus** ex Graeco amnos deducitur, quod nomen apud maiores

communis erat generis, sicut et lupus, quod venit ex

Graeco lukos.

**Aegrum** ex Graeco anigron appellatur; a quibusdam putatur

a voce doloris appellari, quod est ai.

**Annus** ex Graeco venit, quem illi ennon dicunt, et quod nos

trimum, illi dicunt triennon.

**Alterum** Sinnius ait idem significare, quod apud Graecos

eteron. Quidam vero ex utroque esse compositum allos et

eteros. Alter et pro non bono ponitur, ut in auguriis altera

cum appellatur avis, quae utique prospera non est: sic aliter

nonnumqam pro adverso dicitur et malo.

**Aliesis** dies dicebatur apud Romanos obscenissimi ominis,

ab Allia fluvio scilicet, ubi Romanus fusus a Gallis exercitus

est.

**Adlecti** dicebantur apud Romanos, qui propter inopiam ex

equestri ordine in senatorum sunt numero adsumpti. Nam

patres dicuntur, qui sunt patricii generis; conscripti, qui in

senatu sunt scriptis adnotati.

**Altercatio** iurgatio.

**Alternatio** per vices successio.

**Alma** sancta sive pulchra, vel alens, ab alendo scilicet.

**Altellus** Romulus dicebatur, quasi altus in tellure, vel quod

tellurem suam aleret; sive quod aleretur telis; vel quod a

p. 7

Tatio Sabinorum rege postulatus sit in conloquio pacis, et

alternis vicibus audierit locutusque fuerit. Sicut enim fit

deminutive a macro macellus, a vafro vafellus, ita ab alterno

altellus.

**Altus** ab alendo dictus, alias ab altitudine altus.

**Alterplicem** duplicem.

**Altertra** alterutra.

**Alcedo** dicebatur ab antiquis pro alcyone, ut pro Ganymede

Catamitus, pro Nilo Melo.

**Alica** dicitur quod alit corpus.

**Alicariae** meretrices appellabantur in Campania solitae ante

pistrina alicariorum versari quaestus gratia, sicut hae, quae

ante stabula sedebant, dicebantur prostibula.

**Almities** habitus almarum rerum.

**Allus** pollex scandens proximum digitum, quod velut insiluisse

in alium videatur, quod Graece allesthai dicitur.

**Alveolum** tabula aleatoria.

**Alvus** venter feminae ab alendo dicta. Est enim generis

feminini.

**Angor** id est animi vel corporis cruciatus, proprie a Graeco

+anchedellini+, id est strangulatione, dictus; unde et faucium

dolor angina vocatur.

**Antigerio** antiqui pro valde dixerunt.

**Antehac** Terentius pro antea ponit.

**Anteurbana** praedia urbi propinqua.

**Antarium** bellum, quod ante urbem geritur.

**Axare** nominare.

p. 8

**Antipagmenta** valvarum ornamenta, quae antis adpinguntur,

id est adfiguntur.

**Antefixa,** quae ex opere figulino tectis adfiguntur sub stillicidio.

**Aureax** auriga. Aureas enim dicebant frenum, quod ad

aures equorum religabatur; orias, quo ora cohercebantur.

**Auritus** a magnis auribus dicitur, ut sunt asinorum et leporum,

alias ab audiendi facultate.

**Aurum** dictum, quia praecipue custoditur. Graece enim orein

custodire dicitur; unde et thesaurum. Hippocrates medicus

de nomine inventoris id dictum putat, quem vocitatum ait

Aurion. Quidam ad similitudinem aurorae coloris nomen

traxisse existimant; nonnulli, quia mentes hominum avertat;

alii a Sabinis translatum putant, quod illi ausum dicebant.

**Aurichalcum** vel orichalcum quidam putant compositum ex

aere et auro, sive quod colorem habeat aureum. Orichalcum

sane dicitur, quia in montuosis locis invenitur. Mons etenim

Graece oros appellatur.

**Acus** dicitur, qua sarcinatrix vel etiam ornatrix utitur. Paleae

etiam quaedam de frumento acus dicuntur; exercitus

quoque instructio, quod ea pars militum vehementissima est

ad hostem vulnerandum acumine telorum. Totum autem ex

Graeco sermone trahitur, quoniam sarcire apud illos akesasthai

dicitur.

**Assiduus** dicitur, qui in ea re, quam frequenter agit, quasi

consedisse videatur. Alii assiduum locupletem, quasi multorum

assium, dictum putarunt. Alii eum, qui sumptu proprio

militabat, ab asse daudo vocatum existimarunt.

p. 9

**Andruare** id est recurrere a Graeco verbo anadramein venit;

hinc et drua vocata est.

**Antroare** gratias referre. Truant moventur. Truam quoque

vocant, quo permovent coquentes exta.

**Acupedius** dicebatur, cui praecipuum erat in currendo acumen

pedum.

**Adrumavit** rumorem fecit, sive commurmuratus est, quod

verbum quidam a rumine, id est parte gutturis, putant deduci.

**Acieris** securis aerea, qua in sacrificiis utebantur sacerdotes.

**Aplustria** navium ornamenta, quae quia erant amplius, quam

essent necessaria usu, etiam a[m]plustria dicebantur.

**Agina** est, quo inseritur scapus trutinae, id est, in quo foramine

trutina se vertit, unde aginatores dicuntur, qui parvo

lucro moventur.

**Agonium** dies appellabatur, quo rex hostiam immolabat:

hostiam enim antiqui agoniam vocabant. Agonium etiam

putabant deum dici praesidentem rebus agendis; Agonalia

eius festivitatem. Sive quia agonos dicebant montes, Agonia

sacrificia, quae fiebant in monte; hinc Romae mons Quirinalis

Agonus et Collina porta Agonensis.

**Agonium** id est ludum, ob hoc dictum, quia locus, in quo

ludi initio facti sunt, fuerit sine angulo; cuius festa Agonalia

dicebantur.

**Agea** via in navi dicta, quod in ea maxime quaeque res

agi solet.

**Agonias** hostias putant ab agendo dictas.

**Albogalerus** a galea nominatus. Est enim pilleum capitis,

quo Diales flamines, id est sacerdotes Iovis, utebantur. Fiebat

enim ex hostia alba Iovi caesa, cui adfigebatur apex

virgula oleagina.

p. 10

**Apluda** est genus minutissimae paleae frumenti sive panici,

de qua Naevius (Com. 117): «Non hercle apluda est hodie,

quam tu, nequior.» Sunt, qui apludam sorbitionis liquidissimum

putent genus, quod flatu deiciatur et quasi adplodatur.

**Aridum** proprie est, quod naturalem humorem amisit. Dicitur

autem per contrariam significationem, quod inrigari desierit.

Nam ardeuein Graece inrigare est.

**Aptus** cum propria significatione intellegatur, poni tamen

solet pro adepto, sicut [et] apisci pro adipisci.

**Area** proprie dicitur locus vacuus, quasi exaruerit et non

possit quicquam generare.

**Angulus** a Graeco ankulon venit, sive ab eo, quod est engus,

id est prope, quod aduncantur quae ex diverso coacta faciunt

anguli formam.

**Adfines** in agris vicini, sive consanguinitate coniuncti.

**Anclare** haurire a Graeco descendit. Livius (trag. 30): «Florem

anclabant Liberi ex carchesiis.»

**Anclabris** mensa ministeriis aptata divinis. Vasa quoque

in ea, quibus sacerdotes utuntur, anclabria appellantur.

**Ancunulentae** feminae menstruo tempore appellantur: unde

trahitur inquinamentum.

**Antras** convalles vel arborum intervalla.

**Arferia** aqua, quae inferis libabatur, dicta a ferendo; sive

vas vini, quod sacris adhibebatur.

**Affatim** dictum a copia fatendi, sive abundanter. Livius

p. 11

(com. 4): «Affatim edi, bibi, lusi.» Terentius affatim dixit

pro eo, quod est ad lassitudinem.

**Ammenta,** quibus, ut mitti possint, vinciuntur iacula, sive

solearum lora; ex Graeco, quod est ammata, sic appellata,

vel quia aptantes ea ad nientum trahant.

**Adtegrare** est vinum in sacrificiis augere. Integrare enim

et adtegrare minus factum est in statum redigere.

**Adtritum** et tritum ex Graeco descendit, quia illi vestem

tritam tribonas appellant.

**Adtestata** dicebantnr fulgora, quae iterato fiebant, videlicet

significationem priorum adtestantia.

**Adtibernalis** habitator continuae tabernae, quod genus domicilii

antiquissimum Romanis fuisse testimonio sunt exterae

gentes, quae adhuc tabulatis habitant aedificiis; unde etiam

tecta castrensia, quamvis pellibus contegantur, tabernacula

tamen dicuntur.

**Attae** appellantur, qui propter vitium crurum aut pedum

plantis insistunt et adtingunt magis terram, quam ambulant,

quod cognomen Quintio poetae adhaesit.

**Attam** pro reverentia seni cuilibet dicimus, quasi eum avi

nomine appellemus.

**Adagia** ad agendum apta.

**Adasia** ovis vetula recentis partus.

**Abrogare** infirmare.

**Ad** aut proprie personam significat, ut: eo ad Pompeium;

aut locum, ut: abit ad theatrum.

**Apud** mutuam loci et personae coniunctionem demonstrat,

ut cum dicimus: ceno apud amicum.

**At** differentiam rerum significat, ut cum dicimus: Scipio est

bellator, at Marcus Cato orator.

p. 12

**Addicere** est proprie idem dicere et adprobare dicendo; alias

addicere damnare est.

**Aedis** domicilium in edito positum simplex atque unius aditus.

Sive ideo aedis dicitur, quod in ea aevum degatur, quod

Graece aion vocatur. Itaque aedificare cum sit proprie aedem

facere, ponitur tamen katachrestikos in omni genere

constructionis.

**Aedituus** aedis sacrae tuitor, id est curam agens.

**Aeditimus** aedis intimus.

**Aedilis** initio dictus est magistratus, qui aedium non tantum

sacrarum, sed etiam privatarum curam gerebat. Postea

hoc nomen et ad magistratus translatum est. Dictus est

autem aedilis, quod facilis ad eum plebi aditus esset. Sed

et aedilatus dicebatur eadem dignitas, sicut pontificatus, magistratus.

**Atrium** proprie est genus aedificii ante aedem continens

mediam aream, in quam collecta ex omni tecto pluvia descendit.

Dictum autem atrium vel quia id genus aedificii

Atriae primum in Etruria sit institutum, vel quod a terra

oriatur, quasi aterrium.

**Avus,** patris matrisque pater, dictus a Graeco vocabulo,

quod est apud eos pappos, mutatis quibusdam litteris. Alii

volunt, quod ex ea voce appelletur, quod apud eosdem Graecos

auos appellatur, significatque magnum, quoniam veluti

magnus pater sit avus. Alii putant avum dictum esse, quia

ad duos attineat, quasi adduum, vel quia ad patrem sit additus.

**Abavus** dicitur, quia abest ab avo et est avus avi.

p. 13

**At[t]avus,** quia atta est avi, id est pater, ut pueri usurpare

solent.

**Avunculus,** matris meae frater, traxit appellationem ab eo,

quod aeque tertius a me, ut avus, est, sed non eiusdem

iuris; ideoque vocabuli facta deminutio est. Sive avunculus

appellatur, quod avi locum optineat et proximitate tueatur

sororis filiam.

**Amita** patris mei soror, quia similiter tertia a me sit atque

avia, videri potest dicta ex eo, quod ab antiquioribus avita

sit vocitata. Sive amita dicta est, quia a patre meo amata

est. Nam plus sorores a fratribus, quam fratres diligi solent,

videlicet propter dissimilitudinem personarum, quae

ideo minus habent dissensionis, quo minus aemulationis.

**Avillus** agnus recentis partus.

**Agnus** dicitur apo tou agnou, quod significat castum, eo

quod sit hostia pura et immolationi apta.

**Avere** nihil aliud est, quam cupere. Argumento est avidum

et aviditatem, ex quibus praecipua cupiditas intellegitur,

cum significet et gaudere.

**Adscripti** dicebantur, qui in colonias nomina dedissent, ut

essent coloni.

**Adsciscere** est adiungere vel adsumere.

**Adscripticii** vel, uti quidam, scripti dicebantur, qui supplendis

legionibus adscribebantur. Hos et accensos dicebant, quod

ad legionum censum essent adscripti. Quidam velatos, quia

vestiti inermes sequerentur exercitum. Nonnulli ferentarios,

quod fundis lapidibusque proeliaturi ea modo ferrent, quae

in hostes iacerent. Alii rorarios, quod id genus hominum,

antequam acies coirent, in modum rorantis tempestatis dimicaret.

p. 14

**Auctarium** dicebant antiqui, quod super mensuram vel pondus

iustum adiciebatur, ut cumulus vocatur in modio.

**Auctum** vocabatur spatium circi, quod super definitum modum

victoriae adiungitur.

**Argennon** argentum percandidum.

Arbiter dicitur iudex, quod totius rei habeat arbitrium et

facultatem.

**Amicinum** utris pediculum, ex quo vinum defunditur.

**Arbosem** pro arbore antiqui dicebant et robosem pro robore.

**Arbitrium** dicitur sententia, quae ab arbitro statuitur. Arbitrarium

cum adhuc res apud arbitrum geritur.

**Amicitiae** vocabulum ab amore deducitur, quamvis interdum

vituperandus sit amor. Ab antiquis autem ameci et

amecae per E litteram efferebantur.

**Adpromissor** est, qui, quod suo nomine promisit, idem pro

altero quoque promittit.

**Adversus** aut contrarium significat aut idem quod ergo.

**Arcere** est continere. Unde et arcus in aedificiis dictus est,

quia se ipse continet. Alii dicnut arcum dictum esse ab opere

arrigendo in altitudinem.

**Arcirma** genus plaustri est modici, quo homo gestari possit.

**Argeos** vocabant scirpeas effigies, quae per virgines Vestales

annis singulis iaciebantur in Tiberim.

**Arcere** prohibere est. Similiter abarcet, prohibet. Porcet

quoque dictum ab antiquis, quasi porro arcet, et pro eo,

quod est continet, ponitur; unde coercere continere dicimus.

Trahitur autem hoc verbum a Graecorum magistratu, quem

illi archen vocant, in cuius potestate est vel cogere, vel prohibere.

**Arcani** sermonis significatio trahitur sive ab arce, quae tutissima

p. 15

pars est urbis; sive a genere sacrificii, quod in arce

fit ab auguribus, adeo remotum a notitia vulgari, ut ne litteris

quidem mandetur, sed per memoriam successorum celebretur;

sive ab arca, in qua quae clausa sunt, tuto manent,

cuius ipsius origo ab arcendo pendet.

**Arculum** appellabant circulum, quem capiti inponebant ad

sustinenda commodius vasa, quae ad sacra publica capite

portabantur.

**Arculus** putabatur esse deus, qui tutelam gereret arcarum.

**Arculata** dicebantur circuli, qui ex farina in sacrificiis fiebant.

**Arcula** dicebatur avis, quae in auspiciis vetabat aliquid fieri.

**Asseres** dicti, quod assideant parieti trabibusque.

**Assaratum** apud antiquos dicebatur genus quoddam potionis

ex vino et sanguine temperatum, quod Latini prisci sanguinem

assyr vocarent.

**Ambrices** regulae, quae transversae asseribus et tegulis interponuntur.

**Antes** sunt extremi ordines vinearum. Unde etiam nomen

trahunt antae, quae sunt latera ostiorum.

**Ambitus** proprie dicitur inter vicinorum aedificia locus duorum

pedum et semipedis ad circumeundi facultatem relictus.

Ex quo etiam honoris ambitus dici coeptus est a circumeundo

supplicandoque. Ambitio est ipsa actio ambientis.

**Amnis** proprie dicitur a circumnando, quoniam am ex Graeca

praepositione sumptum, quae est amphi, significat circum, et

nare fluere.

**Ambiguum** est, quod in ambas agi partes animo potest.

Huiusmodi apud Graecos amphibola dicuntur.

**Ambrones** fuerunt gens quaedam Gallica, qui subita inundatione

maris cum amisissent sedes suas, rapinis et praedationibus

se suosque alere coeperunt. Eos et Cimbros Teotonosque

p. 16

C. Marius delevit. Ex quo tractum est, ut turpis

vitae homines ambrones dicerentur.

**Antiae** muliebres capilli demissi in frontem appellati ex

Graeco videntur: quod enim nos contra, illi antion dicunt.

**Amneses** appellantur urbes sitae prope amnem, ut a mari

maritimae. Unde Interamnae et Antemnae dictae sunt, quod

inter amnes sint positae, vel ante se habeant amnes.

**Amptermini,** qui circa terminos provinciae manent. Unde

amiciri, amburbium, ambarralia, amplexus dicta sunt.

**Angiportus** iter compendiarium in oppido, eo quod sit angustus

portus, id est aditus in portum.

**Angeronae deae** sacra a Romanis instituta sunt, cum angina

omne genus animalium consumeretur, cuius festa Angeronalia

dicebantur.

**Actus** modo significant in comoediis et tragoediis certa spatia

canticorum; modo iter inter vicinos quattuor pedum latum;

modo in geometrica minorem partem iugeri, id est

centum viginti pedum; modo motum corporis, ut histrionum

et saltatorum, qui etiam ex hoc ipso actuosi dicuntur.

**Auxiliares** dicuntur in bello socii Romanorum exterarum

nationum, dicti ex Graeco vocabulo auxesis, quod nos dicimus

rerum crescentium auctionem.

**Ausoniam** appellavit Auson, Ulixis et Calypsus filius, eam

primum partem Italiae, in qua sunt urbes Beneventum et

Cales; deinde paulatim tota quoque Italia, quae Appennino

finitur, dicta est Ausonia ab eodem duce, a quo urbem etiam

conditam Auruncam ferunt.

**Alumento** pro Laumedonte a veteribus Romanis necdum adsuetis

Graecae linguae dictum est. Sic Melo pro Nilo, Catamitus

pro Ganymede, Alphius pro Alpheo dicebatur.

p. 17

**Accensi** dicebantur, qui in locum mortuorum militum subito

subrogabantur, dicti ita, quia ad censum adiciebantur.

**Acerra** ara, quae ante mortuum poni solebat, in qua odores

incendebant. Alii dicunt arculam esse turariam, scilicet ubi

tus reponebant.

**Apex,** qui est sacerdotum insigne, dictus est ab eo, quod

comprehendere antiqui vinculo apere dicebant. Unde aptus

is, qui convenienter alicui iunctus est.

**Athanuvium** est poculi fictilis genus, quo in sacrificiis utebantur

sacerdotes Romani.

**Atroces** appellantur ex Graeco, quia illi atrokta appellant,

quae cruda sunt; sive atrox dicitur ab eo, quod nihil timeat;

tresai enim Graeci dicunt timere.

**Auguraculum** appellabant antiqui, quam nos arcem dicimus,

quod ibi augures publice auspicarentur.

**Arseverse** averte ignem significat. Tuscorum enim lingua

arse averte, verse ignem constat appellari. Unde Afranius

ait (415): «Inscribat aliquis in ostio arseverse.»

**Aborigines** appellati sunt, quod errantes convenerint in

agrum, qui nunc est populi Romani. Fuit enim gens antiquissima

Italiae.

**Ab oloes** dicebant pro ab illis; antiqui enim litteram non

geminabant.

**Aventinus** mons intra urbem dictus est, quo ibi rex Albanorum

Aventinus bello fuerit extinctus atque sepultus.

**Adorare** apud antiquos significabat agere; unde et legati

oratores dicuntur, quia mandata populi agunt.

**Armilustrium** festum erat apud Romanos, quo res divinas

armati faciebant, ac, dum sacrificarent, tubis canebant.

**Adeo** duas habet significationes. Nam cum prima acuta

p. 18

effertur, idem significat, quod accedo, cum dicimus: adeo

praetorem. Cum autem secunda, idem quod usque eo, non

quidem secundum rationem, quia ad praepositio accusativis

accomodata est, sed vetusta quadam loquendi consuetudine.

**Argea** loca Romae appellantur, quod in his sepulti essent

quidam Argivorum inlustres viri.

**Asparagus** herba dicta, quod in aspero virgulto nascatur.

**Adsidelae** mensae vocantur, ad quas sedentes flamines sacra

faciunt.

**Anceps** significare videtur id, quod ex utraque parte caput

habeat, ut secures bipennes; sed magis a capiendo, quod ex

utraque parte aeque captatur, appellatum est.

**Ancus** appellatur, qui aduncum brachium habet, et exporrigi

non potest.

**Ancillae** dictae ab Anco Martio rege, quod in bello magnum

feminarum numerum ceperit. Sive ideo sic appellantur, quod

antiqui anculare dicebant pro ministrare, ex quo di quoque

ac deae feruntur coli, quibus nomina sunt Anculi et Anculae.

**Ancaesa** dicta sunt ab antiquis vasa, quae caelata appellamus,

quod circumcaedendo talia fiunt. Ipsum quoque caelare

verbum ad eadem causa est dictum, D littera cum L

permutata.

**Aerosam** appellaverunt antiqui insulam Cyprum, quod in

ea plurimum aeris nascatur.

**Aenesi** dicti sunt comites Aeneae.

**Aeneatores** cornicines dicuntur, id est cornu canentes.

**Aenariam** appellavere locum, ubi Aeneas classem a Troia

veniens appulit.

**Audacia** ab avide, id est cupide, agendo est dicta.

**Aceratum** lutum cum paleis mixtum.

**Aclassis** tunica ab humeris non consuta.

p. 19

**Arillator,** qui etiam coccio appellatur, dictus videtur a voce

Graeca, quae est arthra, id est tolle, quia sequitur merces, ex

quibus quid cadens lucelli possit tollere. Lucellum deminutivum

est a lucro.

**Artitus** bonis instructus artibus.

**Arnae caput** agni caput.

**Arsineum** ornamentum capitis muliebris.

**Artus** ex Graeco appellantur, quos illi arthra dicunt: sive

artus dicti, quod membra membris artentur.

**Arquites** arcu proeliantes, qui nunc dicuntur sagittarii.

**Arbilla** arvina, id est pinguedo corporis.

**Artifices** dicti, quod scientiam suam per artus exercent,

sive quod apte opera inter se artent, qua ex causa etiam et artes

sunt appellatae.

**Arytaenam** sive art<a>enam vas ab hauriendo sic appellabant.

**Amsegetes** dicuntur, quorum ager viam tangit.

**Amites** perticae aucupales.

**Ampendices** dicebantur ab antiquis, quod circumpenderent,

quos nunc appendices appellamus.

**Ablegmina** partes extorum, quae dis immolabant.

**Ambulacra** ambulationes.

**Amian** genus piscis.

**Ameria** urbs in Umbria ab Amiro sic appellata.

**Adsipere** et **praesipere** dicebant antiqui [a sapiendo], sicut

nos quoque modo dicimus ab aequo iniquum, ab quaerendo

inquirere.

p. 20

**Admissivae** aves dicebantur ab auguribus, quae consulentem

iuberent.

**Adulari** est compositum ex accedendo et +alludendo.

**Addubanum** dubium.

**Adulter** et **adultera** dicuntur, quod et ille ad alteram et

haec ad alterum se conferunt.

**Aquilus** color est fuscus et subniger, a quo aquila dicta

esse videtur, quamvis eam ab acute volando dictam volunt.

Aquilus autem color ab aqua est nominatus. Nam cum antiqui

duos omnino naturales nossent, id est album et nigrum,

intervenerit autem is quoque, qui ita neutri similis est, ut

tamen ab utroque proprietatem trahat, potissimum ab aqua

eum denominarunt, cuius incertus est color.

**Aquilo** ventus a vehementissimo volatu ad instar aquilae

appellatur.

**Anquirere** est circumquirere.

**Andron** locus domicilii appellatur angustior longitudine, in

quo viri plurimi morabantur, ut gynaeceum a mulieribus.

**Apud** et **penes** in hoc differunt, quod alterum personam

cum loco significat, alterum personam et dominium ac potestatem,

quod trahitur a penitus.

**Anxur** vocabatur, quae nunc Tarracina dicitur Vulscae gentis,

sicut ait Ennius (Ann. 152): «Vulsculus perdidit Anxur.»

**Aquarioli** dicebantur mulierum inpudicarum sordidi adseculee.

**Aquipenser** genus piscis.

**Apellinem** antiqui dicebant pro Apollinem.

p. 21

**Aperta** idem Apollo vocabatur, quia patente cortina responsa

ab eo dentur.

**Abditivi** abortivi.

**Ape** apud antiquos dicebatur prohibe, compesce.

**Apua** genus minimi pisciculi.

**Abs** praepositio a Graeco deducitur. Significat autem retractationem

in partem posteriorem.

**Apollinares ludos,** hoc est in laudem Apollinis, populus laureatus

spectabat, stipe data pro cuiusque copia.

**Apiculum** filum, quo flamines velatum apicem gerunt.

**Abacti** magistratu dicebantur, qui coacti deposuerant imperium.

**Agere** modo significat ante se pellere, id est minare. Virgilius

(Ecl. 9,24): «Et potum pastas age.» Modo significat

iurgari, ut dicimus: agit cum eo furti; modo rependere, ut cum

dicimus: gratias ago; modo verbis indicare, ut cum dicimus:

causam ago; quin etiam si accessit gestus et vultus

quidam decor, ut cum scaenici agere dicuntur.

**Abitionem** antiqui dicebant mortem.

**Abgregare** est a grege ducere: adgregare ad gregem ducere:

segregare ex pluribus gregibus partes seducere, unde

et egregius dicitur e grege lectus. Quorum verborum frequens

usus non mirum si ex pecoribus pendet, cum apud

antiquos opes et patrimonia ex his praecipue constiterint,

ut adhuc etiam pecunias et peculia dicimus.

**Acetare** dicebant, quod nunc dicimus agitare.

**Autumnum** quidam dictum existimant, quod tunc maxime

augeantur hominum opes, coactis agrorum fructibus.

**Agedum** significat age modo. Est enim adhortantis sermo.

**Aulas** antiqui dicebant, quas nos dicimus ollas, quia nullam

p. 22

litteram geminabant. Itaque aulicoeta exta, quae in ollis

coquebantur, dicebant, id est elixa.

**Avidus** a non videndo propter nimiam cupiditatem appellatur;

sicut amens, qui mentem suam non habet.

**Aureliam** familiam ex Sabinis oriundam a Sole dictam putant,

quod ei publice a populo Romano datus sit locus, in

quo sacra faceret Soli, qui ex hoc Auseli dicebantur, ut

Valesii, Papisii pro eo, quod est Valerii, Papirii.

**Aemiliam** gentem appellatam dicunt a Mamerco, Pythagorae

philosophi filio, cui propter unicam humanitatem cognomen

fuerit Aemylos. Alii, quod ab Ascanio descendat, qui duos

habuerit filios, Iulum et Aemylon.

**Aerumnulas** Plautus (frg. inc. 11) refert furcillas, quibus religatas

sarcinas viatores gerebant. Quarum usum quia Gaius

Marius retulit, Muli Mariani postea appellabantur. Itaque

aerumnae labores onerosos significant; sive a Graeco sermone

deducuntur. Nam airein Graece, Latine tollere dicitur.

**Aemidum** tumidum.

**Aequidiale** apud antiquos dictum est, quod nunc dicimus

aequinoctiale, quia nox diei potius, quam dies nocti adnumerari

debet. Graeci quoque in hoc consentiunt, isemerian,

id est aequidiale, dicentes.

**Aeruscare** aera undique, id est pecunias colligere.

**Aequilavium** significat ex toto dimidium, dictum a lavatione

lanae, quae dicitur aequilavio redire, cum dimidium

decidit sordibus.

**Aegeum** mare appellatur, quod crebrae in eo sint insulae, ut

procul aspicientibus species caprarum videatur; sive quod in eo

Aege, Amazonum regina, perierit; sive quod in eo

Aegeus pater Thesei se praecipitaverit.

p. 23

**Aestimata** poena ab antiquis ab aere dicta est, qui eam

aestimaverunt aere, ovem decussis, bovem centussis, hoc est

decem vel centum assibus.

**Alucinatio** erratio.

**Adigas** dare cogas.

**Acies,** acumen, acus et acuere dicuntur ab akone, quam

Latine dicimus cotem.

**Auxilla** olla parvula.

**Amputata,** id est circumputata, dicuntur ab eo, quod antiqui

putum pro puro dicebant, unde deducuntur pudor et

pudicus.

**Appia** via et aqua ab Appio Claudio est appellata.

**Ariminum** a nomine fluminis propinqui est dictum.

**Animula** urbs parvarum opum fuit in Apulia.

**Arca** deminutivum facit arculam et arcellam, ut a porco

porculum et porcellum, a mamma mammulam et mamillam.

**Alebria** bene alentia.

**Agasones** equos agentes, id est minantes.

**Arcubii,** qui excubabant in arce.

**Armillas** ex auro, quas viri militares ab imperatoribus donati

gerunt, dictas esse existimant, quod antiqui umeros cum

brachiis armos vocabant; unde arma ab his dependentia sunt

vocata.

**Abalienatus** dicitur, quem quis a se removerit. Alienatus

qui alienus est factus.

**Adserere manum,** est admovere: quo ea quoque, quae in

terram demittuntur, seri dicuntur; unde etiam serae appellantur,

quia foribus admotae opponuntur defixae postibus,

quemadmodum ea, quae terrae inseruntur.

**Arvum** dicimus agrum necdum satum.

**Apica** dicitur ovis, quae ventrem glabrum habet.

p. 24

**Ae** syllabam antiqui Graeca consuetudine per ai scribebant,

ut aulai, Musai.

**+Aueta** saepe aucta.

**Abercet** prohibet[ur].

**Advosem,** adversarium, hostem.

**«Axe adglomerati universi stantes»,** id est cohortibus

aut legionibus.

**+Aerumaurema** utensilia ampliora.

**+Aevolant** avolant.

**+Astasent** steterint.

**«Ambaxioque circumeuntes»,** catervatim.

**Apor** apud.

**Amosio** annuo.

**Anticum** veteres etiam pro +omnia posuere.

**Aestimias** aestimationes.

**Abisse** pro adisse dicebant.

**Abambulantes** abscedentes.

**Aquilius** praenomen ab aquilo colore, id est nigro, est dictum.

**Antiquare** est in morem pristinum reducere.

**Attinge** pro attingam posuere.

**Appellitavisse** appellasse.

**Alteras** ponebant pro eo, quod est adverbium alias.

**Argutum iri** in discrimen vocari.

**Aureas** dicebant frenos, quibus equorum aures religantur.

p. 25

**Audacias** pluraliter Cato dixit.

**Ausis** audeas.

**Audax** deminutivum facit audaculus.

**Arvocitat** saepe advocat.

**Annaria lex** dicebatur ab antiquis ea, qua finiuntur anni

magistratus capiendi.

**Aliorsum** et illorsum sicut introrsum dixit Cato.

**Abietaria** negotia dicebantur, quam materi<ari>am nunc dicimus,

videlicet ab abietibus coemendis.

**Aletudo** corporis pinguedo.

**Aeribus** pluraliter ab aere, id est aeramento, Cato dixit.

**Addues** addideris.

**Aristophorum** vas, in quo prandium fertur, ut discus.

**Adlicit** est perducit aliquem in rem, dictum a verbo lacit,

id est decipit. Hinc descendit inlicere et oblectare, id est

frustrantem inducere.

**Abnutare** saepe abnuere.

**Aliae** rei dixit Plautus pro eo, quod est ali rei.

**Adfabrum** fabrefactum.

**Alimodi** pro alius modi.

**Aeneolo,** quod ex aere fit dicimus. Aenulum vas ex aere

parvum.

**Ad exitam aetatem** ad ultimam aetatem.

**Amatio** ab amore denominatum.

**Anginam** **vinariam** habere dicuntur, qui vino suffocantur.

**Adulterina** signa dicuntur alienis anulis facta.

**Arabice olet,** id est ex odoribus Arabicis.

**Ausculari** dicebant antiqui pro osculari, quod est os cum

ore conferre.

**Adaxint** adegerint.

p. 26

**Argus oculeus.** Argus nomen est hominis, qui fuisse fingitur

oculis plenus.

**Amasso** amavero.

**Amiculum** genus [est] vestimenti, a circumiectu dictum.

**+Auditavi** saepe audivi

**Adlivescit,** livere incipit, hoc est lividum fierit.

**Atticissat** Attice loquitur. Plautus (Men. 12): «Non atticissat,

sed sicilicissat»; id est Sicule loquitur.

**Atritas** atri coloris.

**Aegyptinos** Aethiopas.

**Advelitatio** iactatio quaedam verborum figurata ab hastis

velitaribus. Velites dicuntur expediti milites quasi volantes.

**Auctor** communis erat generis apud antiquos.

**Adnictat** saepe et leviter oculo adnuit. Naevius in Tarentilla (76):

«Alii adnutat, alii adnictat, alium amat, alium tenet.»

**Atriplexum** herba, quae nunc atriplex dicitur.

**Adoptaticius** ex adoptato filio natus.

**Aleonem** aleatorem. Naevius (com. 118): «Pessimorum pessime,

audax, ganeo, lustro, aleo.»

**Aditiculum** parvum aditum.

**Atrabilis** ab atro, id est animi vitio dictus. Est enim atrum

nigrum, id est a candore remotum.

**Anctos,** excruciatos.

**Anatem** dicebant morbum anuum, id est vetularum, sicut

senium morbum senum.

p. 27

**Altaria** ab altitudine sunt dicta, quod antiqui diis superis

in aedificiis a terra exaltatis sacra faciebant; diis terrestribus

in terra, diis infernalibus in effossa terra.

**Assa** dicebantur cantus tibiarum.

**Aves** ab adventu earum dicuntur, quod inde veniant, unde

nequis suspicetur.

**Agolum** pastorale baculum, quo pecudes aguntur.

**Abortum** gravidae mulieris dicitur, quod non sit tempestive

ortum.

**Bona,** id est substantia rerum, dicta sunt, quod digna sint

bonis.

**Bombizatio** est sonus apium ab ipso sonitu dictus: ut mugitus

boum, hinnitus equorum.

**Boare,** id est clamare, a Graeco descendit.

**Boarium forum** Romae dicebatur, quod ibi boves venderentur.

**Bocas** genus piscis a boando, id est vocem emittendo, apellatur.

**Barrire** elephanti dicuntur, sicut oves dicimus balare, utique

a sono ipso vocis.

**Ballenam** beluam marinam ipsam dicunt esse pistricem, ipsam

esse et cetum.

**Bacchanalia** dicebantur Bacchi festa.

**Basilica** a basileo, hoc est rege, est dicta.

**Basilicum** regale.

**Bovin[i]atur** conviciatur.

**Bova** serpens est aquatilis, quem Graeci udron vocant, a

qua icti obturgescunt. Crurum quoque tumor viae labore

collectus bova appellatur.

**Batus** genus herbae.

p. 28

**Bacrionem** dicebant genus vasis longioris manubri. Hoc alii

trullam appellant.

**Bacar** vas vinarium simile bacrioni.

**Barathrum** Graeci appellant locum praecipitem, unde emergi

non possit, dictum ab eo, quod est bathus.

**Ballenae** nomen a Graeco descendit. Hanc illi phalainan dicunt

antiqua consuetudine, qua purron burrum, puxon buxum

dicebant.

**Burrum** dicebant antiqui, quod nunc dicimus rufum; unde

rustici burram appellant buculam, quae rostrum habet rufum.

Pari modo rubens cibo ac potione ex prandio burrus

appellatur.

**Basiliscus** appellatur genus serpentis, vel quod in capite

album habeat instar diadematis, vel quod reliqua serpentium

genera vim eius fugiant.

**Barbaricum** appellatur clamor exercitus, videlicet quod eo

genere barbari utantur.

**Breve** a Graeco descendit, quod est brachu.

**Brutiani** dicebantur, qui officia servilia magistratibus praestabant;

eo quod hi primum se Hannibali tradiderant et cum

eo perseverarant, usque dum recederet de Italia.

**Bruma** a brevitate dierum dicta.

**Brutum** antiqui gravem dicebant.

**Brachium** nos, Graeci dicunt brachion, quod deducitur a

brachu, id est breve, eo quod ab humeris manus breviores

sint, quam a coxis plantae.

**Brassica** a praesecando est dicta.

p. 29

**Brutianae parmae** dicebantur scuta, quibus Brutiani sunt usi.

**Bubinare** est menstruo mulierum sanguine inquinare. Lucilius

(1186): «Haec», inquit, «te inbubinat, at contra te inbulbitat.»

Inbulbitare est puerili stercore inquinare, dictum ex

fimo, quod Graeci appellant bolbiton.

**Bucerum pecus** de bubus dicimus.

**Bustum** proprie dicitur locus, in quo mortuus est combustus

et sepultus, diciturque bustum, quasi bene ustum; ubi vero

combustus quis tantummodo, alibi vero est sepultus, is locus

ab urendo ustrina vocatur; sed modo busta sepulchra appellamus.

**Buteo** genus avis, qui ex eo se alit, quod accipitri eripuerit,

vastitatisque esse causam his locis, quae intraverit, ut bubo,

a quo etiam appellatur buteo.

**Bucina** quam nos appellamus, Graeci bukanen a similitudine

soni dicunt.

**Bulimum** Graeci magnam famem dicunt, adsueti magnis et

amplis rebus praeponere bou, a magnitudine scilicet bovis.

Hinc est, quod grandes pueros boupaidas appellant, et mariscam

ficum bousuckon.

**Bub<l>eum** est genus quoddam vini.

**Bucephalus** vocatus est equus Alexandri regis propter quandam

bubuli capitis similitudinem.

**Benna** lingua Gallica genus vehiculi appellatur, unde vocantur

conbennones in eadem benna sedentes.

**Besem** appellatum esse, quod bis triens sit, quamvis dura

p. 30

compositio fiat besis ex triente; besis novem sunt unciae,

triens tres.

**Bellum** a beluis dicitur, quia beluarum sit pernitiosa dissensio.

**Barium** urbem Italiae appellarunt conditores eius expulsi

ex insula Barra, quae non longe est a Brundisio.

**Brundisium** quidam poetae brevitatis causa Brendum dixerunt.

**Beneficiari** dicebantur milites, qui vacabant muneris beneficio:

e contrario munifices vocabantur, qui non vacabant,

sed munus reipublicae faciebant.

**Benignus** proprie dicitur is, qui bonis et dignis largitur.

Est autem compositum ex bono et gignendo.

**Bellona** dicebatur dea bellorum, ante cuius templum erat

columella, quae bellica vocabatur, super quam hastam iaciebant,

cum bellum indicebatur.

**Bidental** dicebant quoddam templum, quod in eo bidentibus

hostiis sacrificaretur. Bidentes autem sunt oves duos

dentes longiores ceteris habentes.

**Bisaeta** porca dicitur, cuius a cervice saetae bifariam dividuntur,

cum iam esse incipit maior sex mensium.

**Bignae** geminae dicuntur, quia bis una die natae sunt.

**Bigenera** dicuntur animalia ex diverso genere nata, ut leopardalis

ex leone et panthera; cicur ex apro et scrofa domestica;

muli ex equo et asina.

**Billis** apud Afros appellatur semen humanum humi profusum.

**Blatterare** est stulte et praecupide loqui, quod a Graeco blax

originem ducit. Sed et camelos, cum voces edunt, blatterare

dicimus.

p. 31

**Balatrones** et blateas bullas luti ex itineribus, aut quod

de calciamentorum soleis eraditur, appellabant.

**Bilbit** factum est a similitudine sonitus, qui fit in vase.

Naevius (Com. 124): «Bilbit amphora» inquit.

**Bibliothecae** et apud Graecos et apud nos tam librorum

magnus per se numerus, quam locus ipse, in quo libri conlocati

sunt, appellatur.

**Blitum** genus holeris a saporis stupore appellatum esse ex

Graeco putatur, quod ab his blax dicatur stultus.

**Bardus** stultus, a tarditate ingenii appellatur. Caecilius (250):

«Nimis audacem nimisque bardum barbarum.» Trahitur autem

a Graeco, quod illi bardus dicunt.

**Bardus** Gallice cantor appellatur, qui vivorum fortium laudes

canit, a gente Bardorum, de quibus Lucanus (1, 449):

«Plurima securi fudistis carmina Bardi.»

**Belutus** bestiae similis.

**Beneventum,** colonia cum deduceretur, appellari coeptum

est melioris ominis causa. Namque eam urbem antea Graeci

incolentes Maloenton appellarunt.

**Bulgas** Galli sacculos scorteos appellant.

**Bovem** **bitendem** a dentium numero dicunt appellari.

**Bellicrepam saltationem** dicebant, quando cum armis saltabant,

quod a Romulo institutum est, ne simile pateretur,

quod fecerat ipse, cum a ludis Sabinorum virgines rapuit.

**Bilingues Bruttaces** Ennius (Ann. 496) dixit, quod Brutti

et Osce et Graece loqui soliti sint. Sunt autem Italiae populi

vicini Lucanis.

**Bitienses** dicuntur, qui peregrinantur assidue.

p. 32

**Baiulos** dicebant antiqui, quos nunc dicimus operarios. Unde

adhuc baiulari dicitur.

**Blandicella** verba blanda per deminutionem sunt dicta.

**Bellarium** et **bellaria** res bellis aptas appellabant.

**Bellitudinem** sicut magnitudinem Verrius dixit.

**Boiae,** id est genus vinculorum, tam ligneae, quam ferreae

dicuntur.

**Botulus** genus farciminis propter conexionem a bolis sic

appellatur.

**Blennos** stultos esse, Plautus indicat, qui ait (Bacch. 1088):

«Stulti, stolidi, fatui, fungi, bardi, blenni, buccones.»

**Binominis,** cui geminum est nomen, ut Numa Pompilius,

Tullus Hostilius.

**Barbari** dicebantur antiquitus omnes gentes, exceptis Graecis.

Unde Plautus (Mil. 211) Naevium poetam Latinum barbarum

dixit. Fortasse et ob hoc noster apostolus (Paul. ad

Rom. 1,14) Graecis ac barbaris se debitorem esse fatetur.

**Bellule** apud Plautum (frg. inc. 16) diminutivum adverbium

est a bene, quod facit belle et bellule.

**Burranicum** genus vasis. **Bucar** simliter genus est vasis.

**Buttubatta** Naevius (com. 131) pro nugatoris posuit, hoc

est, nullius dignationis.

**Bulla** **aurea** insigne erat puerorum praetextatorum, quae

dependebat eis a pectore, ut significaretur eam aetatem alterius

regendam consilio (dicta est autem bulla a Graeco

sermone boule, quod consilium dicitur Latine) vel quia eam

partem corporis bulla contingat, id est pectus, in quo naturale

manet consilium.

p. 33

**Boicus** ager dicitur, qui fuit Boiorum Gallorum. Is autem

est in Gallia citra Alpes, quae togata dicitur: in quibus sunt

Mediolanenses.

**Burranica potio** appellatur lacte mixtum sapa a rufo colore,

quem burrum vocant

**Corona** cum videatur a choro dici, caret tamen aspiratione.

Sive coronae dicuntur quod honorent eos, quibus inponuntur.

**Coturnix** appellatur a sono vocis.

**Cornua** Liberi patris simulacro adiciuntur, quem inventorem

vini dicunt, eo quod homines nimio vinotruces fiunt.

**Corgo** apud antiquos pro adverbio, quod est profecto, ponebatur.

**Corbitae** dicuntur naves onerariae, quod in malo earum

summo pro signo corbes solerent suspendi.

**Colurna** hastilia ex corno arbore facta.

**Cothones** appellantur portus in mari interiores arte et manu

facti.

**Conlatia** oppidum fuit prope Romam, eo quod ibi opes aliarum

civitatum fuerint conlatae, a qua porta Romae Conlatina

dicta est.

**Conlucare** dicebant, cum profanae silvae rami deciderentur

officientes lumini.

**Conlativum** sacrificium dicitur, quod ex conlatione offertur.

**Colophon** dixerunt, cum aliquid finitum significaretur.

**Concinnare** est apte componere. Concinere enim convenire est.

**Concilium** dicitur a populi consensu; sive concilium dicitur

a concalando, id est vocando.

**Conciliabulum** locus, ubi <in> concilium convenitur.

p. 34

**Contio** significat conventum, non tamen alium, quam eum

qui <a> magistratu vel a sacerdote publico per praeconem

convocatur.

**Contubernales** dicuntur a tabernis, quae fiebant ex tabulis.

Unde et tabernacula sunt dicta, licet ex tentoriis [et ex]

pellibus fiant.

**Contubernium** dicitur contubernalium habitatio.

**Conclavia** dicuntur loca, quae una clave clauduntur.

**Contemplari** dictum est a templo, id est loco, qui ab omni

parte aspici, vel ex quo omnis pars videri potest, quem antiqui

templum nominabant.

**Comitiales** dies appellabant, cum in comitio conveniebant

qui locus a coeundo, id est insimul veniendo est dictus.

**Calatores** dicebantur servi, apo tou calein, quod est vocare,

quia semper vocari possent ob necessitatem servitutis.

**Condulus** anulus.

**Condalium** similiter anuli genus.

**Contestari** est, cum uterque reus dicit: Testes estote.

**Codeta** ager, in quo frutices existunt in modum codarum

equinarum.

**Condictum** est, quod in commune est dictum.

**Coctum** a cogendo dicitur, quia coquendo coartetur, ut ad

utilitatem vescendi perducatur.

**Cocula** vasa aenea, coctionibus apta. Alii cocula dicunt ligna

minuta, quibus facile decoquantur obsonia.

**Cohum** lorum, quo temo buris cum iugo conligatur, a cohibendo

dictum.

**Cohum** poetae caelum dixerunt, a chao, ex quo putabant

caelum esse formatum.

p. 35

**Comcedias** constat appellari ex eo, quod initio in vicis iuvenes

cantare soliti essent crebro convenientes.

**Cicuma** avis noctua.

**Coclacae** dicuntur lapides ex flumine, rotundi ad coclearum

similitudinem.

**Cocetum** genus eduli ex melle et papavere factum.

**Confugelam** antiqui confugium dicebant.

**Conpraedes** eiusdem rei populo sponsores.

**Conpascuus** ager, relictus ad pascendum communiter vicinis.

**Conpescere** est velut in eodem pascuo continere.

**Conpitalia** festa, quae in compitis peragebant.

**Congruere** dictum est a gruibus, quae non fere segregantur,

sive cum volant, sive cum pascuntur.

**Cognomines** dicuntur, qui eiusdem sunt nominis.

**Cerrones** leves et inepti, a cratibus dicti, quod Siculi adversus

Athenienses cratibus pro scutis sunt usi, quas Graeci

gerras appellant.

**Comptum** genus libaminis, quod ex farina conspersa faciebant.

**Comptum** Afranius pro ornatu et excultu posuit.

**Conflages** loca dicuntur, in quae undique confluunt venti.

**Copona** taberna a copiis dicta.

**Compilare** cogere est et in unum condere.

**Conpernes** nominantur homines genibus plus iusto coniunctis.

**Confoedusti** foedere coniuncti.

p. 36

**Commissatio** a vicis, quos Graeci komas dicunt, appellatur.

In his enim habitabant, priusquam oppida conderentur, quibus

in locis alii alios convictus causa invitabant.

**Committere** proprie est insimul mittere: nunc eo utimur et

pro facere, aut pro linquere, aut pro incipere.

**Condere** proprie est in unum et interiorem locum dare ad

custodiam faciliorem; quod verbuin nunc significat conscribere,

nunc facere, nunc componere et instruere.

**Consulas** antiqui ponebant non tantum pro consilium petas

et perconteris, sed etiam pro iudices et statuas.

**Cossi** ab antiquis dicebantur natura rugosi corporis homines,

a similitudine vermium liguo editorum, qui cossi appellantur.

**Consilium** vel a consulendo dicitur, vel quod in unam sententiam

plurium mentes consiliant et conveniant; sed a silentio

credibilius dictum putatur, quo maxime invenitur.

**Conscripti** dicebantur, qui ex equestri ordine patribus adscribebantur,

ut numerus senatorum expleretur.

**Consposos** antiqui dicebant fide mutua conligatos.

**Consualia** ludi dicebantur, quos in honorem Consi faciebant,

quem deum consilii putabant.

**Conventus** quattuor modis intellegitur. Uno, cum quemlibet

hominem ab aliquo conventum esse dicimus. Altero, cum

signilicatur multitudo ex compluribus generibus hominum contracta

in unum locum. Tertio, cum a magistratibus iudicii

causa populus congregatur. Quarto cum aliquem in locum

frequentia hominum supplicationis aut gratulationis causa

conligitur.

**Convicium** a vicis, in quibus prius habitatum est, videtur

Dictum, vel inmutata littera quasi convocium.

**Coniuoli** oculi sunt in angustum coacti coniventibus palpebris.

p. 37

**Consternatio,** quae est concitatio quaedam subita ex aliquo

metu, a sternutamento deducta est, quod eo toto concutimur

corpore.

**Considerare** a contemplatione siderum videtur appellari.

**Constitutus** hominum a consistentium multitudine appellatur.

**Convallis** est planities ex omni parte comprehensa montibus

collibusve. Valles duobus lateribus inclausa planites. Valles

deminutivum valleada facit.

**Convoti** isdem votis obligati.

**Cibus** appellatur ex Graeco, quod illi peram, in qua cibum

recondunt, cibisim appellant.

**Ciccum** membrana tenuis malorum punicorum.

**Cispius** **mons** est in urbe Aesquilianae regionis de nomine

cuiusdam hominis dictus.

**Citimus** extremus. Uls enim facit ultra, ultimus cis, citra,

citimus.

**Cicindela** genus muscarum, quod noctu lucet, videlicet a

candela, unde etiam candelahra putantur appellata.

**Citrosa** vestis appellata est a similitudine citri.

**Civicam coronam** civis salutis suae causa servatus in proelio

dabat, quie erat <i>lignea, frondem habens perennem.

**Circanea** dicitur avis, qute volans circumitum facit.

**Circites** circuli ex sere facti.

**Cilium** est folliculum, quo oculus tegitur, unde fit supercilium.

**Cimmeri** dicuntur homines, qui frigoribus occupatas terras

incolunt, quales fuerunt inter Baias et Cumas in ea regione,

in qua convallis satis eminenti iugo circumducta est, quae

neque matutino, neque vespertino tempore sole contingitur.

**Cimbri** lingua Gallica latrones dicuntur.

p. 38

**Cingulos** appellabant homines, qui in his locis, ubi cingi

solet, satis sunt tenues.

**Cillibae** mensae rotundae.

**Chilo** dicitur cognomento a magnitudine labrorum.

**Cilo** sine aspiratione, cui frons est eminentior, ac dextra

sinistraque velut recisa videtur.

**Cisterna** dicta est, quod cis, id est infra, terram.

**Camillus** proprie appellatur puer ingenuus.

**Capuam** in Campania quidam a Capye appellatam ferunt,

quem a pede introrsus curvato nominatum antiqui nostri

Falconem vocant; alii a planitie regionis.

**Camenae** Musae a carminibus sunt dictae, vel quod canunt

antiquorum laudes, vel quod sint castae mentis praesides.

**Camara** et **camuri boves** a curvatione ex Graeco dicuntur.

**Campas** marinos equos Graeci a flexu posteriorum partium

appellant.

**Catampo** genus est lusus.

**Carissam** apud Lucilium (1129) vafrum significat.

**Caerimoniarum** causam alii ab oppido Caere dictam existimant;

alii a caritate dictas iudicant.

**Caelibem** dictum existimant, quod dignam caelo vitam agat.

**Catamitum** pro Ganymede dixerunt, qui fuit lovis concubinus.

**Caeculus** condidit Praeneste. Unde putant Caecilios ortos,

quorum erat nobilis familia apud Romanos. Alii appellatos

eos dicunt a Caecade Troiano, Aeneae comite.

**Caelius** **mons** dictus est a Caele quodam ex Etruria, qui

Romulo auxilium adversum Sabinos praebuit, eo quod in eo

domicilium habuit.

**Caecum** vallum dicitur, in quo praeacuti pali terrae adfixi

herbis vel frondibus occuluntur.

p. 39

**Catillones** appellabant antiqui gulosos.

**Catillatio** grave obprobrium hominibus generosis obiciebatur,

si qui provincias amicas populi Romani expoliassent.

**Caesticillus** appellatur circulus, quem superponit capiti, qui

aliquid est laturus in capite.

**Caespes** est terra in modum lateris ciesa cum herba, sive

frutex recisus et truncus.

**Catulinam** carnem esitavisse, hoc est comedisse, Romanos,

Plautus in Saturione (111) refert.

**Catax** claudus.

**Caecultare** est caecos imitari.

**Caesariati** comati.

**Catularia** porta Romae dicta est, quia non longe ab ea ad

placandum caniculae sidus frugibus inimicum rufae canes

immolabantur, ut fruges flavescentes ad maturitatem perducerentur.

**Caedem** putant ex Graeco dici, quod apud illos+ kethin+ significet

interficere.

**Caenina** urbs, quae fuit vicina Romae, a Caenite conditore

appellata est.

**Catulus** genus quoddam vinculi, qui interdum cauis appellatur.

**Caestus** vocantur et hi, quibus pugiles dimicant, et genus

quoddam ornatus mulierum.

**Caediciae** tabernae in via Appia a domini nomine sunt

vocatae.

**Cavillatio** est iocosa calumniatio.

**Cati** fons, ex quo aqua Petronia in Tiberim fluit, dictus,

quod in agro fuerit cuiusdam Cati.

**Cacula** servus militis. Plautus (Trin. 721): «Video caculam

p. 40

militarem.» Dicitur autem a Graeco kalon, quod fustibus

clavisque ligneis ad tutelam dominorum armari soliti sunt.

**Canalicolae** forenses homines pauperes dicti, quod circa

canales fori consisterent.

**Cana** dicunt Graeci, nos canistra et per deminutionem canistella.

**Canicae** furfures de farre a cibo canum vocatae.

**Cancri** dicebantur ab antiquis, qui nunc per deminutionem

cancelli; ex quo genere sunt calces, qui per deminutionem

appenantur calculi.

**Canentas** capitis ornamenta.

**Canta** pro cantata ponebant.

**Caudicariae** naves ex tabulis grossioribus factae.

**Candelabrum** dictum, quod in eo candelae figantur.

**Cantherius** hoc distat ab equo, quo[d] maialis a verre, capo

a gallo, berbix ab ariete. Est enim cantherius equus, cui

testiculi amputantur.

**Cavillum** cavillatio, id est inrisio.

**Caudeae** cistellae ex iunco, a similitudinem equinie caudae

factae.

**Caulae** a cavo dictae. Antiquitus enim ante usum tectorum

oves in antris claudebantur.

**Cavum** a chao dictum et eius inanitate.

**Caculatum** servitium.

**Calones** calcei ex ligno facti.

**Clacendix** genus conchae.

**Calpar** genus vasis fictilis.

p. 41

**Calces** ampullae plumbeae.

**Calbeos** armillas dicebant, quibus triumphantes utebantur,

et quibus ob virtutem milites donabantur.

**Calix,** quod in eo calidum bibitur.

**Calpurni** a Calpo, Numae regis filio, sunt oriundi.

**Callim** antiqui dicebant pro clam, ut nis pro nobis, sam pro

suam, im pro eum.

**Calicata** aedificia calce polita.

**Caliptra** genus [est] vestimenti, quo capita operiebant.

**Calathos** Graeci, nos dicimus quasillos.

**Caduceatores** legati pacem petentes. Cato (inc. 4): «Caduceatori»,

inquit, «nemo homo nocet».

**Carinantes** probra obiectantes, a carina dicti, quae est infima

pars navis; sic illi sortis infimae.

**Cadmea** terra, quae in aes coicitur, ut fiat orichalcum.

**Casa** a cavatione dicta.

**Cascum** antiquum.

**Casnar** senex Oscorum lingua.

**Cassiculum** reticulum a cassibus per deminutionem dictum.

**Caseus** a coeundo dictus.

**Casilam** antiqui pro casside ponebant.

**Cassabundus** crebro cadens.

**Casaria,** quae custodit casam.

**Cassia** **via** a Cassio strata.

**Caput** ex Graeco dictum quod illi interdum kara ten kephalev

dicunt.

**Caperratum** rugosum a cornuum caprinorum similitudine

dicitur.

p. 42

**Capis** poculi genus, dictum a capiendo.

**Capsae** a Graeco appellantur; has illi kamptras dicunt.

**Capital** facinus, quod capitis poena luitur.

**Capronae** equorum iubae in frontem devexae, dictae quasi

a capite pronae.

**Capidulum** genus vestimenti, quo caput tegebatur.

**Caprae** dictae, quod omne virgultum carpant, sive a crepitu

crurum. Unde et crepas eas prisci dixerunt.

**Cuppes** et **cupedia** antiqui lautiores cibos nominabant; inde

et macellum forum cupedinis appellabant. Cupedia autem a

cupiditate sunt dicta, vel, sicut Varro vult, quod ibi fuerit

Cupedinis equitis domus, qui fuerat ob latrocinium damnatus.

**Caprunculum** vas fictile.

**Curatores** dicuntur, qui pupillis loco tutorum dantur; sive

illi, qui rei frumentariae agrisve dividendis preapositi sunt.

**Curia** locus est, ubi publicas curas gerebant. Calabra curia

dicebatur, ubi tantum ratio sacrorum gerebatur. Curiae etiam

nominantur, in quibus uniuscuiusque partis populi Romani

quid geritur, quales sunt hae, in quas Romulus populum

distribuit, numero triginta, quibus postea additae sunt quinque,

ita ut in sua quisque curia sacra publica faceret feriasque

observaret, hisque curiis singulis nomina Curiarum virginum

inposita esse dicuntur, quas virgines quondam Romani

de Sabinis rapuerunt.

**Curriculo** pro cursim ponebant. Plautus (inc. frg. 17): “Licet”,

inquit, “vos abire curriculo”.

**Curriculus** deminutivum est a curru.

**Curtilacum** appellatur a Curtio , qui eo loco in profundissimum

se ob salutem Romani populi proiecit hiatum.

**Curionium** aes dicebatur, quod dabatur curioni ob sacerdotium

curionatus.

p. 43

**Curis** est Sabine hasta. Unde Romulus Quirinus, quia eam

ferebat, est dictus; et Romani a Quirino Quirites dicuntur.

Quidam eum dictum putant a Curibus, quae fuit urbs opulentissima

Sabinorum.

**Curitim** lunonem appellabant, quia eandem ferre hastam

putabant.

**Curiales** eiusdem curiae, ut tribules et municipes.

**Currules** **equi** quadrigales.

**Curiata** comitia a curiis sunt appellata.

**Centurionus** antea, qui nunc centurio, et curionus et decurionus

dicebantur.

**Cur[r]ules** magistratus appellati sunt, quia curru vehebantur.

**Curia tifata** a Curio dicta est, qui[a] eo loco domum habuerat.

**Cura** dicta est, quasi coreda, vel quia cor urat.

**Cum imperio est** dicebatur apud antiquos, cui nominatim

a populo dabatur imperium.

**Cum potestate est** dicebatur de eo, qui a populo alicui negotio

praeferebatur.

**Cuniculum,** id est foramen sub terra occultum, aut animali,

quod simile est lepori, appellatur, cui subterfossa terra

latere est solitum, aut a cuneorum similitudine, qui omnem

materiam intrant findentes.

**Clunaclum** cultrum sanguinarium dictum, vel quia ad clunes

dependit, vel quia clunes hostiarum dividit.

**Cumerum** vas nuptiale a similitudine cumerarum, qute fiunt

palmeae vel sparteae ad usum popularem, sic appellatum.

**Culcita,** quod tomento inculcatur appellata.

**Culcitula** fusticulus quidam ligneus in sacris dicebatur.

p. 44

**Cumulter** significat cum altero, dictum ab antiquis ita brevitatis

causa, ut sodes pro si audes, scilicet pro scias licet,

sis pro si vis.

**Culliola** cortices nucum viridium dicta a similitudine culleorum,

quibus vinum sive oleum continetur.

**Cussilirem** pro ignavo dicebant antiqui.

**Cum populo agere,** hoc est populum ad concilium aut comitia

vocare.

**Cuncti** significat quidem omnes, sed coniuncti et congregate;

at vero omnes etiam si diversis locis sint.

**Cunire** est stercus facere, unde et inquinare.

**Cuturnium** vas, quo in sacrificiis vinum fundebatur.

**Culigna** vas potorium. Cato (or. inc. 16) : “Culignami”, inquit,

“in feno Graeco ponit, ut bene oleat.”

**Coctiones** dicti videntur a cunctatione, quod in emendis vendendisque

mercibus tarde perveniant ad iusti pretii finem.

Itaque apud antiquos prima syllaba per U litteram scribebatur.

**Custodelam** dicebant antiqui, quam nunc dicimus custodiam.

**Cumbam** Graeci kumbenp appellant.

**Cutis** Graecam habet originem. Hanc enim illi dicunt kutin.

**Cutiliae** lacus appellatur, quod in eo est insula, Kotule nominata

a Graecis.

**Cnephosum** antiqui dicebant tenebricosum. Graeci enim knephas

appellant obscurum.

**Cymbium** poculi genus a similitudine navis, quae kumbis

dicitur, appellatum.

**Calasis** tunicae genus, quod Graeci kalasinon dicunt. Alii

dicunt nodum esse tunicae muliebris, quo conexa circa cervicem tunica

submittitur.

p. 45

**Cyparissiae** dicuntur ignes prodigiosi a similitudine cypressorum.

**Cybebe** Mater, quam dicebant Magnam, ita appellabatur,

quod ageret homines in furorem,quod Graeci kubebon dicunt.

**Cybele** vero eadem dicta a loco, qui est in Phrygia.

**Cytherea** Venus ab urbe Cythera, in quam primum devecta

esse dicitur concha, cum in mari esset concepta.

**Cyllenius** Mercurius dictus, quod omnem rem sermo sine

manibus conficiat, quibus partibus corporis qui carent kulloi

vocantur, ideoque quadratum eum fingunt. Alii volunt sic

appellatum, quod in Cyllenia via sit nutritus. Alii, quod in monte

Arcadiae Cyllene. Alli, quod a Cyllene sit nympha

educatus.

**Cypria** Venus, quod ei primum in Cypro insula templum

sit constitutum, vel quia parientibus praesideat, quod Graece

kuein parere sit.

**Cynthius** Apollo a Cyntho Deli monte vocatus.

**Chalcidicum** genus aedificii ab urbe Chalcidica dictum.

**Choragium** instrumentum scaenarum.

**Chaos** appellat Hesiodus (Theog. 116) confusam quandam

ab initio unitatem, hiantem patentemque in profundum. Ex

eo et chaskein Graeci, et nos hiare dicimus. Unde lanus detracta

aspiratione nominatur id, quod fuerit omnium primum;

cui primo supplicabant velut parenti, et a quo rerum

omnium factum putabant initium.

**Choenica** mensune genus.

**Cybium** dictum, quia eius medium aeque patet in omnes

partes, quod genus ageometricis kubos dicitur. Unde etiam

tessellae quadratae kuboi. Hinc et cybios genus piscis, quia

piscantes id genus piscium velut aleam ludant.

p. 46

**Cnasonas** acus, quibus mulieres caput scalpunt.

**Creperum** dubium, unde increpitare dicimus, quia maledicta

fere incerta et dubia sunt.

**Crepitulum** ornamentum capitis; id enim in capitis motu

crepitum facit.

**Crocotillum** valde exile. Plautus (Cist. 408): “Extortis talis

cum crocotillis crusculis.”

**Crusculum** deminutivum a crure.

**Crines** a discretione dicti, quam Graeci krisein appellant. Nam

idem eos krinidas vocant.

**Crocatio** corvorum vocis appellatio.

**Crucium,** quod cruciat. Unde Lucilius (1146) vinum insuave

crucium dixit.

**Crocotinum** genus operis pistorii.

**Crustariae** taberna a vasis potoriis crustatis dictae.

**Cracentes** graciles. Ennius (Ann. 505): “Succincti gladiis

media regione cracentes.”

**Crevi** modo significat hereditatem adii: modo maior aetate

vel censu sum: modo iudicavi: modo divisi. Quae omnia a

duobus verbis cresco et cerno veniunt, cuius unius origo ex

Graeco trahitur, quod illi krainein dicunt perficere.

**Creterrae** vocabulum trahitur a cratere, quod vas est

vini.

**Craticulum** a Graeco krateutai deducitur.

**Centuria** in agris significat ducenta iugera; in re militari

centum homines.

p. 47

**Centuriatus** ager in ducena iugera definitus, quia Romulus

centenis civibus ducena iugera tribuit.

**Centuriata** comitia item curiata comitia dicebantur, quia

populus Romanus per centenas turmas divisus erat.

**Centenariae** cenae dicebantur, in quas lege Licinia non plus

centussibus praeter terra enata inpendebatur, id est centum

assibus, qui erant breves nummi ex aere.

**Cena** apud antiquos dicebalur, quod nunc est prandium:

vesprna, quam nunc cenam appellamus.

**Censionem facere** dicebatur censor, cum multam equiti inrogabat.

**Cenacula** dicuntur, ad quae scalis ascenditur.

**Centumviralia iudicia** a centumviris sunt dicta. Nam cum

essent Romae triginta et quinque tribus, qua et curiae sunt

dictae, terni ex singulis tribubus sunt electi ad iudicandum,

qui centumviri appellati sunt: et, licet quinque amplius

quam centum fuerint; tamen, quo facilius nominarentur,

centumviri sunt dicti.

**Centaurion** medicamentum a Chirone centauro inventum.

**Censere** nunc significat putare, nunc suadere, nunc decernere.

**Censio** **hastaria** dicebatur, cum militi multae nomine ob

delictum militare indicebatur, quod hastas daret.

**Cercolopis** genus simiae, qui ultimam partem caudae villosam

habet.

**Cerritus** furiosus.

**Cervus,** quod keratai, id est cornua, gerat, dictus.

**Cereos** Saturnalibus muneri dabant humiliores potentioribus,

quia candelis pauperes, locupletes cereis utebantur.

p. 48

**Celsus** ex Graeco kellein dictus.

Celeres antiqui dixerunt, quos nunc equites dicimus, a Celere,

interfectore Remi, qui initio a Romulo his praepositus

fuit; qui primitus electi fuerunt ex singulis curiis deni, ideoque

omnino trecenti fuere.

**Cermalus** locus in Urbe sic nominatus.

**Columnae** dicae, quod culmina sustineant.

**Cermalus** calciamenti genus.

**Crepidines** saxa prominentia.

**Cloacae** a conluendo dictae.

**Cluras** simias a clunibus tritis dictas existimant.

**Crustumina** tribus a Tuscorum urbe Crustumeria dicta est.

**Clucidatum** dulce et suave dicebatur.

**Cloelia** familia a Clonio, Aeneae comite, est appellata.

**Clumae** folliculi hordei.

**Clutum** Graeci kluton dicunt. Unde accepta praepositione

fit inclytus. ln enim saepe augendi causa <a>dicimus, ut invocavit,

inclamavit.

**Clipeum** antiqui ob rotunditatem etiam corium bovis appellarunt,

in quo foedus Gabinorum cum Romanis fuerat descriptum.

**Classes clipeatas** antiqui dixerunt, quos nunc exercitus vocamus.

**Cloeliae fossae** a Cloelio, duce Albanorum, dicta.

**Claudere** et **clavis** ex Graeco descendit, cuius rei tutelam

penes Portunum esse putabant, qui clavim manu tenere fingebatur

et deus putabatur esse portarum.

p. 49

**Clavim** consuetudo erat mulieribus donare ob significandam

partus facilitatem.

**Clausula** quam Graeci epodon vocant, a brevi conclusione

est appellata.

**Clavata** dicuntur aut vestimenta clavis intertexta aut calciamenta

clavis confixa.

**Clavus annalis** appellabatur, qui figebatur in parietibus

Sacrarum aedium per annos singulos, ut per eos numerus

colligeretur annorum.

**Classis procincta,** exercitus instructus.

**Clingere,** cingere, a Graeco kukloun dici manifestum est.

**Cercopa** Graeci appellant lucrari undique cupientem, quasi

kedrona, quem nos quoque lucriontim vocamus.

**Classici testes** dicebantur, qui signandis testamentis adhibebantur.

**Commoetaculum** genus virgulae, qua in sacrificiis utebantur.

**Cervaria** ovis, quae pro cerva immolabatur.

**Crep[p]os,** id est lupercos, dicebant a crepitu pellicularum,

quem faciunt verberantes. Mos enim erat Romanis in Lupercalibus

nudos discurrere et pellibus obvias quasque feminas

ferire.

**Condere** componere.

**Cincia** locus Romae, ubi Cinciorum monumentum fuit.

**Capital** linteum quoddam, qui in sacrificiis utebautur.

**Castrensi corona** donabatur, qui primus hostium castra

pugnando introisset, cui insigne erat ex auro vallum.

**Colluviaris** porcus dicitur, qui cibo permixto et colluvie nutritur.

**Cognitor** est, qui litem alterius suscipit coram ab eo, cui

datus est. Procurator autem absentis nomine actor fit.

p. 50

**Claudiana tonitrua** appellabantur, quia Claudius Pulcher

instituit, ut ludis post scaenam coiectus lapidum ita fieret,

ut veri tonitrus similitudinem imitarotur. Nam antea leves

admodum et parvi sonitus fiebant, cum clavi et lapides in

labrum aeneum coiverentur.

**Caesones** appellantur ex utero matris exsecti.

**Caesar,** quod est cognomen luliorum, a caesarie dictus est,

quia scilicet cum caesarie natus est.

**Capsit** prenderit.

**Capreoli,** vitium cincinni intorti, quia ad locum capiendum

tendunt, appellati.

**Capillatam** vel **capillarem arborem** dicebant, in qua capillum

tonsum suspendebant.

**Contestari litem** dicuntur duo aut plures adversarii, quod

ordinato iudicio utraque pars dicere solet : testes estote.

**Caviares hostiae** dicebantur, quod caviae [id est] pars hostiae

cauda tenus dicitur, et ponebatur in sacrificio procollegio

pontificum quinto quoque anno.

**Confeta** sus dicebatur, quae cum omni foetu adhibebatur ad

sacrificium.

**Conclavatae** dicebantur, quae sub eadem erant clave.

**Colossus** a Caleto artifice, a quo formatus est, dictus. Fuit

enim apud Rhodum insulam statua solis alta pedes centum

et quinque.

**Codeta** appellatur ager trans Tiberim, quod in eo virgulta

nascuntur ad caudarum equinarum similitudinem.

**Censui censendo** agri proprie appellantur, qui et emi et

venire iure civili possunt.

**Comedum** bona sua consumentem antiqui dixerunt.

**Comedo,** comedonis, qui, ut supra, bona sua consumit.

p. 51

**Censores** dicti, quod rem suam quisque tanti aestimare solitus

sit, quantum illi censuerint.

**Consiluere** Ennius (Ann. 293) pro conticuere posuit.

**Claritudinem** claritatem.

**Casus** dicimus non modo ea, quae fortuita hominibus accidunt,

sed etiam vocabulorum formas, quia in aliam atque

aliam cadunt effigiem.

**Catachresin** tropum nos abusionem dicimus, cum alienis

abutimur perinde ac si propriis, cum propria deficiunt.

**Cocum** et pistorem apud antiquos eundem fuisse accepimus.

Naevius (com. 121): “Cocus”, inquit, ”edit Neptunum, Venerem,

Cererem”. Significat per Cererem panem, per Neptunum

pisces, per Venerem holera.

**Cammensem cursorem** Titinnius (184) pro pistore dixit.

**Conlativum** ventrem magnum et turgidum dixit Plautus,

(Curc. 231), quia in eum omnia edulia congeruntur.

Convexum est ex omni parte declinatum, qualis est natura

caeli, quod ex omni parte ad terram versus declinatum est.

**Calicatis** calce politis.

**Confecerunt** una fecerunt.

**Crebrisuro** apud Ennium (inc. 35) significat vallum crebris

suris, id est palis, munitum.

**Cyprio bovi merendam** Ennius (var. 26) sotadico versu

cum dixit, significavit id, quod solet fieri in insula Cypro,

in qua boves humano stercore pascuntur. Idem cum dicit

(Sat. 66): “Propter stagna, ubi lanigerum genus piscibus

pascit": esse paludem demonstrat, in qua nascuntur pisces

similes ranunculis, quos oves consectatae edunt.

**Consponsor** coniurator.

**Canturnus** nomen loci.

p. 52

**Centenas pondo** dicebaut antiqui referentes ad libras.

**Coepiam** futurum tempus ab eo, quod est coepi. Cato (or.

inc.): “Coepiam seditiosa verba loqui.” Invenitur quoque

apud maiores et infinitivi modi coepere.

**Contionem** antiqui masculino genere posuere.

**Cognitu** facilia eadem ratione dicitur, qua dictu facilia, et

perspectu et factu facilia.

**Contagionem** esse dicendum, non contagium.

**Clitellae** dicuntur non tantum eae, quibus sarcinae conligatae

mulis portantur, sed etiam locus Romae propter similitudinem,

et in via Flaminia loca quaedam devexa subinde

et adcliva. Est etiam tormenti genus eodem nomine appellatum.

**Cloacale flumen** dixit Cato pro cloacarum omnium conluvie.

**Compluriens** a compluribus significat stepe. Cato (or. inc. 18):

“Contumelias mibi dixisti comipluriens”.

**Citeria** appellabatur effigies quaedam arguta et loquax ridiculi

gratia, quie in pompa vehi solita sit. Cato in Marcum

Cae[ci]lium (6): “Quid ego cum illo dissertem amplius, quem

ego denique credo in pompa vectitatum ire ludis pro citeria,

atque cum spectatoribus sermocinaturum.”

**Curionem** agnum Plautus (Aul. 562-3) pro macro dixit,

quasi cura macruisset.

**Coniector** interpres somniorum.

**Comperce** pro conpesce dixerunt antiqui.

**Comparsit** Terentius (Phorm. 44) pro conpescuit posuit.

**Creduas** credas. Plautus (Bacch. 476): “Ipsus nec amat,

nec tu creduas.” [Ipsus pro ipse.]

p. 53

**Corius** ab antiquis masculino genere dicebatur. Plautus (inc.

frg. 18): “lam tibi tuis meritis crassus corius redditus est.”

Pari modo diverso genere dicebant heac lupus, haec metus,

hirc amnis, hic frons.

**Cullus** quoque masculine dixerunt. Est enim genus tormenti

e corio.

**Crumina** sacculi genus. Plautus (inc. frg. 19): “Di bene vertant,

tene cruminam, inerunt triginta minae.”

**Corinthienses** ex eo dici coeperunt, ex quo coloni Corinthum

sunt deducti, qui ante Corinthii sunt dicti; quam consuetudinem

servamus etiam, cum Romanenses et Hispanenses

et Sicilienses negotiatores dicimus, qui in alienis civitatibus

negotiantur.

**Cavitionem** dicebant, quam modo dicimus cautionem.

**Consuetionem** Plautus (Amph. 490) pro consuetudine dixit.

**Corculum** a corde dicebant antiqui sollertem et acutum.

Plautus in Casina (837): “Ego sum liber, meum corculum,

melliculum, verculum.”

**Casinam** fabulam Plautus inscripsit ab ancillae nomine Casi<n>a,

quam amari a se<ne> introduxit.

**Conivola** occulta.

**Cogitatim** adverbialiter pro cogitate.

**Clientam** pro cliente Plautus dixit.

**Comoedice** figuratum a comoedo. Plautus (Mil. 213): «Euge

Eus<cheme> adstetisti et dul<i>ce et comoedice!”

**Capulum** et manubrium gladii vocatur, et id, quo mortui

efferuntur, utrumque a capiendo dictum. Sane a capulo fit

capularis.

**Celassis** celaveris.

p. 54

**Custoditio** est opera ad custodiendum quid sumpta.

**Citior** comparativum a cito. Plautus (inc. frg. 21): “Nullam

ego rem citiorem apud homines esse, quam famam, reor.”

**Clunes** masculine. Plautus (frg. 5): “Quasi lupus ab armis

valeo, clunes infractos fero.”

**Coquitare** pro coctitare, id est frequenter coquere, Plautus

(dub. 1) posuit.

**Canitudinem** pro canitie. Plautus (inc. frg. 22): “Stultus

est adversum aetatem et capitis canitudinem.”

**Conruspari**, conquirere. Plautus (inc. frg. 23): “Conruspare

tua consilia in pectore.”

**Caecultant** caecis proximi sunt oculorum acie obtusa. Plautus

(inc. frg. 24): “Numnam mihi oculi caecultant? Estne

hic noster Hermio?”

**Cudere** a caedendo dictum.

**Concipilavisti** dictum a Naevio (com. 132) pro corripuisti

et involasti.

**Clava** teli genus, qua Hercules utebatur.

**Calones** militum servi dicti, quia ligneas clavas gerebant,

quae Graeci kala vocant. Is quoque qui huiusmodi telo

utitur, clavator appellatur.

**Consiptum** apud Ennium (trag. 254) pro conseptum invenitur.

**Curionia sacra,** quae in curiis fiebant.

**Corpulentis** Ennius (inc. 34) pro magnis dixit; nos corpulentum

dicimus corporis obesi hominem.

**Conciliatrix** dicitur, quae viris conciliat uxores et uxoribus

viros.

**Conventae condicio** dicebatur, cum primus sermo denuptiis

et earum condicione habebatur.

p. 55

**Conceptivae+** **ferialie+** festa dicebantur incertis diebus

observabantur quotannis, ut Sementivae, Compitaliciae.

**Caelibari hasta** caput nubentis comebatur, quie in corpore

gladiatoris stetisset abiecti occisique, ut, quemadmodum illa

coniuncta fuerit cum corpore gladiatoris, sic ipsa cum viro

sit; vel quia matronae lunonis Curitis in tutela sint, quae

ita appellabatur a ferenda hasta, quae lingua Sabinorum

curis dicitur; vel quod fortes viros genituras ominetur; vel

quod nuptiali iure imperio viri subicitur nubens, quia hasta

summa armorum et imperii est. Quam ob causam viri fortes

ea donantur, et captivi sub eadem veneunt, quos Graeci

dorualotous et dorukteetous vocant.

**Cingillo** nova nupta praecingebatur, quod vir in lecto solvebat,

factum ex lana ovis, ut, sicut illa in glomos sublata

coniuncta inter se sit, sic vir suus secum cinctus vinctusque

esset. Hunc Herculaneo nodo vinctum vir solvit ominis

gratia, ut sic ipse felix sit in suscipiendis liberis, ut fuit

Hercules, qui septuaginta liberos reliquit.

**Camelis virginibus** supplicare nupturae solitae erant.

**Cinxiae lunonis** nomen sanctum habebatur in nuptiis, quod

initio coniugii solutio erat cinguli, quo nova nupta erat

cincta.

**Cumeram** vocabant antiqui vas quoddam quod opertum in

nuptiis ferebant, in quo erant nubentis utensilia, quod et

camillum dicebant, eo quod sacrorum ministrum kasmilon

appellabant.

**Comptus,** id est ornatus, a Graeco descendit, apud quos

kosmein dicitur comere, et kosmos, qui apud nos comis; et

comae dicuntur capilli eum aliqua cura eompositi.

p. 56

**Corolla** deminutivum est a corona. Corollam riova nupta de

floribus, verbenis herbisque a se lectis sub amiculo ferebat.

**Cupressi** mortuorum domibus ponebantur ideo, quia huius

generis arbor excisa non renascitur, sicut ex mortuo nihil

iam est sperandum, quam et ob causam in tutela Ditis patris

esse putabatur.

**Curiales flamines** curiarum sacerdotes.

**Cyparissiae** appellantur acies quaedam igneae, noctu

apparere solent ad similitudinem cuprcessi.

**Coninquere,** deputare.

**Carnificis** loco habebatur is, qui se vulnerasset,ut moreretur.

**Capita deorum** appellabantur fasciculi facti ex verbenis.

**Consiptum** clavis preafixum.

**Corniscarum divarum** locus erat trans Tiberim cornicibus

dicatus quod <in> lunonis tutela esse putabantur.

**Caelestia auguria** vocant, cum fulminat <aut> tonat.

**Caduca auspicia** dicunt, cum aliquid in templo excidit, veluti

virga e manu.

**Clivia auspicia** dicebant, quae aliquid fieri prohibebant;

omnia enim difficilia clivia vocabant, unde et clivi loca ardua.

**Curiales mensae,** in quibus immolabatur lunoni, quae Curis

appellata est.

**Contrarium aes,** grave aes.

**Centumviralia iudicia,** quae centumviri iudicabant.

**Circumluvium** ius praediorum.

**Cumbam** Sabini vocant eam, quam militares lecticam, unde

videtur derivatum esse cubiculum.

**Condicere** est dicendo denuntiare.

**Commoetacula** virgae, quas flamines portant pergentes ad

sacrificium, ut a se homines amoveant.

p. 57

**Casta mola** genus sacrificii, quod Vestales virgines faciebant.

**Culigna** vas vinarium a Graeco dicta, quam illi dicunt kulika.

**Cincta** flaminica veste velata.

**Captus** locus dicitur ad sacrificandum legitime constitutus.

**Capralia** appellatur ager, qui vulgo ad caprae paludes dici

solet.

**Canifera** mulier appellatur, quae fert canuam, id est qualum,

quod est cistae genus.

**Contignum** frustum carnis cum septem costis demptum.

**Comauditum** coauditum, sicut coangustatum dicitur.

**Censio** aestimatio, unde censores.

**Corda** frumenta, quae sero maturescunt, ut fenum cordum.

**Consentia** sacra, quae ex consensu multorum sunt statuta.

**Culina** vocatur locus, in quo epule in funere conburuntur.

**Calpar** vinum novum, quod ex dolio demitur sacrificii causa,

antequam gustetur. lovi enim prius sua vina libabant, quae

appellabant festa Vinalia.

**Cicatricare** cicatricem inducere.

**Conpescere** lucum est lucum suis finibus cohibere.

**Commugento** convocanto.

**Capitarium** aes, quod capi potest.

**Coinquere** coercere.

**Capitalis** **lucus,** ubi, si quid violatum est, caput violatoris

expiatur.

p. 58

**Cloaeare** inquinare. Unde et cloacae dictae.

**Conregione** e regione.

**Condictio** in diem certum eius rei, quie agitur, denuntiatio.

**Cubans** **auspicatur,** qui in lecto quaerit augurium.

**Contio** conventus, dicta quasi convocatio.

**Cogitatio** dicta velut coagitatio, id est longa eiusdem rei

Agit<at>io in eadem mora consilii explicandi.

**Clam** a clavibus dictum, quod his, quae celare volumus, claudimus.

**Cella,** quod ea celentur, quae esse volumus occulta.

**Ciere** nominare.

**Duco** cum pro puto ponimus, ex Graeco deducitur, quod illi

dicunt doko.

**Duplionem** antiqui dicebaut, quod dos duplum. Venit autem

a Graeco diploun.

**Duicensus** dicebatur cum altero, id est cum filio census.

**Duis** duas habet significationes. Nam et pro dis ponebatur

et pro dederis.

**Duidens** hostia bidens.

**Duellum** bellum, videlicet quod duabus partibus de victoria

contendentibus dimicatur. Inde et perduellio, qui pertinaciter

retinet bellum.

**Duonum** bonum.

**Duplabis** duplicabis.

**Duodeviginti** dicendi consuetudinem a Graecis traxisse videmur,

qui sic enuntiant duoin deontoin eikosin, et evos deontos

eikosin.

**Dumosa** frondosa.

p. 59

**Dubat** dubitat.

**Dubenus** apud antiquos dicebatur, qui nunc dominus.

**Dusmo in loco** apud Livium (trag. 39) signiticat dumosum

locum. Antiqui enim interserebant S litteram, et dicebant

cosmittere pro committere, et Casmenae pro Camenae.

**Dumecta** antiqui quasi dumiceta appellabant, quae nos dumeta.

**Dumus** a Graeco venit domos.

**Dracones** dicti apo tou derkesthai, quod est videre. Clarissimam

enim dicuntur habere oculorum aciem: qua ex causa

incubantes eos thesauris custodiae causa finxerunt antiqui.

Ideoque Aesculapio adtribuuntur, quod vigilantissimi generis

putantur, quae res medicinae maxime necessaria est.

**Dici** mos erat Romanis in omnibus sacrificiis precibusque:

populo Romano Quiritibeusque, quod est Curensibus, quae

civitas Sabinorum potentissima fuit.

**Dalivum** supinum ait esse Aurelius, Aelius stultum. Oscorum

quoque lingua significat insanum. Santra vero dici putat

ipsum, quem Graeci deilaion, id est, propter cuius fatuitatem

quis misereri debeat.

**Daps** apud antiquos dicebatur res divina, quae fiebat aut

hiberna sementi, aut verna. Quod vocabulum ex Graeco deducitur,

apud quos id genus epularum dais dicitur. Itaque

et dapaticum se acceptos dicebant antiqui, significantes magnifice,

et dapaticum negotium amplum ac magnificum.

**Daedalam** a varietate rerum artificiorumque dictam esse

apud Lucretium (1,7) terram, apud Ennium (inc. 46) Minervam,

apud Virgilium (Aen. 7,282) Circen, facile est intellegere,

cum Graeci daidallein significent variare.

p. 60

**Damium** sacrificium, quod fiebat in operto in honorem Deae,

dictum a contrarietate, quod minime esset damosion,

id est publicum. Dea quoque ipsa Damia et sacerdos eius

damiatrix appellabatur.

**Dacrimas** pro lacrimas Livius saepe posuit, nimirum quod

Graeci appellant dakrua; item dautia, quie lautia dicimus,

et dantur legatis hospitii gratia.

**Danunt** dant.

**Dasi** dari.

**Danistae** feneratores.

**Dagnades** sunt avium genus, quas Aegyptii inter potandum

cum coronis devincire soliti sunt, quie vellicando morsicandoque

et canturiendo adsidue non patiuntur dormire potantes.

**Daunia** Apulia appellatur a Dauno, Illyricae gentis claro

viro, qui eam, propter domesticam seditionem excedens patria,

occupavit.

**Dorsum** dictum, quod pars ea corporis devexa sit deorsum.

**Donum** ex Graeco est, quod illi vocant doron.

**Donaticae coronae** dictae, quod his victores in ludis donabantur,

quae postea magnificentiae causa instituae sunt super

modum aptarum capitibus, quali amplitudine fiunt, cum

Lares ornantur.

**Dotem** manifestum est ex Graeco esse. Nam didonai dicitur

apud eos dare.

**Doliola** locus in Urbe sic vocatus, quia invadentibus Gallis

Senonibus Urbem sacra in eodem loco doliolis reposita fuerunt.

Qua de causa in eodem loco ne despuere alicui. licebat.

**Doli** vocabulum nunc tantum in malis utimur, apud antiquos

autem etiam in bonis rebus utebatur. Unde adhuc dicimus

sine dolo malo, nimirum quia solebat dici et bonus.

p. 61

**Dirus** dei ira natus.

**Derogare** proprie est, cum quid ex lege vetere, quo minus

fiat, sancitur lege nova. Derogare ergo detrahere est.

**Dierectum** dicebant per antiphrasin, volentes significare malum

diem.

**Dirigere** apud Plautum invenitur pro discidere.

**Derunciunt** depurgant.

**Dirutum** **aere** militem dicebant antiqui, cui stipendium ignominiae

causa non erat datum, quod aes diruebatur in fiscum,

non in militis sacculum.

**Delicata** dicebant dis consecrata, quae nunc dedicata. Unde

adhuc manet delicatus, quasi lusui dicatus. Dedicare autem

proprie est dicendo deferre.

**Depuvere** caedere. Lucilius (1245): “Palmisque misellam

depuvit me”, id est verberavit me, quod ipsum ex Graeco

est apo tou paiein.

**Dedita** intellegitur valde data.

**Deperire** significat valde perire.

**Derreis** Graeci appellant pelles nauticas, quas nos vocamus

segestria.

**Demum,** quod significat post, apud Livium (dub. 44) demus

legitur. Alii demum pro dumtaxat posuerunt.

**Denicales feriae** colebautur, cum hominis mortui causa

familia purgabatur. Graeci enim vekun mortuum dieunt.

**Deminutus capite** appellatur, qui civitate mutatus est; et

ex alia famiha in aliam adoptatus; et qui liber alteri mancipio

datus est; et qui in hostium potestatem venit; et cui

aqua ignique interdictum est.

p. 62

**Dividicula** antiqui dicebant, quae nunc sunt castella. ex quibus

a rivo communi aquam quisque in suum fundum ducit.

**Defriu** dicebant antiqui, ut deamare, deperire, significantes,

omuem fructum percipere.

**Dividiam** discordiam.

**Deversus** dicebant deorsum versus.

**Deinceps,** qui deinde coepit, ut princeps, qui primum coepit.

**Deus** dictus, quod ei nihil desit, vel quia omnia commoda

hominibus dat; sive a Graeco deos, quod significat metum,

eo quod hominibus metus sit. Sed magis constat, id vocabulum

ex Graeco esse dictum, aspiratione dempta, qui mos

antiquis nostris frequens erat.

**Dium** antiqui ex Graeco appellabant ut a deo ortum et diurnum

sub caelo lumen, apo tou Dios. Unde adhuc suh diu

fieri dicimus, quod non sit sub tecto, et interdiu, cui contrarium

est noctu.

**Devitare** valde vitare.

**Demagis** pro minus dicebant antiqui.

**Denariae** caerimoniae dicebantur et tricenariae, quibus sacra

adituris decem continuis diebus, vel triginta certis quibusdam rebus

carendum erat.

**Decrepitus** est desperatus crepera iam vita, ut crepusculum

extremum diei tempus. Sive decrepitus dictus, quia propter

senectutem nec movere se, nec ullum facere potest crepitum.

**Decimanus** appellatur limes, qui fit ab ortu solis ad occasum;

alter ex transverso currens appellatur cardo.

**Decumana ova** dicuntur et decumcmi fluctus, quia sunt

magna. Nam et ovum decimum maius nascitur, et fluctus

decimus fieri maximus dicitur.

p. 63

**Deprensa** dicitur genus militaris animadversionis, castigatione

maior, ignominia minor.

**Decima** quaeque veteres dis suis offerebant.

**Decuriones** appellantur, qui denis equitibus praesunt.

**Depolitum** perfectum, quia omnes perfectiones antiqui politiones

appellabant.

**Degunere** degustare.

**Decures** decuriones.

**Depubem** porcum lactantem, qui prohibitus sit pubesfieri.

**Decotes** togae detritae.

**Dictynna** Diana, quam esse lunam putabant, dicta, quod

fulgore suo noctu omnia ostendat.

**Deblaterare** est stulte loqui. Nam Graeci blakas stultos

appellant.

**Dicaearchia** vocabatur, quae nunc Puteoli, quod ea civitas

quondam iustissime regebatur.

**Demoe** apud Atticos sunt, ut apud nos pagi.

**Dice** pro dicam antiqui posuere.

**Decermina** dicuntur, quffi decerpuntur purgandi causa.

**Disertiones** divisiones patrimoniorum inter consortes.

**Dispensatores** dicti, quia aes pensantes espendebant, non

adnumerabant. Hinc deducuntur expensa sive dispensata vel

conpensata. Item conpendium , dispendium, assipondium, dupondium.

**Dispescere** est proprie pecus a pastione deducere, ut conpescere

una pascere et in uno loco continere.

**Despretus** valde spretus.

**Desivare** desinere.

**Dissulcus** porcus dicitur, cum in cervice saetas dividit.

p. 64

**Disertus** a disserendo dictus.

**Dignorant,** signa inponunt, ut fieri solet in pecoribus.

**Disertim** pro diserte dixerunt antiqui.

**Distisum** et **pertisum** dicebant, quod nunc di<s>taesum et

pertaesum.

**Delubrum** dicebant fustem delibratum, hoc est decorticatum,

quem venerabantur pro deo.

**Delicia** est tignum, quod a culmine ad tegulas angulares

infimas versus fastigatum collocatur; unde tectum deliciatum

et tegulae deliciares.

**Degere** antiqui posuerunt pro expectare.

**Deteriae** porcae, id est macilentae.

**Delibare** aquam sulco derivare.

**Delicare** ponebant pro dedicare.

**Deliquium** solis a delinquendo dictum, quod delinquat in

cursu suo.

**Delinquere** est praetermittere, quoduon oportet praeteriri;

hinc deliquia et delicta.

**Deliquum** apud Plautum (Cas. 207) significat minus.

**Detudes** esse detunsos, deminutos.

**Delaniare** est discindere et quasi lanam trahere, unde lacinia

et lanius dicitur, qui pecus discindit.

**Delapidata** lapide strata.

**Dextans** dicitur, quia assi deest sextaus, quemadmodum duodeviginti

et deunx.

**Deluit** solvit, a Graeco dialuein.

p. 65

**Dilectus** militum, et is, qui significatur amatus, a legendo

dicti sunt.

**Deliberare** a libella, qua quid perpenditur, dictum.

**Detrectare** est male tractare.

**Dextimum** et **sinistimum** antiqui dixerunt.

**Dextera auspicia** prospera.

**Dextrarum tibiarum** genus est, quae dextra tenentur.

**Diobolares meretrices** dicuntur, quae duobus obolis ducuntur.

**Dies** dictus, quod diviui sit operis, sive ab Iove, eius, ut

putabant, rectore, qui Graece Dia appellatur ; sive quod aer

diurnus dehiscat in candorem.

**Diabathra** genus solearum Graecanicarum.

**Deorata** perorata.

**Deactio** peractio.

**Dianius** locus Dianae sacratus.

**Diffarreatio** genus erat sacrificii, quo iuter virum et mulierem

fiebat dissolutio. Dicta diffarreatio, quia fiebat farreo

libo adhibito.

**Dium,** quod sub caelo est extra tectum, ab Iove dicebatur,

et Dialia flamen, et dius heroum aliquis a Iove genus ducens.

**Defrensam** detritam atque detunsam.

**Deinde** compositum est ex pnepositione et loci significatione,

ut exinde, perinde, proinde, suhinde, quae item tempus

significant.

**Diox** genus piscis frequens in Ponto.

**Deincipem** antiqui dicebant proxime quemque captum, ut

principem primum captum.

p. 66

**Diomedis** campi in Apulia appellantur, qui ei in divisione

regni, quam cum Dauno fecit, cesserunt.

**Diomedia** insula, in qua Diomedes sepultus est, excedens

Italia.

**Depontani** senes appellabantur, qui sexagenarii de ponte

deiciebantur.

**Desiderare** et **considerare** a sideribus dici certum est.

**Decures** decuriones.

**Defomitatum** a fomitibus succisum, quibus confoveri erat

solitum.

**Depeculatus** a pecore dicitur. Qui enim populum fraudat,

peculatus poena tenetur.

**+Decultarunt** valde occultarunt+.

**Decalicatum** calce litum.

**Dium** fulgur appellabant diurnum, quod putabant Iovis, ut

nocturnum Summani.

**Dicassit** dixerit.

**Elucum** signilicat languidum ac semisomnum, vel, ut alii

volunt, alucinatorem et nugarum amatorem, sive +halonem+,

id est hesterno vino languentem, quod eolon vocitant Graeci.

**Emere,** quod nunc est mercari, antiqui accipiebant pro sumere.

**Elices** sulci aquarii, per quos aqua collecta educitur e liris.

**Ennam** etiamne.

**Elaudare** plus quam nominare.

**Elecebrae argentariae** meretrices ab eliciendo argento dictae.

**Electabo** eliciam.

**Enumquam** ecquando.

p. 67

**Emussitata** ad amussim facta.

**Endoitium** initium.

**Em** tum.

**Empanda** paganorum dea.

**Emem** eundem.

**Elumbum** evulso lumbo.

**Elinguem** sine lingua.

**Elacatena** genus salsamenti, quod appellatur vulgo melandrea.

**Enubro** inhibenti.

**Elixa** a liquore dicta.

**Endoplorato** inplorato, quod est cum questione inclamare.

Inplorare namque est cum fietu rogare, quod est proprie

vapulantis.

**Endo procinctu** in procinctu: significat autem, cum es castris

in proelium exitum est, procinctos, quasi praecinctos atque

expeditos. Nam apud antiquos togis incincti pugnitasse dicuntum.

**Emptivum militem** mercennarium.

**Emancipati** duobus modis intelleguntur, aut hi, qui ex patris

iure exierunt, aut hi, qui aliorum fiunt dominii; quorum

utrumque fit mancipatione.

**Eum** antiqui dicebant pro eorum. Em pro eum, ab eo, quod

est is.

**Egeriae nymphae** sacrificabant praegnantes, quod eam putabant

facile conceptum alvo egerere.

**Escariae** mensae quadratae vocantur, in quibus homines

epulantur. Anclabris ex qua in sacrificando dis anclatur,

quod est hauritur ministraturque.

p. 68

**Escit** erit.

**Eapse** ea ipsa.

**Evelatum** eventilatum, unde velahra, quibus frumenta ventilantur.

**Egens** velut exgens, cui ne gens quidem sit reliqua.

**Eiuratio** significat, id, quod desideretur, non posse praestari.

Plautus (ing. frg. 25): “Eiuravit militiam”.

**Everriator** vocatur, qui iure accepta hereditate iusta facere

defuncto debet; qui si non fecerit, seu quid in ea re turbaverit,

suo capite luat. Id nomen ductum a verrendo. Nam

exverriae sunt purgatio quaedam domus, ex qua mortuus ad

sepulturam ferendas est, quae fit per everriatorem certo

genere scoparum adhibito, ab extra verrendo dictarum.

**Egretus** et **adgretus** ex Graeco sunt ducta a surgendo et

proficiscendo. Unde et Nyctegresia quasi noctisurgium.

**Eccere** iurisiurandi est, ac si dicaturper Cererem, ut ecastor,

edepol. Alii eccere pro ecce positum accipiunt.

**Eamus** ex Graeco iomen.

**Europam** tertiam orbis partem ab Europa, Agenoris filia,

certum est appellari. Sed alii de amore Iovis in taurum

versi narrant: alii eam a praedonibus raptam, et navem,

quae Iovi tutelam, effigiem tauri, habuerit, in eam regionem

esse delatam. Quidam ob pulchritudinem regionis per

simulationem raptae filiae occupatam eam terram ab Agenore

et Phoenicibus ferunt.

**Epolonos** dicebant antiqui, quos nunc epulones dicimus.

Datum est autem his nomen, quod epulas indicendi lovi

ceterisque dis potestatem haberent.

p. 69

**Eudioeon** lineum filum, quod medici extremo iu clysterio

relinquunt, per quod klusmos emittitur.

**Euboicum** **talentum** nummo Graeco septem milium et quingentorum

cistophorum est, nostro quattuor milium denariorum.

**Extrarium** ab **extraneo** sic distinguitur: extrarius est, qui

extra focum sacramentum iusque sit; extraneus ex altera

terra, quasi exterraneus.

**Exta** dicta, quod ea dis prosecentur, quae maxime extant

eminentque.

**Extimum** extremum ita significat, ut intimo sit contrarium.

**Exterraneus** ex alia terra.

**Exterraneus** quoque dicitur et, qui ante tempus natus vel

potius eiectus est. Dictus autem exterraneus, quod eum mater

exterrita alvo eiecit.

**Externus** est alienus terrae.

**Experrectus** a porrigendo se vocatus, quod fere facimus

recentes a somno.

**Expreta** antiqui dicebant, quasi expertia habita.

**Excudere,** **procudere** et **incudis** ipsa a caedendo dicta sunt.

**Explorare** antiquos pro exclamare usos, sed postea prospicere

et certum cognoscere coepit significare. Itaque speculator

ab exploratore hoc distat, quod speculator hostilia silentio

perspicit, explorator pacata clamore cognoscit.

**Expapillato** brachio, exerto; quod cum fit, papilla nudatur.

**Exbures** exinteratas, sive exburae, quae exbiberunt, quasi

epotae.

**Exdorsua** dorsum confringe; alii, exime.

**Exfir** purgamentum, unde adhuc manet suffitio.

p. 70

**Escendere** egredi.

**Experitos** imperitos.

**Explenunt** explent.

**Exdutae** exuviae.

**Excipuum,** quod excipiatur, ut praecipuum, quod ante

capitur.

**Exciet** excutiet.

**Expat<i>are** in locum patentem se dare, sive in spatium

se conferre.

**Edecimata** electa.

**Expectorat**, ex pectore eicit.

**Experrectus** est, qui per se vigilare coepit: expergitus ab

alio excitatus, quem solemus dicere expergefactum.

**Excidionem** urbis a caedendo dictam manifestum est.

**Effata** elocuta.

**Exporgere** porro agere, exporrigere.

**Exoletus,** qui adolescere, id est crescere desiit.

**Exanclare** exhaurire.

**Examen** est et aequamentum et iudicii investigatio et apium

congregatio vel locustarum.

**Examussim** regulariter: amussis enim regula fabrorum est:

vel, ut alii volunt, ferramentum, quo in poliendo utuntur.

**Exagogen** evectionem.

**Exurguentes** exprimentes.

**Exgregiae,** egregiae, id est e grege lectae.

**Exodium** exitum.

**Exoriri** surgere.

**Exuviae** ab exuendo dictae.

p. 71

**Exercitus** et militum copia dicitur, et homo multis negotiis

exercitus; sed superius quarti ordinis, hoc secundi est.

**Exomides** sunt comici vestitus exertis humeris.

**Exiles** et **ilia** a tenuitate inarum, quas Graeci in chartis

ita appellant, videntur esse dicta.

**Exilica causa,** quae adversus exulem agitur.

**Exitium** antiqui ponebant pro exitu; nunc exitium pessimum

exitum dicimus.

**Exercirent,** sarcirent.

**Exercitionem exerciti** dicebant antiqui exercitationem exercitati.

Item exercitiorem, exercitissinmum, sicut ab exercitato

exercitatiorem, exercitatissimum.

**Exfusi** effusi, ut mersat pro mersat.

**Effari** et **effata** a fando, quod ipsum ex Graeco os phato.

**Equirria** ludi, quos Romulus Marti instituit per equorum

cursum, qui in campo Martio exercebantur.

**Equirria** iusiurandum per Quirinum.

**Equestre aes,** quod equiti dabatur.

**Equitare** antiqui dicebant equum publicum merere.

**Equus** Marti immolabatur, quod per eius effigiem Troiani

capti sunt, vel quod eo genere animalis Mars delectari putaretur.

**Equo** vehi flamini Diali non licebat, ne, si longius digrederetur,

sacra neglegerentur.

**Exinfulabat** exer[c]ebat: infulas enim sacerdotum filamenta

vocabant.

p. 72

**Existimare** dictum ab aestimatione.

**Exrogare** est ex lege vetere aliquid eximere per no vam legem.

**Eximium** inde dici coeptum, quod in sacrificiis optimum

pecus e grege eximebatur, vel, quod primum erat natum.

**Exemplum** est, quod sequamur, aut vitemus. Exemplar, ex

quo simile faciamus. Illud animo aestimatur, istud oculus

conspicitur.

**Exliaustant,** eiferunt.

**Exim** metri causa dicitur pro exinde.

**Exesto,** extra esto. Sic euim lictorin quibusdam sacris clamitabat:

hostis, vinctus, mulier, virgo exesto; scilicet interesse

prohibebatur.

**Epulares** appellabantur, qui in quibusdam ludis nocte epulabantur.

**Epistylium** trabs, quae super columnas ponitur.

**Epeus** nomen cuiusdam fabri, qui equum dureum fecit.

**Epicrocum** genus amiculi croco tinctum, tenue et perlucidum.

**Epulam** antiqui etiam singulariter posuere.

**Epilimma** genus vilissimi unguenti.

**Erctum citumque** fit inter consortes, ut in libris legum Romanorum

legitur. Erctum a coercendo dictum. Unde et erciscendae

et ercisci. Citum autem est vocatum a ciendo.

**Ederam** flamini Diali neque tangere, neque nominare fas

erat, pro eo, quod edera vincit, ad quodcumque se applicat.

Sed ne anulum quidem gerere ei licebat solidum, aut aliquem

in se habere nodum.

**Edeatroe**, qui praesunt regiis epulis, dicti apo ton edesmaton.

**Ervum** et **ervilia** a Graeco sunt dicta, quia illi ervum orobos,

erviliam erebinthos appellant.

p. 73

**Ergo** correptum significat idem, quod apud Graecos oukoun;

producte idem, quod charin, hoc est gratia, cum scilicet gratia

intellegitur pro causa. Sed illud superius etiam sine

exemplis notum est; hoc inferius sic formatur, cum dicimus

de aliquo: statua donatus est honoris virtutisque ergo, id

est honoris virtutisque causa.

**Eritudo** servitudo.

**Erugere** semel factum significat, quod eructare saepius.

Illud enim perfectae formae est, hoc frequentativae.

**Erebum** Virgilius interdum obscuritatem quandam esse describit

apud inferos, cum ait (Aen 6,404): “Imas Erebi

descendit ad umbras.” Interdum flumen eiusdem loci, dicens

(Aen. 6,671): “Et magnos Erebi transnavimus amnes.”

Varro vero Erebo natam noctem ait. Unde est et illud

(trag. inc. 132): “Erebo creata fuscis crinibus nox, te invoco.”

**Effafilatum,** exertum, quod scilicet omnes exerto brachio

sint exfilati, id est extra vestimentum filo contextum.

**Fornacalia** sacra erant, cum far iu fornaculis torrebant.

**Formiae** oppidum appellatur ex Graeco, velut Hormiae, quod

circa id crebrae stationes tutaeque erant, unde proficiscebantur

navigaturi.

**Forma** significat modo faciem cuiusque rei, modo calidam,

ut, cum exta, quae dantur, deforma appellantur. Et Cato

ait de quodam aedificio (inc. 23): “aestate frigido, hieme

formido”. Item forma appellatur puls miliacia ex melle.

p. 74

**Fordicidis** **boves** **fordae,** id est gravidae, immolabantur,

dictae a fetu.

**Foedus** appellatum ab eo, quod in paciscendo foede hostia

necaretur. Virgilius(Aen. 8,641): “Et caesa iungebant foedera

porca.” Vel quia in foedere interponatur fides.

**Forcipes** dicuntur, quod his forma,id est calida, capiuntur.

**Forbeam** antiqui omne genus cibi appellabant, quam Graeci

phorben vocant.

**Faedum** antiqui dicebant pro haedo, folus pro holere, fostim

pro hoste, fostiam pro hostia.

**Furvum** nigrum, vel atrum. Hinc dicta furnus, Furiae, funus,

fuligo, fulgus, fumus.

**Fodare** fodere.

**Forctes,** frugi et bonus, sive validus.

**Forum** sex modis intellegitur. Primo negotiationis locus, ut

forum Flaminium, forum Iulium, ab eorum nominibus, qui

ea fora constituenda curarunt; quod etiam locis privatis et

in viis et agris fieri solet. Alio, in quo iudicia fieri, cum

populo agi, contiones haberi solent. Tertio, cum is, qui provinciae

praeest, forum agere dicitur, cum civitates vocat

et de controversiis eorum cognoscit. Quarto, cum id forum

antiqui appellabant, quod nunc vestibulum sepulchri dicari

solet. Quinto, locus in navi, sed tum masculini generis est

et plurale [est]. Sexto fori significant et Circensia spectacula,

ex quibus etiam minores forulos dicimus. Inde eti forare,

foras dare, et fores et foras et foreculae, id est ostiola,

dicuntur.

**Fons** a fundendo dictus.

p. 75

**Fomites** sunt assulae ex arboribus, dum caeduntur, excussae:

dictae, quod in eo opere occupati cibis potuque confoventur.

At Opilius adustas iam fomites vocari existimat.

Fomites alii vocari putant scintillas, quae ex ferro candenti

malleis excutiuntur; dictae autem ita, quia igni sunt confotae.

Pari modo assulae, quae sunt securibus excussae.

**Fontinalia,** fontium sacra. Unde et Romae Fontinalis porta.

**Folium** a Graeco venit, quod illi dicunt phullon, sed ideo

per unum L, quia antiqui non geminabant consonantes.

**Focus** [</B>], **fomenta** [</B>], **focilationes** [</B>], **foculi** a fovendo, id est calefaciendo,

dicta sunt.

**Folliculare** appellatur pars remi, quie folliculo est tecta,

a quo vita follicularis.

**Ferentarii** auxiliares in bello, a ferendo auxilio dicti, vel

quia fundis et lapidibus pugnabant, quae tela feruntur, non

tenentur, ita appellati.

**Ferctum** genus libi dictum, quod crebrius ad sacra ferebatur,

nec sine strue, altero genere libi, quae qui adferebant

struferctarii appellabantur.

**Feralia** dis manibus sacrata festa, a ferendis epulis, vel a

feriendis pecudibus appellata.

**Feria** a feriendis victimis vocata.

**Februarius** mensis dictus, quod tum, id est extremo mense

anni, populus februaretur, id est lustraretur ac purgaretur,

vel a Iunone Februata, quam alii Februalem, Romani Februlim

vocant, quod ipsi eo mense sacra fiebant, eiusque

feriae erant Lupercalia, quo die mulieres februabantur a

p. 76

lupercis amiculo Iunonis, id est pelle caprina; quam ob causam

is quoque dies Februatus appellabatur. Quaecumque

denique purgamenti causa in quibusque sacrificiis adhibentur,

februa appellantur. Id vero, quod purgatur, dicitur

februatum.

**Fescennini** versus, qui canebantur in nuptiis, ex urbe Fescennina

dicuntur allati, sive ideo dicti, quia fascinum putabantur

arcere.

**Fenus** et **feneratores** et lex de credita pecunia fenebris, a

fetu dicta, quod crediti nummi alios pariant, ut apud Graecos

eadem res tokos dicitur. — Fenum quoque pratorum ab

hac causa est appellatum, quando id ipsum manens quotannis

novum parit. Unde etiam et festiica vocata est.

**Felicata** patera dicta, quod ad felicis herbse speciem sit

caelata.

**Fescemnoe** vocabantur, qui depellere fascinum credebantur.

**Ferias** antiqui **fesias** vocabant; et aliae erant sine die festo,

ut nundinae; aliae cum festo, ut Saturnalia, quibus adiungebantur

epulationes ex proventu fetus pecorum frugumque.

**Ferire** dictum, quod ferientes feriantur.

**Felicones** mali et nullius usus, a felice dicti.

**Ferus** ager incultus.

**Factio** et **Factiosus** initio honesta vocabula erant; unde adhuc

factiones histrionum et quadrigariorum dicuntur. Modo

autem nomine factionis seditio et arma vocantur.

**Fama** a fando dicta, sic apud Graecos pheme apo tes phaseos.

**Familia** antea in liberis hominibus dicebatur, quorum dux

et princeps generis vocabatur pater et mater familiae. Unde

familiae nobilium Pompiliorum, Valeriorum, Corneliorum.

p. 77

Et familiares, ex eadem familia. Postea hoc nomine etiam

famuli appellari coeperunt, permutata I cum U littera.

Facessere significat interdum facere, ut est (Virg. Aen.

4,295): “Iussa facessunt.” Interdum vero pro abeat ponitur.

Pacavius (326): “Facessite omnes hinc,” id est abite.

**Facul** antiqui dicebant et faculter pro facile; unde facultas

et difficultas videntur dicta. Sed postea facilitas morum

facta est, facultas rerum.

**Famuletium** dicebatur, quod nunc servitium.

**Famicosam** terram palustrem vocabant.

**Famuli** origo ab Oscis dependit, apud quos servus famel

nominabatur, unde et familia vocata.

**Fagutal** sacellum Iovis, in quo fuit fagus arbor, quae Iovi

sacra habebatur.

**Fovi,** qui nunc Favi appellantur, dicti, quod princeps gentis

eius ex ea natus sit, cum qua Hercules in fovea concubuit.

Alii putant, eum primum ostendisse, quemadmodum

ursi et lupi foveis caperentur.

**Faces** antiqui dicebant, ut fides.

**Famino,** dicito.

**Facem** in nuptiis in honorem Cereris praeferebant; aqua

aspergebatur nova nupta, sive ut casta puraque ad virum

veniret, sive ut ignem atque aquam cum viro communicaret.

**Fabam** nec tangere, nec nominare Diali flamini licet, quod

ea putatur ad mortuos pertinere. Nam et Lemuralibus iacitur

larvis, et Parentalibus adhibetur sacrificiis, et in flore

eius luctus litterae apparere videntur.

**Flamen Dialis** dictus, quod filo assidue veletur; indeque

appellatur flamen, quasi filamen. Dialis autem appellatur

a Dio, a quo vita dari putabatur hominibus.

p. 78

**Famella** deminutivum a fama.

**Faviani** et **Quintiliani** appellabantur luperci, a Favio et

Quintilio praepositis suis.

**Fastorum** libri appellantur, in quibus totius anni fit descriptio.

Fasti enim dies festi sunt.

**Fanum** a Fauno dictum, sive a fando, quod dum pontifex

dedicat, certa verba fatur.

**Fastigium** aedificii summum.

**Favi** a fovendo.

**Favisae** locum sic appellabant, in quo erat aqua inclusa

circa templa. Sunt autem, qui putant, favisas esse in Capitolio

cellis cisternisque similes, ubi reponi erant solita ea,

quae in templo vetustate erant facta inutilia.

**Faventia** bonam ominationem significat. Nam praecones

clamantes populum sacrificiis favere iubebant. Favere enim

est bona fari, at veteres poetae pro silere usi sunt favere.

**Falcones** dicuntur, quorum digiti pollices in pedibus intro

sunt curvati, a similitudine falcis.

**Farreum** genus libi ex farre factum.

**Falarica** genus teli missile, quo utuntur ex falis, id est ex

locis extructis, dimicantes.

**Fatantur,** multa fantur.

**Falae** dictae ab altitudine, a falado, quod apud Etruscos

signilicat caelum.

**Farfenum** virgulti genus.

**Fascinum** et **fas** a fando nominantur.

**Fartores,** nomenclatores, qui clam velut infercirent nomina

salutatorum in aurem candidati.

Furnalia sacra Furinae, quam deam dicebant.

p. 79

**Furcilles** sive **furcilla,** quibus homines suspendebant.

**Fundus** dicitur ager, quod planus sit ad similitudinem

fundi vasorum. Fundus quoque dicitur populus esse rei,

quam alienat, hoc est auctor.

**Futare** arguere est, unde et confutare. Sed Cato hoc pro

saepius fuisse posuit.

**Futtiles** dicuntur, qui silere tacenda nequeunt, sed ea effundunt.

Sic et vasa futtilia a fundendo vocata.

**Flagratores** dicebantur genus hominum, quod mercede flagris

caedebantur.

**Flustra** dicuntur, cum in mari fluctus non moventur, quam

Graeci malakian vocant.

**Flator** tibicen.

**Flemina** dicuntur, cum ex labore viae sanguis detluit circa

talos.

**Flaminius** circus et via Flaminia a Flaminio consule dicta

Sunt, qui ab Hannibale interfectus est ad lacum Thrasimennum.

**Flaminia aedes** domus flaminis Dialis.

**Flammeari,** infectores flammei coloris. Violari violacii dicuntur.

**Flumentana** porta Romae appellata, quod Tiberis partem

ea fluxisse adfirmant.

**Flammeo** amicitur nubens ominis boni causa, quod eo assidue

utebatur flaminica, id est flaminis uxor, cui non licebat

facere divortium.

**Fidusta** a fide denominata, ea quae maximae fidei erant.

**Fides** genus citharae dicta, quod tantum inter se cordae

eius, quantum inter homines fides concordet; cuius deminutivum

fidicula est.

p. 80

**Fixulas** fibulas.

**Fiscellus** casei mollis appetitor, ut catillones catillorum

ligurritores.

**Fiber** genus bestiae quadripes. Plautus (inc. frg. 26): “Sic

me subes cottidie, quasi fiber salicem”; quo nomine extremae

orae fluminis appellantur. Unde et fibras iocinerum et fimbrias

vestimentorum dicimus.

**Fratria,** uxor fratris.

**Frivola** sunt proprie vasa fictilia quassa. Unde dicta verba

frivola, quae minus sunt fide subnixa.

**Frater** a Graeco dictus est phretre, vel quod sit fere alter.

**Frontem** autiqui masculino genere dixere.

**Fremitum** dictum velut ferimentum.

**Fratilli** villi sordidi in tapetis.

**Fracebunt,** displicebunt.

**Forago,** filum, quo textrices diuruum opus distinguunt, a

forando dictum.

**Frutinal** templum Veneris Fruti.

**Fringilla** avis dicta, quod frigore cantet et vigeat; unde et

friguttire.

**Fratrare** puerorum mammae dicuntur, cum primum tumescunt,

quod velut fratres pares oriuntur, quod etiam in frumento

spica facere dicitur.

**Frigere** et **frictum** a Graeco venit phrugein.

**Fregellae** locus in Urbe, in quo civitatis eius hospites habitaverunt.

**Festram** antiqui dicebant, quam nos fenestram.

p. 81

**Firmum** apo tou ermatos dictum.

**Frausus erit,** fraudem commiserit.

**Faleri** oppidum a Fale dictum.

**Fraxare** vigiliam circuire.

**Florifertum** dictum, quod eo die spicae feruntur ad sacrarium.

**Frugamenta** a frugibus appellata.

**Frendere** est frangere; unde at faba fresa; unde et dentibus

dicimus frendere.

**Formucapes** forcipes dictae, quod forma capiant, id est ferventia.

**Farrago** appellatur id, quod ex pluribus satis pabuli causa

datur iumentis.

**Fetiales** a+ faciendo+ dicti: apud hos enim belli pacisque

faciendie ius est.

**Feretrius** Iuppiter dictus a ferendo, quod pacem ferre putaretur;

ex cuius templo sumebant sceptrum, per quod iurareut,

et lapidem silicem, quo foedus ferirent.

**Femur,** femoris, et femeu, feminis.

**Fenero** et **feneror** dici potest.

**Frux,** frugis dixerunt antiqui. Fructam et fructmn.

**Ferocit** apud Catonem ferociter agit.

**Fivere** item pro figere.

**Fruniscor** et **frunitum** dixit Cato; nosque cum adhuc dicimus

infrunitum, certum est antiquos dixisse frunitum.

**Felices** arbores Cato dixit, quae fructum ferunt, infelices,

quae non ferunt.

**Falsius** et **falsior** cum rationabiliter dici possint, non tamen

sunt in consuetudine.

**Furum** genetivus pluralis a fure.

p. 82

**Fucilis,** falsa; dicta autem quasi fucata.

**Feriae statae** appellabantur, quod certo statutoque die observarentur.

**Fluoniam Iunonem** mulieres colebant, quod eam sanguinis

fluorem in conceptu retinere putabant.

**Flammeo** vestimento flaminica utebatur, id est Dialis uxor

et Iovis sacerdos, cui telum fulminis eodem erat colore.

**Fulguritum,** id quod est fulmine ictum, qui locus statim

fieri putabatur religiosus, quod eum deus sibi dicasse videretur.

**Fanatica** dicitur arbor fulmine icta.

**Fulmen** dictum a fulvore flammae.

**Fulgere** prisci pro ferire dicebant, unde fulgus dictum est.

**Funebres tibiae** dicuntur, cum quibus in funere canitur,

quas flamini audire putabatur inlicitum.

**Flaminius camillus** puer dicebatur ingenuus patrimes et

matrimes, qui flamini Diali ad sacrificia praeministrabat:

antiqui enim ministros camillos dicebant. Alii dicunt omnes

pueros ab antiquis camillos appellatos, sicut habetur in antiquo

carmine, cum pater filio de agricultura praeciperet (carm.

ad fil. 1): “Hiberno pulvere, verno luto, grandia farra camille

metes.”

**Flaminia** dicebatur sacerdotula, quae Flaminicae Diali praeministrabat,

eaque patrimes et matrimes erat, id est patrem

matremque adhuc vivos habebat.

**Ficolea** palus ficulneus.

**Flaminius lictor** est, qui flamini Diali sacrorum causa

praesto est.

**Frequentarium** frequentem.

**Fornacalia** feriae institutae sunt farris torrendi gratia, quod

ad fornacem, quae in pistrinis erat, sacrilicium fieri solebat.

p. 83

**Furvum** bovem, id est nigrum, immolabant A[e]terno.

**Ferentarii** levis armaturae pugnatores.

**Faustulum** **porcillum,** feturam porcorum.

**Familiaris Romanus,** privatus Romanus.

**Fana,** quod fando consecrantur.

**Fastis** diebus iocunda fari licebat, nefastis quaedam non

licebat fari.

**Fenus** appellatur naturalis terrse fetus; ob quam causam

et nummorum fetus fenus est vocatum, et de ea re leges

fenebres.

**Gerrae** crates vimineae. Athenienses cum Syracusas obsiderent

et crebro gerras poscerent, irridentes Siculi gerras clamitabant.

Unde factum est, ut gerrae pro nugis et contemptu

dicantur.

**Genas** Ennius palpebras putat, cum dicit hoc (Aun.

532) versu: “Pandite, sulti', genas, et corde relinquite somnum.”

Alii eas partes putant genas dici, quae sunt sub oculis.

Pacuvius genas putat esse, qua barba primum oritur, hoc

versu (362): “Nunc primum opacat flore lanugo genas.”

**Gentilis** dicitur et ex eodem genere ortus, et is, qui simili

nomine appellatur, ut ait Cincius: “Gentiles mihi sunt, qui

meo nomine appellantur.”

**Genialis lectus,** qui nuptiis sternitur in honorem genii, unde et

appellatus.

**Gens Ae<mi>lia** appellatur, quae ex multis familiis conficitur.

**Gerusia** curia ab atatis vocabulo dicta.

**Genuini dentes,** quod a genis dependent.

p. 84

**Gestus,** quo indicatur, quid geratur, praeter participium,

quod a gerendo deducitur.

**Genium** appellabant deum, qui vim optineret rerum omnium

gerendarnm. Aufustius: “Genius,” inquit, “est deorum

filius, et parens hominum, ex quo homines gignuntur. Et

propterea Genius meus nominatur, quia me genuit.” Alii

genium esse putarunt uniuscuiusque loci deum.

**Germen** est, quod ex arborum surculis nascitur; unde et

germani, quasi eadem stirpe geniti.

**Gemursa** sub minimo digito pedis tuberculum, quod gemere

faciat eum, qui id gerat.

**Gingrire** anserum vocis proprium est. Unde genus quoddam

tibiarum exiguarum gingrinae.

**+Gizeriator** +tibicen.

**Gizeria** ex multis obsoniis decerpta.

**Geniales** deos dixerunt aquam, terram, ignem, aerem: ea

enim sunt semina rerum, quse Graecorum alii stoicheia, alii

aroaooc vocant. Duodecim quoque signa, lunam et solem

inter hos deos computabant. Geniales autem dicti a gerendo,

quia plurimum posse putabantur, quos postea gerulos appellarunt.

**Gnarus** cum significet id, quod scius, peritus, tamen invenimus

prognare significare aperte.

**Gnephosum** obscurum, videlicet ex Graeco, quod est knephas.

**Galli,** qui vocantur Matris Magnae comites, dicti sunt a

flumine, cui nomen est Gallo; quia qui ex eo biberint, in

hoc furere incipiant, ut se privent virilitatis parte. Alii

putant, ideo eos sibi genitalia incidere, quia violaverint

numen patris matrisve, ne possint ipsi fieri parentes.

p. 85

**Gnarigavit** apud Livium significat narravit. Gnarivisse narrasse.

**Gaia Caecilia** appellata est, ut Romam venit, quae antea

Tanaquil vocitata erat, uxor Tarquinii Prisci regis Romanorum,

quae tantee probitatis fuit, ut id nomen ominis boni

causa frequentent nubentes, quam summam asseverant lanificam

fuisse.

**Gallam bibere ac rugas conducere ventri,** cum ait (501)

Lucilius, praemonet, parsimonia esse utendum, neque gulae

indulgendum, ventremque coartandum.

**Gaulus** genus navigii paene rotundum.

**Galbeum** ornamenti genus.

**Gestit,** qui subita felicitate exhilaratus nimio corporis motu

praeter consuetudinem exultat.

**Gneus** et corporis insigne et praenomen a generando dicta

esse, et ea ipsa ex Graeco gignesthai, apparet.

**Ganeum** antiqui locum abditum ac velut sub terra dixerunt.

Terentius (Ad. 359): “Ubi illum quaeram? credo abductum

in ganeum.”

**Galearia** a galearum similitudine dicta.

**Gnitor** et **gnixus** a gen[er]ibus prisci dixerunt.

**Gnotu,** cognitu.

**Gravastellus,** senior. Plautus (Epid. 620): « Qui est gravastellus,

qui advenit?” Ut puto, gravastellus a gravitate

dictus.

**Gramiae** oculorum sunt vitia, quas alii glamas vocant.

p. 86

**Groma** appellatur genus machinulae cuiusdam, quo regiones

agri cuiusque cognosci possunt, quod genus Graeci gvomona

dicunt.

**Grumus** terrae collectio, minor tumulo.

**Gracchuris** urbs Hiberae regionis, dicta a Graccho Sempronio,

quae antea Ilurcis nominabatur.

**Graeca sacra** festa Cereris ex Graecia translata, quae ob

inventionem Proserpinae matronne colebant. Quae sacra, dum

non essent matronae, quae facerent propter cladem Cannensem

et frequentiam lugentium, institutum est, ne amplius

centum diebus lugeretur.

**Gruere** dicuntur grues, ut sues grunnire. Unde tractum est

congruere, hoc est convenire, quia id genus volucrum minime

solivagum est.

**Gradivus** Mars appellatus est a gradiendo in bella ultro

citroque; sive a vibratione hastae, quod Graeci dicunt kradainein;

vel, ut alii dicunt, quia gramine sit ortus,quod

interpretantur, quia corona graminea in re militari maximae

est honorationis.

**Grassari** antiqui ponebant pro adulari. Grassari autem dicuntur

latrones vias obsidentes; gradi siquidem ambulare

est, unde tractum grassari, videlicet ab impetu gradiendi.

**Grallatores** appellabantur pantomimi, qui, ut in saltatione

imitarentur Aegipanas, adiectis perticis furculas habentibus

atque in his superstantes, ob similitudinem crurum eius generis,

gradiebantur, utique propter difficultatem consistendi.

Plautus (Poen. 530): “Vinceretis cursu cervas et grallatorem

gradu.”

p. 87

**Gravida** est, quae iam gravatur conceptu; praegnans velut

occupata in generando, quod conceperit; incicns propinqua

partui, quod incitatus sit fetus eius.

**Graculi** a sono oris vocati, sive a gerendo dicti, quod iacta

segetum semina plurimum gerant, vel quod ex olivetis cubitum

se recipientes duas pedibus bacas, tertiam ore ferant.

**Greges** ex Graeco dicti, quos ilh gergera solent appellare.

**Grave aes** dictum a pondere, quia deni asses, singuli pondo

libras, efficiebant denarium, ab hoc ipso numero dictum.

Sed bello Punico populus Romanus, pressus aere alieno, ex

singulis assibus librariis senos fecit, qui tantundem, ut illi,

valerent. Item nummi quadrigati et bigati a figura caelaturae

dicti.

**Glomus** in sacris crustulum, cymbi figura, ex oleo coctum

appellatur.

**Glos,** viri soror, a Graeco galoos.

**Gluttire** et **glocidare** gallinarum proprium est, cum ovis

incubiturae sunt.

**Glittis,** subactis, levibus, teneris.

**Gluma** hordei tunicula, dictum, quod glubatur id granum.

Unde et pecus gluhi dicitur, cuius pellis detrahitur.

**Gliscere** crescere est. Gliscerae, mensae gliscentes, id est

crescentes, per instructionem epularum scilicet.

**Glucidatum,** suave et iucundum. Graeci etenim glukun dulcem

dicunt.

**Gloria** a Graeca voce dicta: hanc enim illi kleos vocant.

**Gulliocae** nucum iuglandium summa et viridia putamina.

**Guturnium** vas, ex quo aqua in manus datur, ab eo, quod

propter oris angustias guttatim fluat.

p. 88

**Gaudium** apo tou gaurian dictum.

**Genus** dictum putatur a terrae Graeco vocabulo, quam gen

dicunt.

**Gannitio** canum querula murmuratio.

**Gesum** grave iaculum.

**Gurgustium** genus habitationis angustum, a gurgulione dictum.

**Gricenea** funis crassus.

**Grando** guttae aquae concretae solito grandiores.

**Herbam** **do** cum ait Plautus(frg. inc. 28), significat, victum

me fateor; quod est antiquae et pastoralis vitie indicium.

Nam qui in prato cursu aut viribus contendebant, cum superati

erant, ex eo solo, in quo certamen erat, decerptam

herbam adversario tradebant.

**Heluo** dictus [est] inmoderate bona sua consumens, ab eluendo;

cui aspiratur, ut aviditas magis exprobretur; fit enim

vox incitatior.

**Helvacea** genus ornamenti Lydii, dictum a colore boum,

qui est inter rufum et album, appellaturque helvus.

**Herma** a Graecis ponitur pro firmamento. Unde etiam

Mercurii nomen inventoris, ut putabant, firmae orationis

dictum. Interdum etiam saburram significat.

**Here,** id est adverbium temporis heri, dictum a Graeco echthes.

**Hetta** res minimi pretii, quasi hieta, id est hiatus hominis

atque oscitatio. Alii pusulam dixerunt esse, quie in coquendo

pane solet adsurgere, a qua accipi rem nullius pretii,

cum dicimus: non hettae te facio.

**Heres** apud antiquos pro domino ponebatur.

p. 89

**Heredium** praedium parvulum.

**Hecate** Diana eadem putabatur et Luna et Proserpina.

**Helus** et helusa antiqui dicebant, quod nunc holus et holera.

**Herem Marteam** antiqui accepta hereditate colebant, quae

a nomine appellabatur heredum, et esse una ex Martis comitibus

putabatur.

**Heus** adverbium vocandi a Graeco aus venit.

**Hemona** humana, et heminem hominem dicebant.

**Hariuga** dicebatur hostia, cuius adhaerentia inspiciebantur

exta.

**Hebes** retunsi acuminis.

**Helucus** ab hiatu et oscitatione dictus.

**Hemina** ex Graeco +xestosimi+; quod est dimidia pars sextarii.

**Heliconides** Musae a monte Helicone vocatae.

**Hedera** dicta, quod haereat, sive quod edita petat, vel quia

id, cui adhaeserit, edat. Quae in tutela Liberi putabatur

esse, quia, ut ille iuvenis semper, ita haec viret; vel quia

ita omnia, sicut ille mentes hominum, inligat.

**Herbilis anser** herba pastus, qui gracilior est, quam frumento

altus.

**Hercules astrologus** dictus, quod eo die se flammis iniecit,

quo futura erat obscuratio solis.

**Hernici** dicti a saxis, quae Marsi herna dicunt.

**Histriones** dicti, quod primum ex Histria venerint.

**Hercius** Iuppiter intra conseptum domus cuiusque colebatur,

quem etiam deum penetralem appellabant.

**Hippagines** naves, quibus equi vehuntur, quas Graeci ippagogous

dicunt.

**Hirtipili** durorum pilorum homines.

p. 90

**Hirquitalli** pueri primum ad virilitatem accedentes, a libidine

scilicet hircorum dicti.

**Hira,** quae deminutive dicitur hilla, quam Graeci dicunt

nestin, intestinum est, quod ieiunum vocant.

**Hippacare** est celeriter animam ducere, ab equi halitu, qui

est supra modum acutus.

**Hilum** putant esse, quod grano fabae adhaeret, ex quo

nihil et nihilum.

**Hirrire** garrire, quod genus vocis est canis rabiosae.

**Hilarodos** lascivi et delicati carminis cantator.

**Hippius,** id est equester, Neptunus dictus est; vel quod Pegasus

ex eo et Pegaside natus sit; vel quod equuleus, ut

putant, loco eius suppositus Saturno fuerit, quem pro Neptuno

devoraret; vel quod tridentis ictu terra equum excierit,

cui ob hoc in Illyrico quaternos equos iaciebant nono

quoque anno in mare.

**Hippocoum** vinum ex insula Coo dictum ab agro generoso,

cui nomen est Hippo.

**Hastae** subiciebant ea, quae publice venundabant, quia signum

praecipuum est hasta. Nam et Carthaginienses cum

bellum vellent, Romam hastam miserunt, et Romani fortes

viros saepe hasta donarunt.

**Habitudo** habitus corporum.

**Halapanta** significat omnia mentientem, ab eo, quod halet

omuia. " Alen enim Graeci ten plaven, id est fallentem, appellant.

**Habitior** pinguior.

**Hostiliis Laribus** immolabant, quod ab his hostes arceri

putabant.

p. 91

**Hallus** pollex pedis scandens super proximum, dictus a saliendo.

**Hammo** cognominatus, quia in harena putatur inventus,

quae Graece hoc nomine appellatur; cui cornua adfinguntur

arietis a genere pecoris, inter quod inventus est.

**Horreum** antiqui farreum dicebant a farre.

**Hostis** apud antiquos peregrinus dicebatur, et qui nunc

hostis, perduellio.

**Hostia** dicta est ab eo, quod est hostire ferire.

**Hordiarium aes,** quod pro hordeo equiti Romano dabatur.

**Hostimentum** beneficii pensatio.

**Hortus** apud antiquos omnis villa dicebatur, quod ibi, qui

arma capere possint, orirentur.

**Horctum** et forctum pro bono dicebant.

**Hosticapas** hostium captor.

**Hamotrahones** alii piscatores, alii, qui unco cadavera trahunt.

**Horda** praegnans, unde dies, quo gravidae hostiae immolabantur,

Hordicidia.

**Honorarios** ludos, quos et Liberalia dicebant.

**Hodoedocos** latro atque obsessor viarum.

**Homeltium** pillei genus.

**Hyperionem** alii patrem solis, alii ipsum, quod eat super

terras, ita appellatum putabant.

**Humanum** sacrilicium dicebant, quod mortui causa fiebat.

**Hyperborei** supra aquilonis flatum habitantes dicti, quod

humanae vitae modum excedant vivendo ultra centesimum

annum, id est uperbainontes oron saeculi humani.

**Helvella** holera minuta.

**Hanula** parva delubra, quasi fanula.

p. 92

**Im** ponebant pro eum, a nominativo is.

**Ianeus,** ianitor.

**Iusa** iura.

**Iubere** ponebatur pro dicere, quod valet interdum pro decernere,

ut: populus iussit.

**Iunium** mensem dictum putant a Iunone. Idem ipsum dicebant

Iunonium et Iunonalem.

**Iulium,** quod eo mense dicitur Iulius natus.

**Iurgatio**, iuris actio.

**Iusti dies** dicebantur triginta, cum exercitus esset imperatus

et vexillum in arce positum.

**Iuges** auspicium est, cum iunctum iumentum stercus fecit.

**Iubar** stella, quam Graeci phosphoron appellant vel esperon,

hoc est lucifer, quod splendor eius diffunditur in modum

iubae leonis.

**Iugula** stella Orion, quod amplior sit ceteris, quasi nux

iuglandis.

**Iugum** sub quo victi transiebant, hoc modo fiebat. Fixis

duabus hastis super eas ligabatur tertia; sub his victos discinctos

transire cogebant.

**Iugere** milvi dicuntur, cum vocem emittunt.

**Iuges** eiusdem iugi pares. Unde et coniuges et seiuges.

**Iubilare** est rustica voce inclamare.

**Iuventutis sacra** pro iuvenibus sunt instituta.

**Iurare** flamini Diali fas non erat.

**Iuvenalia** fingebantur Dianae simulacra, quia ea aetas fortis

Est ad tolerandam viam. Diana enim viarum putabatur

dea.

**Iugarius** vicus dictus Romae, quia ibi fuerat ara Iunonis

Iugae, quam putabant matrimonia iungere.

**Ilia** dicta ab ina, quae pars chartae est tenuissima.

**Ilicet**, sine dubio.

p. 93

**Ianiculum** dictum, quod per eum Romanus populus primitus

transierit in agrum Etruscum.

**Idulis ovis** dicebatur, quae omnibus idibus Iovi mactabatur.

**Ianual** libi genus, quod Iano tantummodo delibatur.

**Iambi** vocabantur, qui singuli ex proscenio loquebantur,

tri[a]mbi, qui terni.

**Igitur** nunc quidem pro conpletionis significatione valet,

quae est ergo. Sed apud antiquos ponebatur pro inde et

postea et tum.

**Irceus** genus farciminis.

**Irquitallus** puer, qui primo virilitatem suam experitur.

**Ioviste** compositum a Iove et iuste.

**Ignitabulum** ignis receptaculum.

**Ignia** vitia vasorum fictilium.

**Ipsippe** ipsi, neque alii.

**Icit** percussit.

**Insipere far in olam,** iacere pultis. Unde dissipare, obsipare,

ut cum rustici dicunt: obsipa pullis escam.

**Irnela** vasis genus in sacris.

**Ibi** dicitur, cum locus semel demonstratur, ibidem, cum saepius.

**Ipsilles** bratteae in virilem muliebremque speciem expressae.

**Itonida** Minerva a loco sic appellata.

**Irpices** genus rastrorum ferreorum, quod plures habet dentes

ad extirpandas herbas in agris.

**Irpini** appellati nomine lupi, quem irpum dicunt Samnites;

eum enim ducem secuti agros occupavere.

p. 94

**Ignis** Vestae si quando interstinctus esset, virgines verberibus

adficiebantur a pontifice, quibus mos erat tabulam felicis

materiae tamdiu terebrare, quousque exceptum ignem

cribro aeneo virgo in aedem ferret.

**Ignem** ex domo flaminia efferri non licebat, nisi divinae rei

gratia.

**Icadion** nomen saevissimi pyratae.

**Iracundia** dicta, quod iram iucendat.

**Italia** dicta, quod magnos italos, hoc est boves, habeat. Vituli

etenim ab Italis <itali> sunt dicti. Italia ab Italo rege.

Eadem ab Atye Lydo Atya appellata.

**Indoles,** incrementum, industria.

**Indigetes** dii, quorum nomina vulgari non licet.

**Indeptare,** consequi.

**Industrium** antiqui dicebant indostruum, quasi qui, quicquid

ageret, intro strueret et studeret domi.

**Indictivum funus,** ad quod per praeconem evocabantur.

**Indepisci,** adsequi, adipisci.

**Indiges** indigetis facit. Hoc nomine Aeneas ab Ascanio

appellatus est, cum pugnans cum Mezentio nusquam apparuisset;

in cuius nomine etiam templum construxit.

**Inqnilinus,** qui eundem colit focum, vel eiusdem loci cultor.

**Incilia** fossae, quae in viis fiunt ad deducendam aquam,

sive derivationes de rivo communi factae.

**Incitega** machinula, in qua constituebatur in convivio vini

amphora, de qua subinde deferrentur vina.

**Incomitiare** significat tale convicium facere, pro quo necesse

p. 95

sit in comitium, hoc est in conventum, venire. Plautus

(Curc. 400): “Quaeso, ne me incomities.”

**Incita,** incitata.

**Inchoare** videtur ex Graeco originem trahere, quod Hesiodus

(Theog. 116) omnium rerum initium esse dixerit chaos.

**Increpitare,** arguere, conviciari.

**Inconciliasti,** comparasti, commendasti, vel, ut antiqui, per

dolum decepisti.

**Inclutus,** nobilis, clarus.

**Inceps,** deinceps.

**Incestus** a Grseco trahitur. Nam illi facinus dicunt anekeston.

**Inconspretum,** non inprobatum.

**Incoctae** dicebantur mulieres plus aequo calamistris usae.

**Incavillatio** per despectum inrisio.

**Incalationes** invocationes.

**Inconditum** non ordinate conpositum.

**Incuria** neglegentia.

**Incensit,** incenderit, sicut incepsit, inceperit.

**Incomitem** sine comite.

**Incessere** inmittere ac iactu vel verbis petere.

**Inclamare** conviciis et maledictis insectari.

**Incicorem,** inmansuetum et ferum. Pacuvius (386): “Reprime

incicorem iracundiam.” Interdum cicur pro sapiente

ponitur, ut idem Pacuvius (387): “Consilium cicur.”

**Inpolitias** censores facere dicebantur, cum equiti aes abnegabant

ob equum male curatum.

**Inpages** dicuntur, quae a fabris in tabulis figuntur, quo firmius

cohaereant, a pangendo, id est figere. Unde et poetae

pangere versus dicuntur et agricolae pangere plantas.

p. 96

**In** non semper abnuitionem significat, sed interdum etiam

pro adnuendo ponitur, ut involando, inclamando, invocando.

**Inporcitor,** qui porcas in agro facit arando. Porca autem

est inter duos sulcos terra eminens.

**Inpetritura,** inpetratum.

**Inpercito,** parcito, futurum ab imperativo.

**Inprolus** vel **inprolis,** qui nondum esset adscriptus in civitate.

**Inpelimenta** inpedimenta dicebant.

**Inpluvium,** quo aqua inpluit collecta de tecto. Conpluvium,

quod de diversis tectis aqua pluvialis confluit in eundem locum.

**Inpensam stipem,** aes sacrum, quod nondum erat pensum.

**Inpescere** in laetam segetem pascendi gratia inmittere.

**Inpomenta,** quasi inponimenta, quae post cenam mensis

inponebant.

**Inportunum,** in quo nullum est auxilium, velut solet portus

esse navigantibus.

**Imputatum** nondum purgatum. Putum enim est purum. Unde

putare vites dicimus, hoc est detrahere, quae inpedimento

sunt ad fructum.

**Imbrica tempestate** pluviam videtur significare.

**Inparentem,** non parentem, hoc est oboedientem.

**Implorare** inclamare, ad auxilium invocare.

**Inpudicatus** stupratus, inpudicus factus.

**Inpos** est, qui animi sui potens non est, qui animum suum

in potestate non habet.

**Inbarbescere** barbatum fieri.

**In** **procinctu** factum testamentum dicitur, quod miles pugnaturus

nuncupat praesentibus commilitonibus.

**Inbutum** est, quod cuiuspiam rei sucum perbibit. Unde infantibus

an velint bibere dicentes, bu syllaba contenti sumus.

**Inpenetrale,** cuius ultimum penetrale intrare non licet.

p. 97

**Inplexum,** inplicatum, quod Graeci emplegmenon dicunt.

**In mundo** dicebant antiqui, cum aliquid in promptu esse

volebant intellegi.

**Imbrex** nomen cuiusdam comici.

**Inpares** tibiae numero foraminum discretae.

**Imparem** numerum antiqui prosperiorem hominibus esse

crediderunt.

**Impetix,** impetigo.

**Impiatus,** sceleratus.

**Inipite,** inpetum facite.

**Inhibere** iniungere, sed melius cohibere.

**Inebrae** aves, quae in auguriis aliquid fieri prohibent; et

prorsus omnia inebra appellantur, quae tardant vel morantur

agentem.

**In** praepositio modo significat, quod non, unimicus; modo

auctionem, ut inclamavit; modo [ubi] quo tendatur, ut incurrit;

modo ubi qui sit, ut inambulat.

**Inmunis** vacans munere, aliquotiens pro improbo ponitur,

ut apud Plautum (Trin. 2): “Inmune est facinus.”

**Ininrum** periurum.

In **eopte** eo ipso.

**Immolare** est mola, id est farre molito et sale, hostiam

perspersam sacrare.

**Initium** est principium, sed alias, quo quid incipiat, ut viae

Appiae porta Capena: alias, ex quo quid constet, ut aqua,

terra, aer.

**Inercta** indivisa.

**Iners** ignavus, vel sine arte.

p. 98

**Inigere** pecus agere, id est minare.

**Init** ponitur interdum pro concubitu; interdum pro invenit,

ut iniit rationem; interdum pro introit, ut Plautus (inc.

frg. 29): “Init te umquam febris?”

**Inermat** armis spoliat.

**In insula** Aesculapio facta aedes fuit, quod aegroti a medicis

aqua maxime sustententur. Eiusdem esse tutelae draconem,

quod vigilantissimum sit animal; quae res ad tuendam valitudinem

aegroti maxime apta est. Canes adhibentur eius templo,

quod is uberibus canis sit nutritus. Bacillum habet nodosum,

quod difficultatem significat artis. Laurea coronatur, quod ea

arbor plurimorum sit remediorum. Huic gallinae immolabantur.

**Interregnum** appellatur spatium temporis, quousque in loco

regis mortui alius ordinetur.

**Intempestam noctem** dicimus pro incertiore tempore, quia

non tam facile noctis honae quam diei possint intellegi.

Tempestatem enim antiqui pro tempore posuere.

**Intergerivi** parietes dicuntur, qui inter confines struuntur

et quasi intergeruntur.

**Internecio** vitie privatio, interfectio, a nece denominato

vocabulo.

**Inter** **cutem** **flagitatos** dicebant antiqui mares, qui stuprum

passi essent.

**Interduatim** et **interatim** dicebant antiqui, quod nunc interdum

et interim.

**Intrahere** est contumeliam intorquere.

**Intercapedo** tempus interceptum, cum scilicet mora est ad

capiendum.

**Instaurari** ab instar dictum, cum aliquid ad pristinam similitudinem

reficitur.

**Insulae** dictae proprie, quae non iunguntur communibus parietibus

p. 99

cum vicinis, circumituque publico aut privato cinguntur;

a similitudine videlicet earum terrarum, quae in

fluminibus ac mari eminent, suntque in salo.

**Instigare** incitare.

**Insimulare** crimen in aliquem confingere.

**Insuasum** appellabant colorem similem luteo, qui fiebat ex

fumoso stillicidio.

**Insitum** ab inserendo tractum, sed aliquotiens significat inpositum.

**Inseque** apud Ennium (Ann. 326) dic. Insexit (inc. 36) dixerit.

**Insignis** tam ad laudem, quam ad vituperationem inflecti potest.

**Inseptum** non septum; ponitur tamen et pro non aedificatum.

**Insecta** non secta; sed et aliquotiens significant secta.

**Insupare** inicere, unde fit dissipare.

**Insons** extra culpam, a quo dici morbus quoque existimatur

sonticus, quia perpetuo noceat.

**Inscitia** stultitia.

**Insessores** latrones, quod circa vias insidientur sedentes.

**Inmanis** ferus, sive magnus.

**Imago** ab imitatione dicta.

**Ingluvies** a gula dicta. Hinc et ingluviosus et gluto, gulo,

gumia, guttur, +guttu+, gutturosus et gurgulio.

**Inmnsulus** avis genus, quam alii regulum, alii ossifragam

dicunt.

**Infindere** intercipere, interponere.

**Inferiae** sacrificia, quae dis Manibus inferebant.

**Infectores,** qui alienum colorem in lanam coiciunt. Offectores,

qui proprio eolori novum officiunt.

p. 100

**Infrequens** appellatur miles, qui abest afuitve a signis.

**Involvus** vermiculi genus, qui se involvit pampino.

**Infit** incipit. Sed diversae significationis est ab eo, quod

est fit. Nam infit agentis est, fit patientis.

**Infiteri** non fateri.

**Infitiari** creditum fraudare.

**Infulae** sunt filamenta lanea, quibus sacerdotes et hostiae

templaque velantur.

**Inferium vinum** id, quod in sacrificando infra labrum paterae

ponebatur.

**Inlicium vocare** antiqui dicebant ad contionem vocare.

**Inlices** canales, in quos aqua confluit in viis lapide stratis,

ab inliciendo dicti.

**Inlecebrae** item ab inliciendo dictae.

**Inlex** producta sequenti syllaba significat, qui legi non paret.

Inlex correpta sequenti syllaba significat inductor, ab inliciendo.

Plautus (Asin. 221): “Esca est meretrix, pectus inlex.”

**Inlitterata pax** est, quae litteris conprehensa non est.

**Inlaqueatum** alii pro vincto utuntur, alii pro soluto.

**In conventione** in contione.

**Iustum vadem** idoneum sponsorem.

**Infra classem** significantur, qui minore summa, quam centum

et viginti milium aeris, censi sunt.

**Intercutitus** vehementer cutitus, hoc est valde stupratus.

**Inlicitator** emptor.

**Infibulati** sacrificabant flamines propter usum aeris antiquissimum

aereis fibulis.

p. 101

**Inmusulus** ales ex genere aquilarum est, sed minor virium,

quam aquilae; quae volucris raro et non fere praeterquam

vere apparet, quia aestum algoremque metuit. Appellatur

autem ita, quod subito et inexpectata se inmittat.

**Inarculum** virgula erat ex malo Punico incurvata, quam

regina sacrificans in capite gestabat.

**Iniuges boves,** qui sub iugo non fuerint.

**Insanum** pro valde magnum usus est Plautus.

**Ircei** genus farciminis in sacrificiis.

**Incalativae** vocativea.

**Indigitanto** inprecanto.

**Inlicivum** dicitur, cum populus ad contionem elicitur, id

est evocatur. Unde et colliciae, tegulae, per quas aqua in

vas defluere potest.

**Indigitamenta** incantamenta, vel indicia.

**Insignes** appellantur boves, qui in femine et in pede album

habeunt, quasi insigniti.

**Internecivum testamentum** est, propter quod dominus eius

necatus est.

**Increpita[n]to** ferito.

**Increpitare** clamare, maledicere.

**Inbelliam** belli inscientiam.

**Iecunanum** victimarium.

**Inori** [m]inores.

**Incalanto** invocanto.

**Ingens** dicitur augendi consuetudine, ut inclamare, invocare.

Quia enim gens populi est magnitudo, ingentem per

conpositionem dicimus, quod significat valde magnum.

p. 102

**In pelle lanata** nova nupta considere solet, vel propter

morem vetustum, quia antiquitus pellibus homines erant induti,

vel quod testetur lanificii officium se praestaturam.

**Lucetium** Iovem appellabaut, quod eum lucis esse causam

credebant.

**Lemnisci,** id est fasciolae coloriae, dependentes ex coronis,

propterea dicuntur, quod antiquissimum fuit genus coronarum

lanearum.

**Lectus** dictus vel a collectis foliis ad cubitandum, vel quod

fatigatos ad se alliciat, vel a Graeco lektron.

**Lapidem silicem** tenebant iuraturi per Iovem, haec verba

dicentes: “Si sciens fallo, tum me Dispiter salva urbe arceque

bonis eiciat, ut ego hunc lapidem.”

**Lepista** genus vasis aquarii.

**Legio** Samnitum linteata appellata est, quod Samnites intrantes

singuli ad aram velis linteis circumdatam non cessuros

se Romano militi iuraverant.

**Lenones** ab alliciendo adulescentulos appellati.

**Letum** ab oblivione, quam Graeci lethen vocant, dictum.

**Lemonia** **tribus** a pago Lemonio appellata, qui est a porta

Capena via Latina.

**Levir** est uxori meae frater meus.

**Leria** ornamenta tunicarum aurea.

**Lesbium** genus vasis caelati a Lesbis inveutum.

**Legimus** aut scriptum, aut oleam glandemve et alia quaedam;

et addita praepositione dicimus colligimus, deligimus.

**Lectosia** insula dicta a consobrina Aeueae ibidem sepulta.

p. 103

**Lictores** dicuntur, quod fasces virgarum ligatos ferunt. Hi

parentes magistratibus delinquentibus plagas ingerunt.

**Liber** repertor vini ideo sic appellatur, quod vino nimio

usi omnia libere loquantur.

**Limis** obliquus, id est transversus; unde et limina.

**Limites** in agris nunc termini, nunc viae transversae.

**Limitatus** ager est in centurias dimensus.

**Librile** scapus librae.

**Librilia** appellabantur instrumenta bellica, saxa scilicet ad

brachii crassitudinem in modum flagellorum loris revincta.

**Liberalia** Liberi festa, quae apud Graecos dicuntur Diovusia.

Naevius (com. 113): “Libera lingua loquemur Iudis Liberalibus.”

**Limaces** cocleae a limo appellatae.

**Litatum** alii solutum, deditum deo, quasi luitatum. Alii ex

Graeco a precibus, quas illi litas dicunt.

**Lixae,** qui exercitum secuntur quaestus gratia, dicti quod

extra ordinem sint militiae, eisque liceat, quod libuerit. Alii

eos a Licha appellatos dicunt, quod et ille Herculem sit

secutus; quidam a ligurriendo quaestum.

**Lingula** per deminutionem linguae dicta; alias a similitudine

exertae, ut in calceis; alias insertae, id est intra dentes

coercitae, ut in tibiis.

**Libella** deminutivum est a libra.

**Lacit** decipiendo inducit. Lax etenim fraus est.

**Lituus** appellatus, quod litis sit testis. Est enim genus

bucinae incurvae, quo qui cecinerit, dicitur liticen. Ennius

(Ann. 530): “Inde loci lituus sonitus effudit acutos.”

**Litis** cecidisse dicitur, qui eius rei, de qua agebat, causam

amisit.

p. 104

**Lixabundus** iter libere ac prolixe faciens.

**Licitati** in mercando sive pugnando contendentes.

**Liquitur** labitur, fluit.

**Lingulaca** genus piscis, vel mulier argutatrix.

**Lance** et licio dicebatur apud antiquos, quia qui furtum

ibat quaerere in domo aliena licio cinctus intrabat, lancemque

ante oculos tenebat propter matrum familiae aut virginum

praesentiam.

**Lautitia** epularum magnificentia. Alii a lavatione dictam

putant, quia apud antiquos hae elegantiae, quae nunc sunt,

non erant, et raro aliquis lavabat.

**Leava** sinistra, quam Graeci skaian. Unde tractum cognomen

Scaevola. A laeva laetrum sinistrum et laetrosum sinistrosum.

**Lacuna,** id est aquae collectio, a lacu derivatur, quam alii

lamam, alii lustrum dicunt.

**Lacit** inducit in fraudem. Inde est allicere et lacessere; inde

lactat, illectat, oblectat, delectat.

**Laena** vestimenti genus habitu duplicis. Quidam appellatam

existimaut Tusce, quidam Graece, quam chlanida dicuut.

**Lautumias** ex Graeco et maxime a Syracusanis, qui latomias

et appellant et habent ad instar carceris: ex quibus

locis excisi sunt lapides ad extruendam urbem.

**Laureati** milites sequebautur currum triumphantis, ut quasi

purgati a caede humana intrarent Urbem. Itaque eandem

laurum omnibus suffitionibus adhiberi solitum erat, vel quod

medicamento siccissima sit, vel quod omni tempore viret, ut

similiter respublica floreat.

**Laverniones** fures antiqui dieebant, quod sub tutela deae

p. 105

Lavernae essent, in cuius luco obscuro abditoque solitos

furta praedamque inter se luere. Hinc et Lavernalis porta

vocata est.

**Lacerare** dividere, comminuere est; ex quo dictus est lanius,

qui disci<n>dendo lacerat pecora; lacinia, quod pars vestimenti

est; lacerna, quod miuus capitio est; lacer, quod auribus

curtatis est, et lacerum, quodcumque est in corpore inminutum.

**Laudare** apud antiquos ponebatur pro nominare.

**Lautitia** farina appellabatur ex tritico aqua consperso.

**Lautulae** locus extra Urbem, quo loco, quia aqua fluebat,

lavandi usum exercebant.

**Lactaria** columna in foro olitorio dicta, quod ibi infantes

lacte alendos deferebant.

**Laccobrigae** nomen conpositum a lacu et Arcobriga Hispaniae

oppido.

**Lancea** a Graeco dicta, quam ilh lonchen vocant.

**Lanoculus,** qui lana tegit oculi vitium.

**Lamberat** scindit ac laniat.

**Lanerum** vestimenti genus ex lana sucida confectum.

**Lapit** dolore afficit.

**Lapidicinsea** ubi exciduntur lapides.

**Latex** a lapsu, profluens aqua dicitur. Utimur tamen hoc

vocabulo et in vino.

**Latine** loqui a Latio dictum est: quae locutio adeo est versa,

ut vix ulla eius pars maneat in notitia.

**Latrones** antiqui eos dicebant, qui conducti militabant, apo

tes latreias. At nunc viarum obsessores dicuntur, quod a

latere adoriuntur, vel quod latenter insidiantur.

p. 106

**Larentalia** coniugis Faustuli, nutricis Remi et Romuli, Larentiae

festa.

**Locupletes** locorum multorum domini.

**Locatum** positum.

**Larvati** furiosi et mente moti, quasi larvis exterriti.

**Lotos** arboris genus, ex cuius materia frequeuter tibiae fiebant,

cuius bacis quondam pasti Lotophagi sunt dicti.

**Lucaris** pecunia, quae in luco erat data.

**Lucaria** festa in luco colebant Romani, qui permagnus inter

viam Salariam et Tiberim fuit, pro eo, quod victi a Gallis

fugientes e proelio ibi se occultaverint.

**Lucar** appellatur aes, quod ex lucis captatur.

**Lucereses** et Luceres, quie pars tertia populi Romani est

distributa a Tatio et Romulo, appellati sunt a Lucero, Ardeae

rege, qui auxilio fuit Romulo adversus Tatium bellanti.

**Lucani** appellati dicuntur, quod eorum regio sita est ad partem

stellae luciferae, vel quod loca cretosa sint, id est multae

lucis, vel a Lucilio duce, vel quod primitus in luco consederint.

**Lucem** facere dicuntur Saturno sacrificantes, id est capita

detegere.

**Lucius** praenomen est eius, qui primum fuit, quia oriente

luce natus est.

**Lycii** Apollinis oraculum in Lycia maximae claritatis fuit,

ob luporum interfectionem. Lukos enim lupus est.

**Luxa** membra e suis locis mota et soluta, a quo luxuriosus

in re familiari solutus.

**Lucuntem** genus operis pistorii.

**Lucretilis** mons in Sabinis.

p. 107

**Lucomones** quidam homines ob insaniam dicti quod loca,

ad quae venissent, infesta facerent.

**Lucomedi** a duce suo Lucomo dicti, qui postea Lucereses

sunt appellati.

**Luculentus** a luce appellatus.

**Lues** est diluens usque ad nihil, tractum a Graeco luein.

Hinc dictum lutum terra humore soluta, et lustratio, qua

quid solvitur ac liberatur. Hinc et lutra apo tes luseos,

id est solutione auri. Litra enim libra est.

**Luctus** et lugere a Graeco trahuntur lupein vel alussein.

**Longitrosus** sic dicitur, sicut dextrosus, sinistrosus.

**Lustra** significant lacunas lutosas, quae sunt in silvis aprorum

cubilia. Qua similitudine hi, qui in locis abditis et sordidis

ventri et desidiae operam dant, dicuntur in lustris, vitam agere.

Et cum eiusdem vocabuli prima syllaba producitur, significat

nunc tempus quinquennale, nunc populi lustrationem.

**Lymphae** dictae sunt a nymphis. Vulgo autem memoriae

proditum est, quicumque speciem quandam e fonte, id est

effigiem nymphae, viderint, furendi non fecisse finem; quos

Graeci numpholeptous vocant, Latini lymphaticos appellant.

**Luxantur** a luxu dictum, id est luxuriantur.

**Luma** genus herbae vel potius spinae.

**Lumbago** vitium et debilitas lumborum.

**Luscitio** vitium oculorum, quod clarius vesperi, quam meridie

cernit.

**Lura,** os cullei, vel etiam utris; unde lurcones capacis gulae

homines et honorum suorum consumptores.

**Lustrici** dies infantium appellantur, puellarum octavus, puerorum

p. 108

nonus, quia his lustrantur atque eis nomina inponuntiur.

**Luridi** supra modum pallidi.

**Lyrnesiades** ab oppido Phrygiae Lyrneso dicti.

**Loebesum** et **loebertatem** antiqui dicebant liberum et libertatem.

Ita Graeci loiben et leiben.

**Lycophos** Graeci dicunt, quod nos primum tempus lucis. Dictum

autem lycophos, quasi leukon phos, id est lumen candidum.

**Libertatis** templum in Aventino fuerat constructum.

**Lingua** non solum pars corporis dicitur, sed etiam difierentia

sermonum. Promuntorii quoqiie genus non excellentis,

sed molliter in planum devexi.

**Libycus** campus in agro Argeo appellatus, quod in eo primum

fruges ex Libya allatae sunt. Quam ob causam etiam

Ceres ab Argeis Libyssa vocata est.

**Lepareses** Liparitani cives, id est Liparenses.

**Labes** macula in vestimento dicitur, et deinde metaphorikos;

transfertur in homines vituperatione dignos.

**Latrare** Ennius (Ann. 584) pro poscere posuit.

**Latitaverunt** Cato posuit pro saepe tulerunt.

**Liberales** dicuntur non solum benigni, sed etiam ingenuae

formae homines.

**Liberata** ponebant pro effata, hoc est locuta.

**Lacus Lucrinus** in vectigalibus publicis primus locatur eruendus

ominis boni gratia, ut in dilectu censuve primi nominantur

Valerius, Salvius, Statorius.

**Laneae** effigies Conpitalibus noctu dabantur in conpita, quod

lares, quorum is erat dies festus, animae putabantur esse

hominum redactae in numerum deorum.

p. 109

**Magnos ludos** Romanos ludos appellabant, quos in honorem

Iovis, quem principem deorum putabant, faciebant.

**Meltom** meliorem dicebant.

**Matrem** **Matutam** antiqui ob bonitatem appellabant, et maturum

idoneum usui, et mane principium diei, et inferi di

Manes, ut subpliciter appellati bono essent, et in carmine

Saliari Cerus manus intellegitur creator bonus.

**Minutum** et **minuere** ex Graeco meioun dictum videri potest.

**Minores** et **maiores** inter cognomina feminarum poni

solebant.

**Minam** Aelius vocitatam ait mammam alteram lacte deficientem,

quasi minorem factam.

**Minurritiones** appellantur avium minorum cantus.

**Minyae** dicti Argonautae, quod plerique eorum ex filus minuae

fuerant orti.

**Minucia** **porta** Romae est dicta ab ara Minuci, qnem deum

putabant.

**Minorem Delum** Puteolos esse dixerunt, quod Delos aliquando

maximum emporium fuerit totius orbis terrarum;

cui successit postea Puteolanum, quod municipium Graecum

antea Dikaiarchia vocitatum est. Unde Lucilius (123): “Inde

Dicearchitum populos, Delumque minorem.”

**Militem** Aelius a mollitia kata antiphrasin dictum putat, eo,

quod nihil molle, sed potius asperum quid gerat; sic ludum

dicimus, in quo minime luditur.

**Minerrimas** pro minimo dixerunt.

**Miniscitur** pro reminiscitur antiquitus dicebatur.

**Minerva** dicta, quod bene moneat. Hanc enim pagani pro

sapientia ponebant; Cornificius vero, quod fingatur pingaturque

minitans armis, eandem dictam putat.

p. 110

**Minime gentium** dicebant pro eo, quod est omnium gentium

iudicio minime esse faciendum.

**Milvina** genus tibiae acutissimi soni.

**Miracula,** quae nunc digna admiratione dicimus, antiqui in

rebus turpibus utebantur.

**Mirior** dicebant conparativum a miro. Titinnuis(161):

“Mirior”, inquit, “tibi videor”.

**Miscelliones** appellantur, qui non certae sunt sententiae,

sed variorum mixtorumque iudiciorum sunt.

**Misenum** promuntorium a Miseno tubicine Aeneae ibi sepulto

est appellatum.

**Miseratur** is, qui conqueritur aliena incommoda: miseretur

is, qui miserum sublevat. Misiret me eadem forma dicitur,

qua piget, paenitet, taedet.

**Miracidion** primae adulescentiae.

**Metus** feminine dicebant. Ennuis(trag. 387): “Vivam an

moriar, nulla in me est metus.”

**Metari** castra dicuntur, quod metis deriguntur.

**Meddix** apud Oscos nomen magistratus est. Ennius (Ann. 298):

“Summus ibi capitur meddix, occiditur alter.”

**Meditrinalia** dicta hac de causa. Mos erat Latinis populis,

quo die quis [primum] gustaret mustum, dicere ominis gratia:

“Vetus novum vinum bibo, veteri novo morbo medeor.”

A quibus verbis etiam Meditrinae deae nomen conceptum,

eiusque sacra Meditrinalia dicta sunt.

**Medioximum** mediocre.

**Medullitus,** ex intimis medullis.

**Meditulluim** dicitur non medium terrae, sed procul a mari,

quasi meditellium, ab eo quod est tellus.

p. 111

**Medibile** medicabile.

**Mediterream** melius, quam mediterraneam Sisinna (inc. 3)

dici putat.

**Merendam** antiqui dicebant pro prandio, quod scilicet medio

die caperetur.

**Mergae** furculae quibus acervi frugum fiunt, dictae a volucribus

mergis, quia, ut illi se in aquam mergunt, dum pisces

persequuntur, sic messores eas in fruges demergunt, ut elevare

possint manipulos.

**Mercurius** a mercibus est dictus. Hunc etenim negotiorum

omnuim aestimabant esse deum.

**Merum** antiqui dicebant solum; unde et avis merula nomen

accepit, quod solivaga est et solitaria pascitur; at nunc merum

purum appellamus.

**Mercedonios** dixerunt a mercedem solvendo.

**Medialem** appellabant hostiam atram, quam meridie immolabant.

**Mercedituum** mercennarium, quod mercede se tueatur.

**Mertat** pro mersat dicebant.

**Melicae** gallinae, quod in Media id genus avium corporis

amplissimi fiat. L littera pro D substituta.

**Melos** insula dicta est a Melo, qui ex Phoenice ad eandem

fuerat profectus.

**Melo** nomine alio Nilus vocatur.

**Melia[s]** basta a ligno mali dicta.

**Meliboea purpura,** a nomine insulae, in qua tinguitur, est

vocata.

**Melancoryphi** genus avium, quae Latine vocantur atricapillae,

eo, quod summa earum capita nigra sint.

**Memorare** significat nunc dicere, nunc memoriae mandare.

p. 112

**Mensari** nummulari.

**Mendicum** velum, quod in prora ponitur.

**Mentum** dicebant, quod nos commentum.

**Memoriosus** **memoriosior** et **memoriosius** et **memoriosissime**

facit.

**Mensa frugibusque iurato** significat per mensam et fruges.

**Megalesia** ludos Matris Magnae appellabant.

**Mesancylum** teli missilis genus.

**Meatus** a meando dictus.

**Mecastor** et **mehercules** iusiurandum erat, quasi diceretur,

ita me Castor, ita me Hercules, ut subaudiatur iuvet.

**Messapia** Apulia, a Messapo rege appellata.

**Mactus** magis auctus.

**Macellum** dictum a Macello quodam, qui exercebat in Urbe

latrocinium; quo damnato censores Aemilius et Fulvius statuerunt,

ut in domo eius obsonia venderentur.

**Macilenti** macie tenuati.

**Murricidum** ignavum, stultum. Plautus (Epid. 333): “Murricide

Homo”, ignave, iners.

**<M.> Manlium** patriciae familiae neminem vocari licuit,

post eum Manlium, qui Gallos a Capitolio depulit, quod is

regnum occupare conatus necatusque est.

**Marculus** deminutivum a marco.

**Mane** a dis Manibus dixerunt. Nam mana bona dicitur, unde

et Mater Matuta et poma matura.

**Matronas** appellabant eas fere, quibus stolas habendi ius erat.

**Materfamiliae** non ante dicebatur, quam vir eius paterfamiliae

dictus esset; nec possunt hoc nomine plures in una

familia praeter unam appellari. Sed nec vidua hoc nomine,

nec, quae sine filiis est, vocari potest.

p. 113

**Matula** vas urinae.

**Matralia** Matris Matutae festa.

**Mattici** cognominantur homines magnarum malarum atque

oribus late patentibus.

**Matrimes** ac **patrimes** dicuntur, quibus matres et patres

adhuc vivunt.

**Matellio** deminutivum a matula.

**Magmentum** magis augmentatum.

**Madulsa** ebrius, a Graeco madan deductum, vel quia madidus

satis a vino.

**Magisterare** moderari. Unde magistri non solum doctores

artium, sed etiam pagorum, societatum, vicorum, collegiorum,

equitum dicuntur, quia omnes hi magis ceteris possunt;

unde et magistratus, qui per imperia potentiores sunt quam

privati; quae vox duabus significationibus notatur. Nam aut

ipsam personam demonstrat, ut cum dicimus: magistratus

iussit, aut honorem, ut cum dicitur: Titio magistratus datus

est.

**Maximus pontifex** dicitur, quod maximus rerum, quae ad

sacra et religiones pertinent, iudex sit vindexque contumaciae

privatorum magistratuumque.

**Magis** a Graeco mallon venit.

**Maximam** **hostiam** ovilli pecoris appellabant, non ab amplitudine

corporis, sed ab animo placidiore.

**Magnum socerum** appellat vir uxoris suae avum. Magnam

socrum vir uxoris suae aviam.

**Maximi annales** appellabantur, non magnitudine, sed quod

eos pontifex maximus confecisset.

**Maximus curio,** cuius auctoritate curiae, omnesque curiones

reguntur.

p. 115

**Manare** dictur, cum humor es integro, sed non solido nimis

per minimas suas partes erumpit, quod ex Graeco trahitur,

quia illi non satis solidum manon dicunt.

**Manalem fontem** dici pro eo, quod aqua ex eo semper

manet.

**Manalem lapidem** putabant esse ostium Orci, per quod animae

inferorum ad superos manarent, qui dicuntur manes.

Manalem vocabant lapidem etiam petram quandam, quae

erat extra portam Capenam iuxta aedem Martis, quam cum

propter nimiam siccitatem in Urbem pertraherent, insequebatur

pluvia statim, eumque, quod aquas manaret, manalem

lapidem dixere.

**Manias** dicunt ficta quaedam ex farina in hominum figuras,

quia turpes fiant, quas alii maniolas vocant; Manias autem,

quas nutrices minitantur parvulis pueris, esse larvas, id est

manes, quos deos deasque putabant, quosque ab inferis ad

superos emanare credebant. Sunt, qui Maniam larvarum

matrem aviamve putant.

**Manceps** dictus, quod manu capiatur.

**Manduci** effigies in pompa antiquorum inter ceteras ridiculas

formidolosasque ire solebat magnis malis ac late dehiscens

et ingentem sonitum dentibus faciens, de qua Plautus

ait (Rud. 535): “Quid si ad ludos me pro manduco locem?

Quapropter? Clare crepito dentibus”.

p. 117

**Mancina tifata** appellabantur, quod Mancinus habuit insignem

domum, quae publicata est eo interfecto.

**Mamercus** praenomen est Oscum, ab eo quod hi Martem Mamertem

dicunt.

**Municeps,** qui in municipio liber natus est. Item, qui ex

alio genere hominum munus functus est. Item, qui in municipio

a servitute se liberavit a municipe. Item municipes

erant, qui ex aliis civitatibus Romam venissent, quibus

non licebat magistratum capere, sed tantum muneris

partem, ut fuerunt Romani, Acerrani, Atellani, qui et cives

Romani erant, et in legione merebant, sed dignitates non

capiebant.

**Mamuri Veturi** nomen frequenter in cantibus Romani frequentabant

hac de causa. Numa Pompilio regnante e caelo

cecidisse fertur ancile, id est scutum breve, quod ideo sic

est appellatum, quia ex utroque latere erat recisum; ut summum

infimumque eius latius medio pateret, unaque edita

vox omnium potentissimam fore civitatem, quamdiu id in

ea mansisset. Itaque facta sunt eius dem generis plura, quibus

id misceretur, ne internosci caeleste posset. Probatum

opus est maxime Mamuri Veturi, qui praemii loco petiit, ut

suum nomen inter carmina Salii canerent.

**Mamers** Mamertis facit, id est lingua Osca Mars Martis,

unde et Mamertini in Sicilia dicti, qui Messanae habitant.

**Martialis campus** in Caelio monte dicitur, quod in eo

Equirria solebant fieri, si quando aquae Tiberis campum

Martium occupassent.

**Mamiliorum** familia a Mamilia Telegoni filia, quam Tusculi

procreaverat, est appellata.

**Mamilia turris** intra Suburae regionem a Mamilio nomen

accepit.

**Mamphur** appellatur loro circumvolutum mediocris longitudinis

lignum rotundum, quod circumagunt fabri in operibus

tornandis.

**Mansuetum** ad manum venire suetum. Alii aiunt mensuetum

dictum neque ex misericordia maestum, neque ex crudelitate

saevum, sed modestia temperatum.

p. 119

**Mantare** saepe manere.

**Manticulari** dicuntur, qui manticulas adtrectant, ut furentur.

Unde poetae pro dolose quid agendo boc verbo utuntur.

Pacuvius (377): “Ad manticulandum astu adgreditur”.

**Manticularia** dicuntur ea, quae frequenter in usu habentur,

et quasi manu tractantur. Frequens enim antiquis ad manus

tergendas usus fuit mantelorum, unde heac trahitur similitudo.

**Mantisa** additamentum dicitur lingua Tusca, quod ponderi

adicitur, sed deterius et quod sine ullo usu est. Lucilius

(1208): “Mantisa obsonia vincit.”

**Malleoli** vocantur non solum parvi mallei, sed etiam hi qui

ad incendium faciendum aptantur, videlicet ad similitudinem

priorum dicti.

**Mollestras** dicebant pelles ovillas, quibus galeas extergebant.

**Malta** dicitur a Graecis pix cum cera mixta.

**Mason** persona comica ab inventore dicta.

p. 121

**Maeniana** aedificia a Maenio sunt appellata. Is enim primus

ultra columnas extendit tigna, quo ampliarentur superiora.

**Maesius** lingua Osca mensis Maius. Osci enim a regione

Campaniae, quae est Oscor, vocati sunt.

**Maiestas** a magnitudine dicta.

**Maior** magistratus consul dicitur.

**Mas** deminutive facit masculus.

**Matertera** matris soror, quasi mater altera.

**Matertera** patris et matris mihi magna matertera est.

**Maior patruus** avi et aviae patruuns.

**Maior avanculus** avi et aviae avunculus.

**Maior amita** avi et aviae amita.

**Maior socer** uxoris meae proavus.

**Maior socrus** uxoris meae proavus.

**M<a>eandrum** geuus picturae dictum est a similitudine

flexus amnis, qui appellatur M<a>eandrus.

**Maecia tribus** a quodam castro sic appellatur.

p. 123

**Masucium** edacem a mandendo scilicet.

**Mox** paulo post.

**Morbosum** hominem morbo aliquo adfectum.

**Mortuus** ab emerita vita dictus.

**Moracias** nuces Titinnius (185) duras esse ait, unde fit deminutive

moracillum.

**Monimentum** est, quod et mortui causa aedificatum est et

quicquid ob memoriam alicuius factum est, ut fana, porticus,

scripta et carmina. Sed monimentum quamvis mortui

causa sit factum, non tamen significat ibi sepultum.

( **Monstrum** p. 125).

**Monitores** dicuntur, et qui in scaena monent histriones, et

libri commentarii.

**Monile** et mulierum ornatus dicitur et equorum praependens

a collo.

**Momar** Siculi stultum appellant.

**Momen** momentum Lucretius (3,189): “Momine si parvo

possint inpulsa moveri.”

p. 125

**Modo** cum per correptam O dicitur, significat et tempus, ut

modo venit, et ponitur pro tantum, ut tace modo. Quodsi

producta posteriore syllaba enuntietur, dativus vel ablativus

est casus ab eo, quod est modus.

**Monstrum** dictum velut monestrum, quod moneat, aliquid

futurum; prodigium velut praedicium, quod praedicat; portentum

quod portendat; ostentum quod ostendat.

**Molucrum** dicitur et quo molae verruntur, quod Graeci

mulekoron dicunt, et tumor ventris, qui etiam virginibus incidere

solet. Afranius (336): “Virgini”, inquit, “tam crescit

uterus, quam gravidae mulieri. Molucrum vocatur, transit

sine doloribus.” Molucrum etiam dicitur lignum quoddam

quadratum, ubi immolatur.

**Mola** vocatur etiam far tostum et sale sparsum, quod eo

molito hostiae asperguntur.

**Moles** pro magnitudine fere poni solet. Sed moliri et molitiones

a movendo certum est dici.

**Munus** significat <officium,> cum dicitur quis munere fungi.

Item donum, quod officii causa datur.

**Mummiana** aedificia a Mummio dicta.

**Mundus** appellatur caelum, terra, mare et aer. Mundus

etiam dicitur ornatus mulieris, quia non alius est quam

p. 127

quod moveri potest. Mundus quoque appellatur lautus et

purus.

**Munnitio** morsicatio ciborum.

**Muneralis** lex vocata est, qua Cincius cavit, ne cui liceret

munus accipere. Plautus (inc. 30): “Neque muneralem legem

neque lenoniam, rogata fuerit, necne, flocci aestimo.”

**Munem** signiticare certum est officiosum, unde e contrario

inmunis dicitur qui nullo fungitur officio.

(**Municeps,** p. 117, supra).

**Mutae** dicuntur litterae, quod positae in ultimis partibus

orationis obmutescere cogant loquentes, vel quod parvae

exiguaeque sint vocis, ut cum mutum oratorem aut tragoedum

dicimus.

**Multam** Osce dici putant poenam.

p. 129

Mullei calcei regum Albanorum et post patriciorum a millando,

id est suendo, dicti.

**Multifariam** dixerunt antiqui, quod in multis locis fari poterat,

id est dici.

**Mulciber** Vulcanus a molliendo scilicet ferro dictus. Mulcere

enim mollire sive lenire est. Pacuvius (395): “Quid

me optutu terres, mulces laudibus?”

**Maximam multam** dixerunt trium milium et viginti assium,

quia non licebat quondam pluribus trigiuta bubus et duabus

ovibus quemquam multari, aestimabaturque bos centussibus,

ovis decussibus.

**Maniae** turpes deformesque personae.

**Muttire** loqui. Ennius (scen. 331): “Palam muttire plebeio

piaculum est.

**Moenia** et muri et officia. Plautus (frag. 95): “Prohibentque

moenia alia, unde ego fungar mea.”

p. 131

**Murrina** genus potionis, quae Graece dicitur nektar. Hanc

mulieres vocabant muriolam; quidam murratum vinum; quidam

id dici putant ex uvae genere is murrinae nomine.

**Murgisonem** dixerunt a mora et decisione.

**Murmillonica** **scuta** dicebant, cum quibus de muro pugnabant.

Erant siquidem ad hoc ipsum apta.

**Murtea corona** Papirius usus est, quod Sardos in campis

Murteis superasset.

**Mussare** murmurare. Ennius (Ann.182): “In occulto mussabat.”

Vulgo vero pro tacere dicitur, ut idem Ennius (Ann.

446): “Non decet mussare bonos.”

**Mucia prata** trans Tiberim, dicta a Mucio, cui a populo

data fuerant pro eo, quod Porsinam, Etruscorum regem,

sua constantia ab Urbe dimovit.

Mugionia porta Romae dicta est a Mugio quodam, qui

eidem tuendae praefuit.

**Muginari** est nugari et quasi tarde conari.

**Mustricula** est machinula ex regulis, in qua calceus novus

suitur. Afranius (419): “Mustriculam in dentes inpingam

tibi.”

**Myoparo** genus navigii ex duobus dissimilibus formatum.

Nam et mydion et paron per se sunt.

**Miliucia** porta appellata est eo, quod proxima esset sacello

Minucii.

**Martias kalendas** matronae celebrabant, quod eo die Iunonis

Lucinae aedes coli coepta erat.

**Mavortem** poetae dicunt Martem.

**Magnum annum** dicunt mathematici, quo septem sidera errantia

expletis propriis cursibus sibimet concordant.

p. 133

**Medius fidius** compositum videtur et significare Iovis filius,

id est Hercules, quod Iovem Graece Dia et nos Iovem, ac

fidium pro filio, quod saepe antea pro L littera D utebantur.

Quidam existimant iusiurandum esse per divi fidem; quidam

per diurni temporis, id est diei, fidem.

**Mortem obisse** ea consuetudine dicitur, qua dixerunt antiqui

ob Romam legiones ductas, et ob Troiam duxit exercitum

pro ad, similiterque vadimonium obisse dicimus, id

est ad vadimonium isse, et obviam ad viam.

**Manues** Aurelius significare ait bonos. Unde di Manes pro

boni dicuntur a suppliciter eos venerantibus, propter metum

mortis, ut inmanes quoque pro valde non bonis dicuntur.

**Muscerdas** prima syllaba producta stercus murum appellant.

**Mapalia** casae Poenicae appellantur, in quibus quia nihil

est secreti, solet id vocabulum solute viventibus obici. Sunt

enim mapalia quasi cohortes rotundae. [Cohortes cortes.]

**Metalli** dicuntur in re militari quasi mercennarii. Accius

in Annalibus (2): “Calones famulique metallique caculaeque.”

A quo genere hominum Caeciliae familiae cognomen

putatur ductum.

p. 135

**Mulis** celebrantur ludi in Circo maximo Consualibus, quia

id genus quadrupedum primum putatur coeptum curru vehiculoque

adiungi.

**Mais idibus** mercatorum dies festus erat, quod eo die Mercurii

aedes esset dedicata.

**Minusculae Quinquatrus** appellabantur idus Iun., quod is

dies festus erat tibicinum, qui Minervam colebant. Quinquatrus

proprie dies festus erat Minervae Martio mense.

**Muli Mariani** dici solent a Mario instituti, cuius milites in

furca interposita tabella varicosius onera sua portare adsueverant.

**Mulus** vehiculo lunae habetur, quod tam ea sterilis sit, quam

mulus; vel quod, ut mulus non suo genere, sed equis creatur,

sic ea solis, non suo fulgore luceat.

**Murciae deae** sacellum erat sub monte Aventino, qui antea

Murcus vocabatur.

**Membrum abscidi mortuo** dicebatur, cum digitus eius decidebatur,

ad quod servatum iusta fierent reliquo corpore conbusto.

**Monodus** appellatus est Prusiae filius, qui unum os habuit

dentium loco. Similiter habuit et Pyrrhus rex Epirotarum.

**Minotauri** effigies inter signa militaria est, quod non minus

occulta esse debent consilia ducum, quam fuit domicilium

eius labyrinthus. Minotaunis putatur esse genitus,

cum Pasiphae Minois regis uxor dicitur concubuisse cum

tauro. Sed adfirmant alii Taurum fuisse nomen adulteri.

**Manius** praenomen dictum est ab eo, quod mane quis initio

natus sit, ut Lucius, qui luce.

**Manliae** **gentis** patriciae decreta nemo ex ea Marcus appellatur,

quod M. Maulius, qui Capitolium a Gallis defenderat,

cum regnum adfectasset, damnatus necatusque est.

p. 137

**Maiores flamines** appellabantur patricii generis, minores

plebei.

**Millus** collare canum venaticorum, factum ex corio confixumque

clavis ferreis eminentibus adversus impetum luporum.

Scipio Aemilianus ad populum: “Vobis”, inquit,

“reique publicae praesidio erit is, quasi millus cani.”

**Moenia** praeter aediticia significant etiam et munia, hoc est

officia.

**Magnificissinia** dicebant antiqui pro magnificentissima. Re

enim vera magnificens dici non potest, unde magnificentissima

videtur deduci.

**Manceps** dicitur, qui quid a populo emit conducitve, quia

manu sublata signiticat se auctorem emptionis esse: qui idem

praes dicitur, quia tam debet praestare populo, quod promisit,

quam is, qui pro eo praes factus est.

**Masculino** genere parentem appellabant antiqui etiam matrem.

Masculino genere dicebant crucem, ut est illud Gracchi:

“Dignus fuit, qui malo cruce periret.” Masculine etiam dicebant

et frontem et alia multa similiter.

p. 139

**“Matronis aurum redditum”** cum legitur, hoc significare

videtur, quia matronae contulerunt ornatus sui aurum ad

Capitolium a Gallis Senonibus liberandum, quibus post est

redditum a populo Romano.

**Magistrare** regere et temperare est.

p. 141

**Municas** pro communicas dicebant.

**Multifacere** dicitur sicut magnifacere et parvifacere. Cato

(orat. 8,3): “Neque fidem, neque iusiurandum, neque pudicitiam

Multifacit.” Quod merito ab usu recessit, quia quantitas

numero non aestimatur, nec desiderat multitudinem.

**Magisteria** dicuntur in omnibus rebus, qui magis ceteris

possunt, ut magisterium equitum.

**Maledictores** dicebantur ab antiquis, qui nunc maledici.

**Mihipte** Cato (inc. 29)pro mihi ipsi posuit.

**Mansues** pro mansuetus.

p. 143

**Meritavere** idem Cato ait pro meruere.

**Magnificius** idem ipse pro magnificentius dixit, et non frustra.

Nam positivus eius magnifice est.

**Munificior** a munifico identidem Cato (orat. inc. 8) dixit,

cum nunc munuficentior dicamus, quamvis munificens non

sit in usu.

**Mediocriculus** ipse, qui supra, posuit cum ait (orat. 1,12):

“Ridibundum magistratum, pauculos homines, mediocriculum

exercitum obviam duci.”

**Mutini Titini** sacellum Romae fuit cui mulieres velatae

togis praetextatis solebant sacrificare.

**Matronae** a magistratibus non summovebantur, ne pulsari

contrectarique viderentur, neve gravidae concuterentur. Sed

nec viri earum sedentes cum uxoribus in vehiculo descendere

cogebantur.

p. 145

**Minuebatur populo luctus** asdis dedicatione, cum a censoribus

lustrum condebatur, cum votum publice susceptum

solvebatur; privatis autem, cam liberi nascerentur, cum honos

in familia veniret, cum pater aut liberi, aut vir aut

frater ab hoste captus domum rediret, cum puella desponsaretur,

cum propriore quis cognatione, quam is, qui lugeretur,

natus esset, cum in casto Cereris constitissent.

**Maximse dignationis** flamen Dialis est inter quindecim flamines,

et cum cetera discrimina maiestatis suae habeant,

minimi habeatur Pomonalis, quod Pomona levissimo fructui

agrorum praesidet, id est pomis.

**Mundum** gentiles ter in anno patere putabant, diebus his:

postridie Vulcanalia, et ante diem tertium Nonas Octobris,

et ante diem sextum Idus Novembris. Inferiorem enim eius

partem consecratam dis manibus arbitrantes clausam omni

tempore, praeter hos dies, qui supra scripti sunt, quos dies

etiam religiosos iudicaverunt ea de causa, quod his diebus

ea, quae occulta et abdita religionis deorum Manium essent,

in lucem adducerentur et patefierent, nihil eo tempore in

republica geri voluerunt. Itaque per hos dies non cum hoste

manus conserebatur, non exercitus scribebatur, non comitia

p. 147

habebantur, non aliud quicquam in republica, nisi quod ultima

necessitas exegisset, administrabatur.

**Mos** est institutum patrium pertinens maxime ad religiones

caerimoniasque antiquorum.

**Municipalia sacra** vocabantur, quae ante Urbem conditam

colebantur.

**Manes di** ab auguribus vocabantur, quod eos per omnia

manare credebant, eosque deos superos atque inferos dicebant.

**Monstra** dicuntur naturae modum egredientia, ut serpens

cum pedibus, avis cum quattuor alis, homo cum duobus capitibus,

iecur cum distabuit in coquendo.

**Muta exta** appellabant, ex quibus nil divinationis animadvertebant.

p. 149

**Mensae** in aedibus sacris ararum vicem optinebant.

**Manu mitti** servus dicebatur, cum dominus eius, aut caput

eiusdem servi, aut aliud membrum tenens dicebat: Hunc

hominem liberum esse volo, et emittebat eum e mauu.

**Moscillis** Cato (inc. 33) pro parvis moribus dixit.

p. 151

**Mente captus** dicitur, cum mens ex hominis potestate abit,

et idem demens, quod de sua mente decesserit, et amens,

quod a mente abierit.

**Manare solem** dicebant antiqui, cura solis orientis radii

splendorem iacere coepissent, a quo et dictum putabant

mane. Alii dictum mane putant ab eo, quod manum bonum

dicebant.

**Murrata potione** usi sunt antiqui; sed postea adsuerunt

p. 153

murram dis suis libare, ideoque XII. tabulis (10,6) est caulum,

ne mortuo inderetur.

**Muger** muccosus.

**Muries** dicebatur sal in pila tunsum et in ollam fictilem

coniectum et in furno percoctum, quo debhinc in aqua[m]

misso Vestales virgines utebantur in sacrificio.

**Mortuae** pecudis corio calceos fieri flaminibus nefas habebatur,

quoniam sua morte extincta omnia funesta aestimabantur.

**Me** pro mihi dicebant antiqui.

**Malevoli Mercarii** signum, id est statuam, appellabant ideo,

quod in nullius tabernam spectabat.

**Malluvium** dicitur, quo manus lavantur. Malluviae, quibus

manus sunt lotae; pelluviae, quibus pedes.

p. 155

**Maior consul** dicitur vel is, penes quem fasces sunt, vel is,

qui prior factus est. Praetor autem maior urbanus, minores

ceteri.

**Mendicum** dici Verrius putat a mente eius, quam fefellerit

fortuna, vel quod precetur quemque, ut vitae suae medeatur

cibo.

**Municipium** id genus hominum dicitur, qui cum Romam

venissent, neque cives Romani essent, participes tamen fuerunt

omnium rerum ad munus fungendum una cum Romanis

civilibus, praeterquam de suffragio ferendo, aut magistratu

capiendo; sicut fuerunt Fundani, Formiani, Cumani, Acerrani,

Lanuvini, Tusculani, qui post aliquot annos cives Romani

effecti sunt. Alio modo, cum id genus hominum definitur,

quorum civitas universa in civitatem Romanam venit,

ut Aricini, Caerites, Anagnini. Tertio, cum id genus hominum

definitur, qui ad civitatem Romanam ita venerunt, uti

municipia essent sua cuiusque civitatis et coloniae, ut Tiburtes,

Praenestini, Pisani, Urbinates, Nolani, Bononienses,

Placentini, Nepesini, Sutrini, Luc[r]enses.

**Mater Matuta,** manis, mane, matrimonium, mater familiae,

matertera, matrices, materiae dictae videntur, ut ait Verrius,

quia sint bona, qualia scilicet sint, quae sunt matura, vel

potius a matre, quae est originis Graecae.

**Modo** quodam, id est ratione, dicuntur omnia ista: <a> modo

fit commoditas, commodus, commodat, accommodat, modice,

modestia, moderatio, modificatio.

**Nenia** est carmen, quod in funere laudandi gratia cantatur

ad tibiam. Sunt, qui eo verbo finem significari putant. Quidam

volunt neniam ideo dici, quod voci similior querimonia

p. 157

fientium sit. Quidam aiunt neniae ductum nomen ab extremi

intestini vocabulo; Graeci enim neaton extremum dicunt;

sive quod cordarum ultima nete dicitur, extremam

cantionis vocem neniam appellarunt.

**Neniae** deae sacellum extra portam Viminalem fuerat dedicatum.

**Navali corona** solet donari, qui primus in hostium navem

armatus transilierit.

**Nefrendes** arietes dixerunt, quod dentibus frendere non possint.

Alii dicunt nefrendes infantes esse nondum frendentes,

id est frangentes. Livius (trag. 38): “Quem ego nefrendem

alui lacteam inmulgens opem.” Sunt qui nefrendes testiculos

dici putent, quos Lanuvini appellant nebrundines, Graeci

nephrous, Praenestini nefrones.

**Neceunt** non eunt.

p. 159

**Necerim** nec eum.

**Nemora** signitican silvas amoenas.

**Nemut** nisi etiam, vel nempe.

**Neminis** genetivo casu Cato usus est, cum dixit (Ennius

trag. 130): “Sunt multi corde quos non miseret neminis.”

**Nemo,** nec homo.

**Neci** datus proprie dicitur, qui sine vulnere interfectus est,

ut veneno aut fame.

**Necessarium,** in quo uon sit cessandum.

**Necessarii** dicuntur cognati aut adfines, in quos necessaria

officia conferuntur.

**Neclegens** non legens, neque electum habens, quid debeat

facere.

**Nec** coniunctio disiunctiva est, ut nec legit, nec scribit. Ponitur

et pro non. Turpilius (24): “Nec recte dici mihi iamdudum

audio.”

p. 161

**Necumquem,** nec umquam quemquam.

**Nequalia** detrimenta.

**Nequinont** nequeunt.

**Nequitum** et **nequitur** pro non posse dixerunt.

**Nequiquam** frustra.

**Nectere** ligare.

**Nectar** Graece significat deorum potionem.

**“Nequam aurum** est, auris quodvis vehementius ambit.”

Hoc versu Lucilius (1220) significare videtur, nequam esse

aurum, quod aures laedat pondere inaurium, cum auris inciditur;

vel etiam cupiditatem pecuniae voluit significare.

**Nervum** appellamus etiam ferreum vinculum, quo pedes vel

etiam cervices inpediuntur.

p. 163

**Negumate** negate.

**Nebulo** dictus est, qui non pluris est, quam nebula, aut

qui non facile perspici possit, qualis sit, nequam, nugator.

**Negibundum** pro negante dixerunt.

**Neutiquam** pro nullo modo.

**Nepotes** luxuriosae vitae homines appellati, quod non magis

his rei suae familiaris cura est, quam is, quibus pater

avusque vivunt.

**Nepos** compositum ab eo, quod natus post sit patri, quam

filius.

**Nefasti dies** N littera notantur.

**Nepa** Afrorum lingua sidus, quod cancer appellatur, vel,

ut quidam volunt, scorpios. Plautus (Cas. 443): “Dabo me

ad parietem, imitabor nepam.”

**Nepus** non purus.

p. 165

**Nautea** herba granis nigris, qua coriarii utuntur: a nave

ductum nomen, quia nauseam facit per mutationem T et S.

**Natio** genus hominum, qui non aliunde venerunt, sed ibi

nati sunt. In pecoribus quoque bonus proventus feturae

bona natio dicitur.

**Nautiorum** familia a Troianis dicitur oriunda.

p. 167

**Natinatio** dicebatur negotiatio, et natinatores ex eo seditiosi.

**Naccae** appellantur fullones, quod nanci non sint, id est

nullius pretii. Omnia fere opera ex lana nacae dicuntur a

Graecis.

**Naucus** pro nugis ponitur, alias pro oleae aut nucis nucleo.

Alii omnium rerum putamen ita appellari volunt. Quidam

ex Graeco, quod sit nai kai ouchi, levem hominem significari

volentes. Quidam volunt sic appellari membranulam, quae

in nucis iugulandis est medio.

**Narica** genus piscis minuti.

**Nancitor** nactus erit.

**Nare** a nave ductum, quod aqua feratur natans, ut navis.

p. 169

**Natare** est saepius nare, ut dictitare, factitare.

**Navus** celer ac strenuus a navium velocitate dictus.

**Nassiterna** genns vasis aqnarii ansati et patentis.

**Nassa** est piscatoria vasis genus, quo cum intravit piscis,

exire non potest. Plautus (Mil. 581): “numquam ex ista

nassa hodie ego escam petam.”

**Napurae** funiculi.

**Naustibulum** alveum ad navis similitudinem factnm.

**Navia** lignum cavatum ut navis, quo in vindemiis uti solent.

p. 171

**Nauscit,** cum granum fabae se nascendi gratia aperit, quod

sit non dissimile navis formae.

**Naevia silva** dicta iuxta Urbem, quod N<a>evi cuiusdam

fuerit.

p. 173

**Nudius tertius** compositum ex nunc et die tertio.

**Nuptam** a Graeco dictam. Illi enim nuptam nean numphen

appellant.

**Numero** dicebant pro nimium.

p. 175

**Nupta verba** dicebantur ab antiquis, quae virginem dicere

non licebat. Plautus(fr. 71): “Virgo sum, nondum didici

nupta verba dicere.”

**Numerios** praenomen tractum ab avo.

p. 177

**Nusciciosus,** qui parum videt propter vitium oculorum, quique

plus videt vesperi, quam meridie.

**Nundinas** feriarum diem esse voluerunt antiqui, quo mercandi

gratia Urbem rustici convenirent.

**Nuculas** Praenestinos appellabant, quod inclusi a Poenis

Casilini famem nucibus sustentarant, vel quod in eorum

regione plurima nux minuta nascitur.

**Nummus** ex Graeco nomismate dicitur.

p. 179

**Nuntius** et res ipsa et persona dicitur.

**Nuper** quasi noviper, tamquam dicimus novissime.

**Numen** quasi nutus dei ac potestas.

**Numellae** genus vinculi, quo quadrupedes deligantur.

**Numidas** dicimus, quos Graeci Nomadas, sive quod id genus

hominum pecoribus negotietur, sive quod herbis, ut pecora,

aluntur.

**Nuces** flagitantur nuptis et iaciuntur pueris, ut novae nuptae

intranti domum novi mariti secundum fiat auspicium.

**Numae Pompilii** in Ianiculo est sepulchrum.

**Nonuncium** et teruncium dicitur, quod novem unciarum

sit sive trium.

**Nomen** dictum quasi novimen, quod notitiam facit.

**Noctua** a tempore noctis dicta, quo canit vel volat.

**Noneolae** vocantur papillae, quae ex faucibus caprarum

dependunt.

p. 181

**Noctiiugam** Lucilius (1222) cum dixit, obscenum significat.

**Nihili,** qui nec hili quidem est.

**Noverca** dicitur, quam quis liberis sublatis novam uxorem

ducit arcendae familiae gratia.

**Novalis ager** novae relictus sementi.

**Noxia** apud antiquos damnum significabat, sed a poetis ponitur

pro culpa: noxa ponitur pro peccato aut pro peccato

poena, cum lex iubet noxae dedere pro peccato.

p. 183

**Nothum** Graeci natum ex uxore non legitima dicunt, qui

apud nos spurio patre natus dicitur.

**Nota** nunc signiticat signum, ut in pecoribus; nunc litteras

singulas aut binas; nunc ignominiam.

**Nobilem** antiqui pro noto ponebant. Plautus (Pseud. 964):

“Peregrina facies atque ignobilis.”

**Noegeum** amiculi genus.

**Noegeum** candidum. Livius (Odyss. 21): “Lacrimas de ore

noegeo detersit”, id est candido.

**Nixi di** appellabantur, quos putabant praesidere parientium

nixibus.

**Nictare** et oculorum et aliorum membrorum nisu siepe aliquid

conari. Dicimus enim et nictationem et nictum. Caecilius(72):

“Hunc tremulis palpebris percutere nictu.

p. 185

Nictit canis in odorandis ferarum vestigis leviter ganniens.

Ennius (Ann. 340): “Nare sagaci sensit, voce sua nictit

ululatque”; unde et gannitio.

**Ningulus** nullus. Marcius vates (2): “Ne ningulus mederi

queat.

**Nequam,** qui ne tanti quidem est, quam quod habetur

minimi.

**Nanum** Graeci vas aquarium dicunt humilem et concavum,

quod vulgo vocant situlum barbatum, unde nani pumiliones

appellantur.

**Necem** a Graeco dici certum est; nekun enim mortuum dicunt

Graeci.

**Nivem** interpretantur novum ex Graeco, quod illi neon dicunt.

**Nequinates** Narnienses.

**Negotium,** quod non sit otium.

**Navos** a navis celeritate dicimus.

p. 187

**Novendiales** feriae a numero dierum sunt dictae.

**Navalis** porta a vicinia navalium dicta.

**Nonarum, Iduum, Kalendarum** dies nuptis alieni habentur,

quoniam hi dies decreto pontificum atri iudicati sunt,

quod, quotienscumque Romani duces belli gerendi gratia

his diebus supplicaverunt, male rempublicam gesserunt.

**Ob** praepositio alias ponitur pro circum, ut cum dicimus

urbem obsideri, obsignari, obvallari, alias in vicem prapositionis,

quae est propter, ut ob merita, ob superatos hostes;

unde obsides pro obfides, qui ob fidem patriae praestandam

dantur; alias pro ad, ut Ennius (Ann. 297): “Ob Romam

noctu legiones ducere coepit.”

p. 189

**Oculissimum** carissimum. Plautus(Curc. 15) : “Oculissimum

ostium amicae.”

**Oculatum** pro praesenti posuit Plautus, cum dixit (Pseud.

301): “Oculata die.” Item ipse (Truc. 490): “Pluris est

oculatus testis unus quam auriti decem”, id est qui se vidisse

dicat.

**Oculitus** quoque dicitur, ut funditus, penitus, quo significatur

tam carum esse, quam oculum.

**Odefacit** dicebant pro olfacit, quae vox a Graeco osme

tracta est.

**Ogygia moenia** Thebana ab Ogyge conditore dicta.

**Occasio** oportunitas temporis casu proveniens.

**Occasus** interitus vel solis in oceanum mersio.

p. 191

**Occisum** a **necato** distinguitur. Nam occisum a caedendo

dictum, necatum sine ictu.

**October equus** appellabatur,qui in campo Martio mense

Octobri Marti immolabatur. De cuius capite magna erat

contentio inter Suburanenses et Sacravienses, ut hi in regiae

pariete, illi ad turrem Mamiliam id figerent. Cuius

cauda, ut ex ea sanguis in focum destillaret, magna celeritate

perferebatur in regiam.

**Occidamus** Plautus posuit pro contra cedamus.

**Occentare** dicebant pro convicium facere, cum id clare et

cum quodam canore fieret, ut procul exaudiri potuisset.

Quod turpe habetur; quia non sine causa fieri putatur. Inde

cantilenam dici, quia illam non cantus iucunditatem puto.

p. 193

**Ocrem** montem confragosum dicebant antiqui. Hinc ocreae

dictae intequaliter tuberatae.

**Occare et occator** ab occaedendo dictum, quod grandes

terrae caedat globos.

**Ocius et ocissime** positivum Latinum non habent, sed ab

eo veniunt, quod est in Graeco okeos.

**Ocimum** Graecum, et a celeritate nascendi est dictum.

**Occupaticius** **ager** dicitur, qui desertus a cultoribus propriis

ab aliis occupatur.

p. 195

**Orchitis** genus oleae ex Graeco dictum, quod magnitudine

sit instar testicnlornm.

**Orchestra** locus in scena.

**Orca** genus marinae beluae maximum, ad cuius similitudinem

vasa ficaria orcae dicuntur; sunt enim teretes atque

uniformi specie.

**Oriri** nasci vel surgere.

**Orba** apud poetas significat privata aliqua persona cara.

**Orba** est, quae patrem aut filios quasi lumen amisit.

**Ortygia** Delos insula.

p. 197

**Oratores** ex Graeco areteres dicti, quod missi ad reges

nationesque deos solerent arasthai, id est testari. Hi modo

appellantur legati.

**Orata** genus piscis a colore auri dicta, quod rustici orum

dicebant, ut auriculas oriculas.

**Oreae** freni, quod ore inseruntur, dicti.

p. 199

**Oreus** Liber pater et Oreades nymphae montibus appellantur.

**Ordinarms** homo scurra et inprobus, qui adsidue in litibus

moratur, ob eamque causam in ordine stat praetorem adeuntium,

sive dictus per contrarietatem, quia minime ordine vivit.

**Ornatus** dicitur et bonis artibus instructus et honores adeptus;

appellatur quoque ornatus cultus ipse, quo quis ornatur.

p. 201

**Ordiri** est rei principium facere.

**Opaca** umbrosa.

**Opalia** dicebantur dies festi, quibus Opi supplicabatur.

**Obnubit,** caput operit; unde et nuptiae dictae a capitis

opertione.

**Oppidum** dietum, quod ibi homines opes suas conferunt.

Oppidum dicitur et locus in circo, unde quadrigae emittuntur.

**Oppido** valde multum. Ortum est [autem] hoc verbum ex

sermone inter se confabulantium, quantum quisque frugum

faceret, utque multitudo signiticaretur, saepe respondebatur,

quantum vel oppido satis esset. Hinc in consuetudinem venit,

ut diceretur oppido pro valde multum. Itaque si qui in

aliis rebus eo utuntur, ut puta si qui dicat oppido didici,

spectavi, ambulavi, errant, quia nulli eorum subici potest,

vel quod satis est.

**Opiter** est, cuius pater avo vivo mortuus est, ducto vocabulo,

aut quod obitu patris genitus sit, aut quod avum ob

patrem habeat, id est pro patre.

**Opitulus** Iuppiter et Opitulator dictus est, quasi opis lator.

**Obturare** ex Graeco trahitur ab eo, quod illi ostia thuras

dicunt.

**Optio** est optatio, sed in re militari optio appellatur is,

quem decurio aut centurio optat sibi rerum privatarum ministrum,

quo facilius obeat publica officia.

**Obtestatio** est, cum deus testis in meliorem partem vocatur;

detestatio, cum in deteriorem.

**Obices** pessuli, serae.

**Obbrutuit,** obstupuit, a bruto, quod antiqui pro gravi, interdum

pro stupido dixerunt. Afranius (420): “Non possum

verbum facere, obbrutui.”

p. 203

**Obambulare** adversum alios ambulare et quasi ambulanti

sese obponere.

**Obrogare** est legis prioris infirmandae causa legem aliam

ferre.

**Obacerare** obloqui atque alterius sermonem moleste inpedire;

quod sumptum videtur a paleis, quas Graeci achura

vocant. Itaque et frumentura et panis non sine paleis acerosus

dicitur; item lutum aceratum paleis mixtum.

**Oblitteratum** alii ab oblivione, alii a litore, quod ibi notata

liuctibus aequari et tolli solent.

**Obprobrare** probrum obicere.

**Obacerbat** exacerbat.

**Oblucuviasse** dicebant antiqui mente errasse, quasi in luco

deorum alicui occurrisse.

**Oboedire** obaudire.

**Obperiri** expectare.

**Obtractat** contra sententiam tractat.

**Optutu** quasi obtuitu a verbo tuor, quod significat video.

**Opis** dicta est coniunx Saturni, per quam voluerunt terram

significare, quia omnes opes humano generi terra tribuit,

unde et opulenti terrestribus rebus copiosi, et hostiae opimae

praecipue pingues, et opima magnifica et ampla spolia.

p. 205

**Obscum** dicitur significare sacrum, unde et leges obsatae

id est sacratae.

**Opicum** quoque iuvenimus pro Osco. Oscis enim frequentissimus

fuit usus libidinum spurcarum, unde et verba inpudentia

appellantur obscena. Titinnius (104): “Obsce et

Volsce fabulantur, nam Latine nesciunt.”

**Obigitat** ante agitat, ut obambulat.

p. 207

**Obinunt** obeunt.

**Obiurare** iureiurando obstringere.

**Obitu** dicebant pro aditu.

**Opiparum** magnarum opum apparatum.

**Obescet** oberit vel aderit.

**Obferumenta** dicebant, quat offerebant.

**Obsecrare** est opem a sacris petere.

**Obesus** pinguis, quasi ob edendum factus.

**Opertat** saepe operit.

**Obnoxius** poenae obligatus ob delictum.

**Opilio** genus avis.

**Opunculo,** quod opilionis genus cantus imitatur.

**Obpuviat** verberat, a puviendo, id est feriendo. Unde pueri,

quod puviendo coercentur, id est plagis, unde et pavimenta.

**Obdere** obponere vel operire.

**Ob vos sacro** pro vos obsecro, ut sub placo pro supplico.

**Obhe<r>bescere** herbam increscere.

**Opportune** dicitur ab eo, quod navigantibus maxime utiles

optatique sunt portus.

**Oboritur** adnascitur.

**Obnectere** obligare.

p. 209

**Ops** antiqui dicebant opulentum, unde e contrario inops.

**Obsidionalis corona** dicebatur, quae ei, qui obsessos liberasset

ab hostibus, dabatur. Ea fiebat ex gramine viridi ex

eo loco decerpto, in quo erant inclusi. Quae corona magnae

auctoritatis erat. Civica corona singularis salutis signum

erat; obsidionalis universorum civium servatorum.

**Obstitum** violatum.

**Obstinat** obfirmat.

**Obstrudant** avide trudant.

p. 211

**Obstitum** oblicum.

**Obsalutare** salutandi gratia offerre.

**Obsequela** obsequium.

**Oleagineis coronis** ministri triumphautium utebantur, quod

Minerva dea belli esse putabatur.

**Olentica** mali odoris loca.

**Olivetam** dicebant ab oleis, ut a viuno vindemiam.

**Officiosus** ab effieiendo dictus.

**Offucias** fallacias.

**Offucare** aquam in fauces obsorbendam dare.

**Offectores** colorum infectores.

**Oxime** ocissime.

**Oenigenos** unigenitos.

p. 213

**Oestrum** furor Graeco vocabulo.

**Omen** velut oremen, quod fit ore augurium, quod non avibus

aliove modo fit.

**Ovem** masculino genere dixerunt, ut ovibus duobus non

duabus.

**Ovantes** laetantes, ab eo clamore, quem faciunt redeuntes

ex pugna victores milites, geminata O littera.

**Ovalis** **corona** est murtea, quam habebant, qui ovantes introibant,

cum bella non erant indicta, aut sine sanguine

confecta.

**Obvaricator** dicebatur, qui cuipiam occurrebat, quominus

id rectum iter conficeret.

**Oufentina tribus** ab Ofente fluvio dicta.

p. 215

**Ostentum** ostentatum.

**Oscinum** augurium a cantu avium.

**Ostinet** pro ostendit.

**Oscines** aves auspicium ore facientes.

**Ostia** urbs ab exitu Tiberis appellata.

p. 217

**Osorem** dixerunt, qui aliquem odisset.

**Ollic** illic.

**Obiurgatio** post turpe taetum castigatio. Monitio vero est

commissum.

**Obtrectator** est, qui facit quid contra recte tractantem.

**Obmanens** pro diu manens, ut permanens.

**Offringi** terra dicitur, cum iterum transverso sulco aratur.

p. 219

**Orare** antiqui dixerunt pro agere. Unde et oratores causarum

actores, et oratores, qui nunc legati, quod reipublicae

mandata peragerent.

**Occisitantur** saepe occiduntur.

p. 221

**Osi sunt** ut perosi sunt dicebatur.

**Opti<o>natus** ut decurionatus sive pontificatus dicitur.

**Ob os** significat ad os.

**Obsonitavere** saepe obsonavere. Significat autem convivari.

**Ostentas** saepe ostendis gloriandi causa.

**Opigenam** **Iunonem** Matronae colebant, quod ferre eam

opem in partu laborantibus credebant.

**Oletum** stercus humanum. Veranius: “Sacerdotula in sacrario

Martiali fecit oletum.

p. 223

**Oppidum** dictum est, quod opem praebet.

**Orcus** ab urguendo mortem dictus. C enim pro G frequenter

ponebant antiqui.

**Offendices** dicebant ligaturae nodos, quibus apex retinebatur.

Id cum pervenisset ad mentum, dicebatur offendimentum.

**Praeceptat** saepe praecipit.

**Plisima** plurima.

p. 225

**Petilam** suram significat ungulam equi albam.

**Pilare** et conpilare a Graeco trahitur. Graeci enim fures

philetas dicunt.

**Pilat** pilos habere incipit; alias pro detrahit pilos, a quo

depilati.

**Pila,** quae parietem sustentat, ab obponendo est dicta.

**Pilentum** vehiculi genus, quo matronae ferebantur.

**Pilani** pilis pugnantes.

**Pellicator,** qui pellicit ad fraudem.

**Pellirem** galerum, quia fiebat ex pelle.

**Pellexit** in fraudem induxit.

**Pelluviae**, quibus pedes lavantur, ut malluviae, quibus manus.

**Pelamys** genus piscis dictum, quod in luto moretur quod

Graece dicitur pelos.

**Pellem** habere Hercules fingitur, ut homines cultus antiqui admoneantur.

Lugentes quoque diebus luctus in pellibus sunt.

**Pillea** Castori et Polhici dederunt antiqui, quia Lacones

fuerunt, quibus pilleatis militare mos est.

**Pelta** genus scuti.

p. 227

**Petrones** rustici a petrarum asperitate et duritia dicti.

**Petoritum** vehiculum Gallicum. Alii Osce putant dictum,

quod hi pitora quattuor appellant; quattuor enim hahet

rotas.

p. 229

**Petimina** in humeris uimentorum ulcera.

**Picta** quae nunc toga dicitur, ante vocabatur parpurea eaque

erat sine pictura.

**Pietatem** ut deos ceteros colebant Romani.

**Pendere poenas** solvere signiticat, ab eo, quod aere gravi

cum uterentur Romani, penso eo, non numerato debitum

solvebant: unde etiam pensiones dictae.

p. 231

**Penetralia** sunt penatium deorum sacraria.

**Peniculi** spongiae longae propter similitudinem caudarum

appellate. Penes enim vocabantur caudae.

**Penetrare** penitus intrare.

**Pennatas** inpennatasque agnas in Sal<i>ari carmine spicas

signiticat cum aristis, et alias sine aristis: agnas novas voluit

intellegi.

**Penora** dicuntur res necessariae ad victum cotidianum, et

locus eorum penarius.

**Pentathlum** antiqui quinquartium dixerunt. Id autem genus

exercitationis ex his quinque artibus constat, iactu disci,

cursu, saltu, iaculatione, luctatione.

**Pedam** vestigium humanum appellabant.

**Pisatilem** Naevius (com. 113a) dixit e Pisis oriundum.

**Pedes** dicuntur, quos deminutive pediculos dicimus. Ab his

pedicosi appellantur, ut est illud: “Pedicosus, squalidus ubi

me vidit, caput scabit, pedes legit.”

**Pesestas** dicebatur pestilentia.

**Pedum** baculi genus incurvum. Vergilius (Ecl. 5,88): “At

tu sume pedum.”

p. 233

**Pedem struit** dicebant pro eo, quod est fugit.

**Piscatorii ludi** dicebantur, qui fiebant pro quaestu piscantium.

**Pectenatum tectum** dicitur a similitudine pectinis in duas

partes devexum, ut testudinatum in quattuor.

Peculatus furtum publicum a pecore dictum, sicut et pecunia,

eo quod antiqui Romanorum nihil praeter pecora

habebant.

**Piatrix** dicebatur sacerdos, quae expiare erat solita, quam

alii sagam vocabant. Piamenta quoque dicebantur, quibus

utebantur in expiando.

p. 235

**Piacularis porta** Romae dicta propter aliqua piacula, quae

ibidem fiebant.

**Pigere** interdum pro tardari, interdum pro poenitere poni

solet.

**Pangere** figere, unde plantae pangi dicuntur, cum in terram

demittuntur; inde etiam versus pangi vel figi in cera

dicuntur.

**Pegnides** Musae dictae sunt a fonte, quem Pegasus ictu

ungulae fingitur aperuisse. Ob quam causam et Graece appellatae

sunt ippokrenai.

**Pipatio** claraor plorantis lingua Oscorum.

**Pepteides** Musae a fonte Macedoniae dictae propter liquoris

eius unicam subtilitatem.

**Petissere** petere.

**Pitpit** Osce quicquid.

**Picena** regio, in qua est Asculum, dicta, quod Sabini cum

Asculum proficiscerentur, in vexillo eorum picus consederit.

**Perditum** est, quod interit et recuperari non potest.

**Perbitere** Plautus (Pseud. 778, Rud. 495) pro perire posuit.

**Pergere** dicebant expergefacere.

**Pergite** agite. Vergilius (Ecl. 6, 13): “Pergite Pierides.”

**Pergraecare** est epulis et potationibus inservire. Titinnius

(175): “Hominem inprobum, nunc ruri pergraecatur.”

**Permissus** appellatur aries, qui anuis conpluribus tonsus

non est.

p. 237

**Pierides** Musae a Pierio monte dictae sunt.

**Percontatio** videtur dicta ex usu nautico, quia aquae altitudinem

conto pertemptant. Alii volunt percunctationem

dici, quod scilicet is, qui curiosus est, per

cuncta interroget.

**Perfuga** et **transfuga** dicitur, quod ad hostes perfugiat et

transfugiat.

**Perfacul** et per se facul antiqui dicebant, quod nunc facile

et perfacile dicimus; unde permansit in consuetudine

facultas.

**Perediam** et **bibesiam** Plautus (Curc. 444) cum dixit intellegi

voluit cupiditatem edendi et bibendi.

**Peremere** alii posuerunt pro prohibere, alii pro vitiare.

p. 239

**Perpetem** pro perpetuo dixerunt poetae.

**Persillum** dicebant vas quoddam picatum, in quo erat unguentum,

unde arma Quirini unguebantur.

**Persicum** portum mare Euboicum, quod in eo steterit classis

Persarum.

**Persicum** dixit Plautus peracutum.

**Perpetat** peragit, perficit.

**Perpulit** persuasit, impulit.

**Pertisum** pro pertaesum dixerunt.

p. 241

**Puticuli** sunt appellati, quod vetustissimum genus sepulturae

in puteis fuerit, et dicti puticuli, quia ibi cadavera

putescereut.

**Putus** antiqui dicebant pro puro, unde putatae vites et arbores,

quod decisis inpedimentis remanerent purae. Aurum

quoque putatum dici solet, id est expurgatum, et ratio putata,

id est pura facta.

**Putitium** Plautus (Bacch. 123) dixit pro stulto.

**Pubes** adulescens, quin etiam et plurium numerus eiusdem

aetatis.

**Puteolos** dictos putant ab aquae calidae putore, quidam

a multitudine puteorum earundem aquarum gratia factorum.

p. 243

**Pugnus** a pu<nc>tione, id est percussu dicitur.

**Praecidaneam porcam** dicebant, quam immolare erant solita

antequam novam frugem praeciderent.

**Poriciam** porro iaciam.

p. 245

**Porcae** in agris sunt dictae, quod porcant, id est prohibeant

aquam frumentis nocere. Nam crebriores sulci limi solent

vocari.

**Postliminium receptus** dicitur is, qui extra limina, hoc est

terminos provinciae, captus fuerat, rursus ad propria reuertitur.

p. 246

**Palmites** vitium sarmenta appellantur, quod in modum palmarum

humanarum virgulas quasi digitos edunt.

**Palmulae** appellantur remi a similitudine manus humanae.

**Pallas** Minerva dicta est quod Pallantem Gigantem interfecerit,

vel, sicut putabant, quod in Pallante pAliide nata est.

**Pappi** carduorum flores. Lucretuis (3, 386): “Vestem nec

pluimas avuim papposque volantes.”

**Papillae** capitula mammarum dictae, quod papularum sint

similes.

**Pauperies** damnum dicitur, quod quadrupes facit.

**Palpari** blandiri.

**Pauciens** dicebant pro raro. Titinnuis (40): “Uxorem pauciens

videbo.”

**Panus** facit deminutivum panucula.

**Pandana porta** dicta est Romae, quod semper pateret.

**Pandiculari** dicuntur, qui toto corpore oscitantes exteuduntur,

eo quod pandi fiunt.

**Pandicularis** dicebatur dies idem et communicarius, in quo

omnibus dis communiter sacrificabatur.

**Pancarpiae** dicuntur coronae ex vario genere florum factae.

**Panibus** redimibant caput equi immolati idibus Octobribus

in campo Martio, quia id sacrificium fiebat ob frugum eventum;

et equus potius quam bos immolabatur, quod hic bello,

bos frugibus pariendis est

**Patulum bovem** Plautus (Truc. 277) appellat, cuius cornua

diversa sunt ac late pateant.

**Patagium** est, quod ad summam tunicam adsui solet, quae

et patagiata dicitur, et patagiarii qui eiusmodi faciunt.

p. 247

**Patagus** morbi genus.

**Patricius** vicus Romae dictus eo, quod ibi patricii habitaverunt,

iubente Servio Tullio, ut, si quid molirentur adversus

ipsum, ex locis superioribus obprimerentur.

**Pagani** a pagis dicti.

**Pagi** dicti a fontibus, quod eadem aqua uterentur. Aquae

enim lingua Dorica pagai appellantur.

**Paginae** dictae, quod in libris suam quaeque optineant

regionem, ut pagi; vel a pangendo, quod in illis versus

panguntur, id est figuntur.

**Parens** vulgo pater aut mater appellatur, sed iuris prudentes

avos et proavos, avias et proavias parentum nomine

appellari dicunt.

**Parere** oboedire.

**Parret** significat apparebit.

**Paribus equis,** id est duobus, Romani utebantur proelio,

ut sudante altero transirent in siccum. Pararium aes appellabatur

id, quod equitibus duplex pro binis equis dabatur.

**Parrici<di> quaestores** appellabantur, qui solebant creari

causa rerum capitalium quaerendarum. Nam parricida non

utique is, qui parentem occidisset, dicebatur, sed qualemcumque

hominem indemnatum. Ita fuisse indicat lex Numae

Pompili regis his composita verbis (12): “Si qui hominem

liberum dolo sciens morti duit, paricidas esto.”

**Parumper** significat paulisper, quasi perparvum, hoc est

valde parvum; refertur autem ad tempus.

**Parasangae** apud Persas viarum mensurae.

**Penuria** est id, quod paene minus sit, quam necesse est.

p. 248

**Pelices** nunc quidem appellantur alienis succumbentes non

solum feminae, sed etiam mares. Antiqui proprie eam pelicem

nominabant, quae uxorem habenti nubebat. Cui generi

mulierum etiam poena constituta est a Numa Pompilio hac

lege (2): “Pelex aram lunonis ne tangito; si tanget, lunoni

crinibus demissis agnum feminam caedito.”

**P<a>edidos** sordidos significat atque obsoletos. Tractum vocabulum

a Greaco, quia paides, id est pueri, talis sint aetatis,

ut a sordibus nesciant abstineri.

**Paean<a>** Apollinem vocaverunt, quod sagittarum ictu eum

nocere putabant. Est enim paiein ferire. Alii, quod remedians

morbis finem faceret talis gravitatis.

**Peligni** ex Illyrico orti. Inde enim profecti ductu Volsimi

regis, cui cognomen fuit Lucul<l>o, partem Italiae occuparunt.

Huius fuerunt nepotes Pacinus, a quo Pacinates, et

Pelicus, a quo Peligni.

**Pales** dicebatur dea pastorum, cuius festa Palilia dicebantur;

vel, ut Alii volunt, dicta Parilia, quod pro partu pecoris

eidem sacra fiebant.

**Partus** et pro nascendo ponitur et pro parato. Naevius (trag. 54):

“Male parta male dilabuntur.”

**Parones** navium genus, ad cuius similitudinem myoparo

vocatur.

**Passer marinus,** quem vocat vulgus struthocamelum.

p. 249

**Parcito linguam** in sacrificiis dicebatur, id est coerceto,

contineto, taceto.

**Pastillus** forma parvi panis utique deminutivum est a pane.

**Passales** et oves et gallinae appellantur, quod passim pascuntur.

**Phascolia** appellant Graeci, quas vulgus per[n]as vocat.

**Praetoria cohors** est dicta, quod a praetore non discedebat.

Scipio enim Africanus primus fortissimum quemque delegit,

qui ab eo in bello non discederent et cetero munere militiae

vacarent et sesquiplex stipendium acciperent.

**Prorsum** ponebant pro recto.

**Prandium** ex Graeco p(r)oendion est dictum, nam meridianum

cibum cenam vocabant.

**Praetextae** appellautur, quae res gestas Romanorum continent

scriptae.

**Praetoria porta** in castris appellatur, qua exercitus in

proelium educitur, quia initio praetores erant, qui nunc

consules, et hi bella administrabant, quorum tabernaculum

quoque dicebatur praetorium.

**Praes** est is, qui populo se obligat, interrogaturque a magistratu,

si praes sit. Ille respondet: praes.

**Praesiderare** dicitur cum maturius hiberna tempestas movetur,

quasi ante sideris tempus.

**Praesidium** est, quod pro utilitate ac salute alieuius auxilii

gratia praeponitur. Subsidium, quod postpositum est ad

subveniendum laborantibus.

**Praestinare** apud Plautum praeemere est, id est emendo

tenere.

p. 250

**Praestitem** in eadem significatione dicebant antiqui, qua

nunc dicimus antestitem.

**Praestolari** is dicitur, qui ante stando ibi, quo venturum

excipere vult, moratur.

**Praeficae** dicuntur mulieres ad lamentandum mortuum conductae,

quae dant ceteris modum plangendi, quasi in hoc

usum praefectae. Naevius: “Haec quidem mehercle,

opinor, priefica est, quae sic mortuum conlaudat.”

**Praesagire** est praedivinare, praesipere. Sagax enim est

acutus et sollers.

**Praecidanea** agna vocabatur, quae ante alias caedebatur.

Item porca, quae Cereri mactabatur ab eo, qui mortuo iusta

non fecisset, id est glebam non obiecisset, quia mos erat

eis id facere, priusquam novas fruges gustarent.

**Praecia** dicebant, qui a flaminibus praemittebantur, ut denuntiarent

opificibus, manus abstinerent ab opepe, ne, si vidisset

sacerdos facientem opus, sacra polluerentur.

**Praeiurationes** facere dicuntur hi, qui ante alios conceptis

verbis iurant; post quos in eadem verba iurantes tantummodo

dicunt: idem in me.

**Pronurus** nepotis uxor.

**Praeneste** dicta est, quia is locus, quo condita est, montibus

praestet.

**Promissum capillum** dicitur longum. Item barba promissa

velut porro missa.

**Promiscam** dicebant pro promiscue.

**Promonstra** prodigia.

**Primordia** principia.

p. 251

**Promulgari** leges dicimtur, cum primum in vulgus eduntur,

quasi provulgari.

**Promulco** agi dicitur navis, cum scapha<e> ducitur fune.

**Principalis** castrorum porta nominatur, quod in eo loco

est, in quo principes ordines tendunt.

**Praenominibus** feminas esse appellatas testimonio sunt

Caecilia et Taracia, quae ambae Gaiae solitae sint appellari,

pari modo Lucia et Titia.

**Prym<n>esius** palus, ad quem funis nauticus religatur, quem

alii tosillam dicunt.

**Procare** poscere. Unde procaces meretrices ab assidue poscendo,

et proci uxorem poscentes in matrimonium.

**Procellunt** procumbunt.

**Proculum** inter cognomina eum dicimt, qui natus est patre

peregrinante a patria procul. Proculos sunt qui credant

ideo dictos, quia patribus senibus quasi procul progressis

aetate nati sunt.

**Procapis** progenies, quae ab uno capite procedit.

**Procincta classis** dicebatur, cum exercitus cinctus erat Gabino

cinctu confestim pugnaturus. Vetustius enim fuit multitudinem

hominum, quam navium, classem appellari.

**Procitant** provocitant. Citare enim vocitare est, unde procet

et prociet.

**Procat** dicebant pro poscit.

**Procalare** provocare ex Graeco kalein, id est vocare. Unde

kalendae, calumnia, calones et caculae et calatores.

**Procera** prolixa et in longum producta, quasi ex cera ob

eius facilitatem.

p. 252

**Procitum testamentum** dicebatur velut procatum, provocatum,

id est irritum ac ruptum.

**Procitum**,cum prima syllaba corripitur, significat petitum.

Livius (Odyss. 8): “Matrem procitum plurimi venerunt.”

**Procestria** dicuntur, proceditur in muro. Aelius procestria

aedificia dixit esse extra portam; Artorius procastria,

quae sunt ante castra. Etiam qui non habent castra,

propugnacula, quibus pro castris utuntur, aedificant.

**Prosapia** progenies, id est porro sparsis et quasi iactis

liberis, quia supare significat iacere et disicere.

**Prosicium**,quod praesecatum proicitur.

**Prosequium** a prosequendo, obsequium ab obsequendo dicuntur.

**Prosedas** meretrices Plautus appellat, quae ante stabula

sedeant. Eaedem et prostibula.

**Pro sententia** ac si dicatur in sententia, ut pro rostris, id

est in rostris.

**Prosumia** genus navigii speculatorium parvum.

**Prosita** proposita.

**Privos privasque** antiqui dicebant pro singulis. Ob quam

causam et privata dicuntur, quae uniuscuiusque sint; hinc

et privilegium et privatus; dicimus tamen et privatum, cui

quid est ademptum.

**Privignus** dictus, quod, ante quam mater secundo nuberet,

est progenitus. Pri enim antiqui pro prae dixerunt.

**Praevaricatores** a praetergrediendo sunt vocati.

p. 253

**Prisci Latini** proprie appellati sunt hi, qui, priusquam conderetur

Roma, fuerunt.

**Priscus Tarquinius** est dictus, quia prius iuit, quam Superbus

Tarquinius.

**Pristinum** ab eo venit, quod est prius; pari modo et prior.

**Proletarium** capite censum, dictum quod ex his civitas

constet, quasi prolis progenie; idem et letanei.

**Procitare** saepe prolicere, id est producere.

**Prologium** principium, proloquium. Pacuvius (383): “Quid

est? Nam me exanimasti prologio tuo.”

**Prolugere** dicuntur, qui solito diutius lugent.

**Proeliares dies** appellantur, quibus fas est hostem bello

lacessere. Erant enim quaedam feriae publicae, quibus nefas

fuit id facere.

**Provinciae** appellantur, quod populus Romanus eas provicit,

id est ante vicit.

**Protinam** protinus. Terentius (Phorm. 190): “Protinam me

coiciam in pedes.”

**Pruina** dicta, quod fruges ac virgulta perurat.

**Prugnum** pronum.

**Propages** progenies a propagando, ut faciunt rustici, cum

vitem vetulam subprimunt, ut ex una plures faciant.

**Propetrare** mandare, quid perficiatur; nam impetrare est

exorare et perpetrare perficere.

**Propudium** dicebant, cum maledicto nudare turpitudinem

volebant, quasi porro pudendam. Quidam propudium putant

dici,a quo pudor et pudicitia procul sint.

p. 255

**Propatulum** late paten atque apertum; et patuli boves,

quorum cornua in diversum patent.

**Properus** celer, unde adverbium propere.

**Prophetas** dicebant veteres antistites fanorum oracolorumque

interpretes.

**Profecturi** viam Herculi aut Sanco sacrilicabant.

**Prodigere** est consumere, unde et prodifius fit.

**Prodinunt** prodeunt. Ennius (Ann. 156): “Prodinunt famuli,

tum candida lumina lucent.”

**Probrum** stuprum, flagitium.

**Probi** velut prohibi, qui se a delinquendo prohibent.

**Prodigiatores** prodigiorum interpretes.

**Prodit** memoriae porro dat et fallit. Item ex interiore loco

procedit. Item perdit, ut Ennius (Ann. 156): “Non in sperando

cupide rem prodere summam.”

**Punicum** genus libi translatum a Poenis. Id etiam appellabant

prob[r]um, quia erat ceteris suavissimum.

p. 257

**Pro** signiticat in, ut pro rostris, pro aede, pro tribunali.

**Progenerum** appellat avus neptis suae virum.

**Profanum** quod non est sacrum. Plautus (frag. inc. 38):

“Sacrum au profanum habeas, parvi penditur.”

**Pro** ponitur etiam pro amplificando ac palam faciendo, ut

prodi, provoca, protrahe, propelle; alias pro privandi facultate,

ut in propudio, prohibendo, quia utrumque abnuit in

his esse pudorem potestatemque: alias aliud alio, ut <pro>

pecunia, pro praedio, consule; alias pro admiratione, ut pro

luppiter; alias pro ante, ut pro ostio; alias pro <in>, immittere

et promittere barbam et capillum.

**Profundum** quod longe habet fundum.

**Profesti** dies procul a religione numiuis divini.

**Profusus** super modum sumptuosus. Terentius (Ad. 134):

“Pronfundat, perdat, pereat, nihil ad me adtinet”. Alias

abiectus iacens. Pacuvius (321): “Profusus gemitu murmuro.”

p. 259

**Plauti** appellantur canes, quorum aures languidae sunt ac

flaccidae et latius videntur patere.

**Plantae** semina holerum, quod plana sunt, ut appellantur

etiam ex simili plantae nostrorum pedum.

**Plancae** tabulae planae, ob quam causam et planci appellantur,

qui supra modum pedibus planis sunt.

**Plebeium magistratum** neminem capere licet, nisi qui ex

plebe est.

**Plutei** crates corio crudo intentae, quae solebant obponi

militibus opus facientibus, et appellabantur militares. Nunc

etiam tabulae, quibus quid praesepitur, eodem nomine dicuntur.

**Plebei aediles** dissidente plebe a patribus sunt creati.

**Plexa** conligata, unde perplexa.

**Plentur** antiqui etiam sine prsepositionibus dixerunt.

p. 261

**Ploxinum** capsam dixerunt.

**Pax** dicta est a pactione.

**Penem** caudam vocabant; unde et offam porcinam cum

cauda otfam penitam dicebant. Hinc et peniculos dicimus,

quibus calciamenta terguntur, qui de caudarum extremitate

fiunt. Penis denique a pendendo vocata est.

**Propius sobrino** mihi est consobrini mei filius et patris

mei consobrinus.

**Possessio** est usus quidam agri aut aedificii, non ipse fundus

aut ager.

p. 263

**Portum** frequenter maiores pro domo posuerunt.

**Patrocinia** appellari coepta sunt, cum plebs distributa est

inter patres, ut eorum opibus tuta esset.

**Postica** linea in agris dividendis ab oriente ad occasum

spectat.

**Pomptina** tribus a Pomptia urbe est dicta.

**Papiria** tribus a Papirio vocata.

p. 265

**Pupinia** tribus ab agro Popinio.

**Popillia** tribus a progenetrice traxit vocabulum.

**Prorsi limites** appellantur in agrorum mensuris, qui ad

orientem derecti sunt.

**Pugio** dictus, quod eo punctim pugnatur.

**Praebia** remedia.

p. 267

**Praemetium**, quod praelibationis causa ante praemetitur.

**Protelare** longe propellere, ex Graeco videlicet tele, quod

significat longe.

**Privato sumtu** se alebant milites Romani paene ad id tempus,

quo Roma est capta a Gallis.

**Porci effigies** inter militaria signa quintum locum optinebat,

quia confecto bello inter quos pax fieret, caesa porca

foedus firmare solebant.

**Polimenta** testiculi porcorum dicuntur, cum castrantur, a

politiorie vestimentorum, quod similiter, ut illa, curantur.

**Pater patrimus** dicitur, qui, cum ipse pater sit adhuc patrem

habet.

**Porticulus** est, qui in portu modum dat classi. Est autem

malleus.

**Pro scapulis** cum dixit Cato (40,7), significavit pro iniuria

verberum.

p. 269

**Primanus tribunus** erat, qui primae legioni tributum scribebat.

**Properare** aliud est, aliud festinare; qui unum quid

mature transigit, is properat; qui multa simul incipit neque perficit,

is festinat.

**Prorsus** porro vorsus.

(**Pilates**, p. 273)

**Peregrina** sacra simt dicta, quae ab Aliis urbibus religionis

gratia sunt advecta.

**Peculatus**,id est furtum publicum, dici coepit a pecore

tunc cum Romani praeter pecudes nihil haberent.

p. 271

**Plebeiae pudicitiae** sacellum Romae ut sacra cetera colebatur.

**Primigenius sulcus** dicitur, qui in condenda nova urbe

tauro et vacca designationis causa inprimitur.

p. 273

**Parilibus** Romulus Urbem condidit, quem diem festum praecipue

habebant iuniores.

**Praetexta pulla** nulli alii licebat uti, quam ei qui funus

faciebat.

**Pilates** genus lapidis. Cato (Orig. 5, 17): “Lapis candidior

quam pilates.”

**Pilae** et **effigies** virues et muliebres ex lana Conpitalibus

suspendebantur in conpitis, quod hunc diem festum esse

deorum inferorum, quos vocant Lares, putarent, quibus tot

pilae, quot capita servorum; tot effigies, quot essent liberi,

ponebantur, ut vivis parcerent et essent his pilis et simulacris

contenti.

p. 275

**Ploti** appellantur, qui sunt planis pedibus. Unde et poeta

Accius, quia Umber Sarsinas erat, a pedum planitie initio

Plotus, postea Plautas est dictus. Soleas quoque dimidiatas,

quibus utebantur in venando, quo planius pedem ponerent,

semiplotia appellabant.

**Porcas**,quae in agris fiunt, ait Varro dici, quod porrigant

frumentum.

p. 279

**Punici** dicuntur, non Poeni, quamvis a Phoenice sint oriundi.

**Portunus**,qui et Palaemon, a Romanis inter deos colebatur.

**Poenas pendere** in eo proprae dicitur, qui ob delictum pecuniam

solvit, quia penso aere utebantur.

**Pullariam** Plautus (frag. inc. 39) dixit manum dextram.

**Procedere** dicebant interdum pro succedere, interdum pro porro

cedere.

**Pertusum dolium** cum dicitur, ventrem significat.

**Pollit** pila ludit.

(**Petreia**, p. 281)

p. 281

**Pelliculationem** Cato a pelliciendo dixit.

**Praemiosa** pecuniosa.

**Pastales** oves Cato (frag. dub. 3) posuit pro pascuales.

**Petreia** vocabatur, quae pompam praecedens in colonis aut

municipiis imitabatur anum ebriam, ab agri vitio, scilicet

petris, appellata[m].

**Periculatus sum** Cato (orat. 23,2) est usus in dicendo.

**Parsi** idem Cato (orat. 23,1) dixit, non peperci.

**Praedonulos** hypocoristicos, id est deminutive, idem Cato

(epist. 1) posuit pro praedonibus.

**Precem** singulariter.

**Pulchralibus** pro pulchris.

**Punctariolas** leves pugnas identidem ipse (orat. 28,1) dixit.

**Proaedificatum** dicitur, quod ex privato loco processit in

publicum solum.

p. 283

**Prodidisse** tempus longius fecisse.

**Pavimenta Poenica,** hoc est marmore Numidico strata.

**Prolato aere** apud Ennium (trag. 16) significat scuto ante

se protento.

**Privatae** vocabantur feriae sacrorum propriorum, velut dies

natales.

**Pudicitiae** ignum Romae colebatur, quod nefas erat attingi,

nisi ab ea, quae semel nupsisset.

**Patrimi et matrimi pueri** tres adhibebantur in nuptiis,

unus, qui facem praeferret ex spina alba, quia noctu nubebant,

duo, qui nubentem tenebant.

**Prima aut secunda** diei bora causa ominis +sponsalibus

tribuebatur.+

**Pronubae** adhibentur nuptis, quae semel nupserunt, causa

Auspicii, ut singulare perseveret matrimonium.

**Praetextatis** nefas erat obsceno verbo uti, ideoque praetextum

appellabant sermonem, qui nihil obscenitatis haberet.

p. 285

**Palatualis flamen** ad sacrificandum ei deae constitutus erat,

in cuius tutela esse Palatium putabant.

**Puer,** qui obscene ab aliquo amabatur, eius, a quo amatus

esset, pullus dicebatur. Unde Q. Fabius, cui Eburno cognomen

erat propter candorem, quod eius natis fulmine icta

esset, pullus Iovis appellatus est.

**Publica sacra,** quae pro populo fiebant; privata, quae pro

singulis hominibus familiisque, appellabant.

**Prodit** non solum in apertum exit significat, sed etiam

porro it.

**Portenta rerum** fieri dicuntur, cum solida corpora raro se

ostendunt, ut cometae, turbines, barathra, sereno caelo facta

tonitrua.

**Puls** potissimum dabatur pullis in auspiciis, quia ex ea necesse

erat aliquid decidere, quod tripudium faceret, id est

terripavium. Pavire enim ferire est. Bonum enim augurium

esse putabant, si pulli, per quos auspicabantur, comedissent,

presertim si eis edentibus aliquid ab ore decidisset.

Sin autem omnino non edissent, arbitrabantur periculum

inminere.

p. 287

**Pedestria auspicia** nominabant, quae dabantur a vulpe,

lupo, serpente, equo ceterisque animalibus quadrupedibus.

**Piacularia auspicia** appellabant, quae sacrificantibus tristia

portendebant, cum aut hostia ab ara effugisset, aut percussa

mugitum dedisset, aut in aliam partem corporis, quam oporteret,

cecidisset.

**Pestifera auspicia** esse dicebant, cum cor in extis, aut caput

in iocinere non fuisset.

**Praepetes aves** dicuntur, quae se ante auspicantem ferunt.

Nam praepetere dicebant pro anteire.

**Pecunia sacrificium** fieri dicebatur, cum fruges fructusque

offerebantur, quia ex his rebus constat, quam nunc pecuniam

dicimus.

**Polubrum** pelluvium vas, quod nos pelvem vocamus.

p. 289

**Patres** senatores ideo appellati sunt, quia agrorum partes

adtribuerant tenuioribus ac si liberis propriis.

**Pecuum** dixit Cato genetivum pluralem ab eo, quod est pecu.

p. 291

**Procare** poscere est, unde et proci et meretrices procaces,

et verbum procas, id est poscis.

**Peculium** servorum a pecore dictum, sicut et pecunia nobilium.

**Puelli** pueri per deminutionem. Ennius (Ann. 221): “Poeni

soliti suos sacrificare puellos.”

p. 293

**Praeciamitatores** dicebantur, qui flamini Diali, id est sacerdoti

Iovis, antecedebant clamantes, ut homines se ab opere

abstinerent, quia bis opus facientem videre inreligiosum erat.

**Pedum** pastorale baculum incurvum, dictum, quia illo oves

a pedibus conprehenduntur.

**Pone** gravi sono ponitur pro loci signiticatione.

**Pure lautum**,aqua pura lavatum.

**Pura vestimenta** sacerdotes ad sacrificium habebant, id est

non obsita, non fulgurita, non funesta, non maculam habentia.

**Proculato** provocato.

**Praefericulum** vas aeneum sine ansa patens summum, velut

pelvis, quo ad sacrificia utebantur.

**Patellae** vasula parva picata, sacriticiis faciendis apta.

**Pantices** frus ventris.

p. 295

**Perimit** adimit, tollit; unde et peremptus interfectus.

**Procinctam classem,** id est paratam ad bellum militum

multitudinem, Diali flamini videre non licuit.

**Posimirium** pontificale pomerium, ubi pontifices auspicabantur.

Dictum autem pomerium, quasi promurium, id est

proximum muro.

p. 297

**Penus** vocabatur locus in aede Vestae intimus.

**Pubes** puer, qui iam generare potest. Is incipit esse ab

annis quattuordecim; femina viripotens a duodecim.

**Prandicula** ientacula.

**Prodiguae hostiae** vocantur, quae consumuntur, unde homines

quoque luxuriosi prodigi.

**Petronia** nomen amnis in Tiberim defluentis.

**Penetrale sacrificium** dicebatur, quod interiore parte sacrarii

conficiebatur. Unde et penetralia cuiusque dicuntur;

et penes nos, quod in potestate nostra est.

**Puri, probi, profani, sui auri** dicebatur in manumissione

sacrorum causa. Ex quibus puri significat, quod in usu

sporco non fuerit; probi, quod recte excoctum purgatumque

fuerit; profani, quod sacrum non fuerit; sui, quod alienum

non fuerit.

**Pacionem** antiqui dicebant, quam nunc dicimus pactionem,

unde et pacisci adhuc et paceo in usu remansere.

p. 299

**Pateram perplovere** cum dicerent, significabant pertusam

esse.

**Pastillum** in sacris libi genus rotundi.

**Paludati** armati, ornati. Omnia enini militaria ornamenta

paludamenta dicebant.

**Prox** bona vox, ut aestimo, quasi proba vox.

**Penates** alii volunt, ut habeat nominativum singularem

penas, alii penatis.

**Proculiunt** promittunt.

**Profestum diem** dicebant, qui festus non erat.

**Profanum** dicitur, quod fani religione non tenetur.

**Procubitores** dicuntur, qui noctu custodiae causa ante castra

excubant, cum castra hostium in propinquo sunt.

p. 301

**Properam** celerem strenuamque significat.

**Prae[ter]cidere** antecidere, id est ante immolare.

**Pube praesente** est populo praesente, sunekdochikos ab his,

qui puberes sint, omnem populum significans.

**Priveras** mulieres privatas.

**Promellere litem** promovere.

**Purime tetinero** purissime tenuero.

p. 303

**Pristina** velut prinstina dictum est.

**Praesagitio** clicta, quod praesagire est acute sentire. Unde

sagae dictae anus, quae multa sciunt, et sagaces canes, qui

ferarum cubilia praesentiunt.

p. 305

**Quirinalia** dies, quo Quirino fiebant sacra: et stultorum

feriae sunt appellata.

**Quirinalis collis** dictus est, quia in eum commigrarunt

Sabini a Curibus venientes, quamvis alii a templo Quirini

dictum putent.

**Quiritium fossae** dictae, quod eas Ancus Martius, cum

Urbem circumdedit, Quiritium opera fecit.

**Quispiam** significat aliquem, sed unde sequens pars eius

usurpari coeperit, inveniri non potest.

**Quinquatrus** festivus dies dictus, quod post diem quintum

iduum celebraretur, ut triatrus et sexatrus et septematrus

et decimatrus.

p. 307

**Quinquertium** Graeci vocant pentathlon, quo die quinque

genera artium ludo exercebantur. Ipsos quoque athletas

Livius quinquertiones appellat.

**Quisquiliae** putantur dici, quicquid ex arboribus minutis

surculorum foliorumque cadit, velut quicquidcadiae.

**Quintipor** servile nomen frequens apud antiquos a preanomine

domini ductum, ut Marcipor, scilicet a Quinto et Marco.

**Quippe** significat quidni.

**Quianam** pro quare et cur ponitur. Ennius (Ann. 259):

“Quianam dictis nostris sententia flexa est?”

**Quietalis** dicebatur ab antiquis Orcus.

**Quinctia prata** trans Tiberim a Quinctio Cincinnato, cuius

fuerant, dicta sunt.

p. 309

**Quintana porta** appellatur in castris post praetorium, ubi

rerum utensilium forum sit.

**Querqueram** frigidam cum tremore a Graeco karkara certum

est dici, unde et carcer. Lucilius (1194): “Iactans

me ut febris querquera.” Et alibi (1277): “Querquera consequitur

capitisque dolores.” Item Plautus (frag. 79): “Is

mihi erat bilis querqueratus.”

**Quercus** dicitur, quod id genus arboris grave sit ac durum,

tum etiam in ingentem evadat amplitudinem. Querqueram

enim gravem et magnam quidam putant dici.

**Quadruplatores** dicebantur, qui eo quaestu se tuebantur,

ut eas res persequerentur, quarum ex legibus quadrupli

erat actio.

p. 311

**Quandoc rex comitiavit fas,** in fastis notari solet, et hoc

videtur significare, quando rex sacrificulus divinis rebus

perfectis in comitium venit.

**Quandoc stercus delatum fas**, eodem modo in fastis notatur

dies, quo stercus purgatur ab aede Vestae.

**Quando** cum gravi voce pronuntiatur, signiticat idem, quod

quoniam, et est coniunctio; quando acuto accentu, est

temporis adverbium.

p. 313

**Quatrurbem** Athenas Accuis appellavit, quod ex quattuor

urbibus in unam illam civitatem se homines contulere.

**Quaeso** significat id quod rogo. Quaesere tamen Ennius

(Ann. 144; trag. 97, 120) pro quaerere posuit.

**Quadranta** vocabant antiqui amphoram, quod vas pedis quadrati

octo et quadraginta sextarios capiat. Plautus (Curc. 103):

“Anus haec sitit. quantillum sitit? Modica est, capit quadrantae.”

**Quaxare** ranae dicuntur, cum vocem mittunt.

**Quartarios** appellabant muliones mercennarios, quod quartam

partem capiebant quaestus.

**Quatenus** significat qua fine, ut hactenus hac fine; quatinus

vero quoniam. Sed antiqui quatenoc dicebant.

**Quamde** pro quam dicebant antiqui.

p. 315

**Quam mox** significat quam cito; sed si per se ponas mox,

significat postea vel paulo post.

**Quatere** suspensum et vicinum rei alicuius motum significat,

ut interdum concutere, cum et id ipsum verbum concutere

ex quatere sit corapositum; quassare autem est saepe quatere.

**Querquetulanae** dicebantur nymphae querqueto virescenti

praesidentes.

**Querquetularia porta Romae** dicta, quod querquetum intra

muros Urbis iuxta se habuerit.

p. 317

**Quoniam** significat non solum id quod quia, sed etiam id

quod postquam; hac de causa, quod Graecum oti utriusque

significationem optinet.

**Quod** significat etiam aliquid, praeterquam quod in usu fere

est, et Graeci dicunt ti.

**Quinque genera** signorum observant augures: ex caelo, ex

avibus, ex tripudis, ex quadripedibus, ex diris.

**Rufuli** appellabantur tribuni militum a consule facti, non

a populo; de quorum iure quod Rutilius Rufus legem tulerit,

Rufuli, ac post Rutili sunt vocati.

**Runa** genus teli significat. Ennius (Ann. 589): “Runata

Recedit”, id est proeliata.

**Ructare** [</B>], non ructari dicendum est. Flaccus: “Videtis alios

ructare ac respuere pulcherrima superbia.” Cicero tamen

ructaretur dixit.

p. 319

**Resparsum vinum** dixerunt, quia vino sepulchrum spargebatur.

**Rubidus** apud Plautum (Cas. 309) panis vocatur parum

coctus; item scorteae ampullae rugosae rubidae dici solent.

**Romana porta** apud Romam a Sabinis appellata est, quod

per eam proximus eis aditus esset.

**Rutabulum** a proruendo igne vocatum, quo panes coquuntur.

Invenitur tamen positum et pro virili membro.

p. 321

**Rutilium** rufum significat, cuius coloris studiosae etiam antiquae

mulieres fuerunt, unde et rutiliae dictae sunt.

**Rutrum** dictum, quod eo harena eruitur.

**Rotundam** faciebant aedem Vestae ad pilae similitudinem,

quod eandem credebant terram esse.

**Rupitia** damnum dederit significat.

**Rudus** vel **raudus** cum dicitur, res rudis et inperfecta significatur;

hominem quoque inperitum rudem vocamus.

p. 323

**Rudentes** restes nauticae, et asini, cum vocem mittunt.

**Ruspari** est crebro quaerere.

**Rustica vinalia** quarto decimo Kalendas Septembres celebrabant,

quo die primum in Urbem vinum deferebant.

**R pro S** littera saepe antiqui posuerunt, ut maiosibus, meliosibus,

lasibus, fesiis; pro maioribus, melioribus, laribus,

feriis.

**Rorarios** milites vocabant, qui levi armatura primi proelium

committebant, quod, ut ante imbrem fere rorare solet,

sic illi ante gravem armaturam quod prodibant, rorari dicti.

p. 325

**Robum** rubro colore et quasi rufo significari, ut bovem quoque

rustici appellant, manifestum est. Unde et materia, quae

plurimas venas eius coloris habet, dicta est robur. Hinc et

homines valentes et boni coloris robusti. Robus quoque in

carcere dicitur is locus, quo praecipitatur maleficorum genus,

quod antea arcis robusteis includebatur.

**Robigalia** dies festus septimo Kalendas Maias, quo Robigo

deo suo, quem putabant robiginem avertere, sacrificabant.

**Rorarium** vinum, quod rorarus dabatur.

p. 327

**Rogatio** est, cum populus consulitur de uno pluribusve hominibus,

quod non ad omnes pertineat et de una pluribusve

rebus, de quibus non omnibus sanciatur. Nam quod in omnes

homines resve populus scivit, lex appellatur.

**Romulus** et **Remus** a virtute, hoc est robore, appellati sunt.

**Romam** Romulus de suo nomine appellavit, sed ideo Romam,

non Romulam, ut ampliore vocabuli significatu prosperiora

patriae suae ominaretur.

p. 331

**Romulia tribus** dicta, quod ex eo agro censebantur, quem

Romulus ceperat ex Veientibus.

p. 333

**Rumex** genus teli simile spari Gallici.

**Rumitant** rumigerantur. Naevius (bell. Pun. 70): “Simul

alius aliunde rumitant inter sese.”

**Ruminalis** dicta est ficus, quod sub ea arbore lupa mammam

dederit Romo et Romulo. Mamma autem rumis dicitur,

unde et rustici appellant aedos subrimios; qui adhuc sub

mammis habentur.

**Rumen** est pars colli, qua esca devoratur; unde rumare

dicebatur, quod nunc ruminare.

**Rumentum** abruptio.

**Rhegium** appellatur id municipium, quod in freto Siciliae

est, quoniam id a rumpendo dictum est.

p. 335

**Redibitur** tum id proprie dicitur, quod redditum est inprobatumque,

et qui dedit rursus coactus est habere id, quod

ante habuit.

**Redivia** sive reluvium dicitur, cum circa ungues cutis se

solvit, quia duere est solvere.

**Redhostire** est gratiam referre, nam et hostiae pro aequare posuerunt.

**Redivivum** est ex vetusto renovatum.

p. 337

**Reus** dictus [est] a re, quam promisit ac debet. Reus stipulando

est idem, qui stipulatur. Reus promittendo, qui suo

nomine alteri quid pro altero promisit.

**Ritus** mos vel consuetudo. Rite autem significat bene ac

recte.

p. 339

**Retractare** est rursus tractare.

**Rabidus** a rabie, qui morbus caninus est.

**Ravi coloris** appellantur, qui sunt inter flavos et caesios,

quos Plautus (Epid. 620) appellat ravistellos. “Quis,” inquit,

“haec est mulier et ille ravistellus qui venit?”

**Rates** vocantur tigna conligata, quae per aquam aguntur;

quo vocabulo interdum etiam naves significantur.

**Rabula** dicitur in multis intentus negotiis paratusque ad

radendum quid auferendumque, vel quia est in negotiis

agendis acrior, quasi rabiosus.

**Rodusculana porta** appellata, quod rudis et inpolita sit

relicta, vel quia raudo, id est aere, fuerit vincta.

p. 341

**Rasores** fidicines dicti, quia videntur cordas ictu radere.

**Ratitum quadrantem** dictum putant, quod in eo et triente

ratis fuerit effigies, ut navis in asse.

**Ravim** dicebant pro raucitate, unde et verbum ravio, ravias.

**Ratus sum** significat putavi,item ratus ceasiis firmus.

**Raviliae** a ravis oculis, quemadmodum a caesiis caesullae.

**Ratumenna porta** a nomine cuiusdam aurigie sic appellata.

p. 343

**Reciperatio** est, cum inter civitates peregrinas lex convenit,

ut res privatae reddantur singulis recuperenturque.

**Reciprocare** pro ultro citroque poscere, usi sunt antiqui,

quia procare est poscere, unde aeque gremiis subiectare,

adfigere.

**Recellere** reclinare; excellerc in altum extollere.

**Recinium** omne vestimentum quadratum, unde reciniati

mimi.

**Ricae** et **riculae** vocantur parva ricinia, ut palliola ad usum

capitis facta.

**Rectae** appellantur vestimenta virilia, quie a stantibus et

in altitudinem texuntur.

**Rienes** antiqui vocabant nefrundines, quia Graeci eos vephrous

dicunt. Plantus (frag. 113): “Glaber erat tamquam

rien.”

p. 345

**Refriva** dicebant, quae ex segete causa auspicii domum ad

sacrificium referebant.

**Remeare** redire, ut commeare ultro citroque ire, unde commeatus

dari dicitur, id est tempus, quo ire et redire qui

possit.

**Remeligenes** et remorae a morando dictae. Plautus (Cas.

804): “Quid illae nunc tam divinitus remorantur remiligines?”

et Lucilius (965): “Quaenam vox ex te resonans

meo gradu remoram facit?”

**Remurinus ager** dictus, quia possessus est a Remo, et habitatio

Remi Remoria. Sed et locus in summo Aventino

Remoria dicitur, ubi Remus de urbe condenda fuerat auspicatus.

**Remores aves** in auspicio dicuntur, quae acturum aliquid

remorari conpellunt.

**Rimari** est valde quaerere, ut in rimis quoque.

p. 347

**Remillum** dicitur quasi repandum.

**Remorbescat** in morbum reccidat.

**Refutare** redarguere, compositum a fando, versa A littera

in U.

**Renancitur** significat reprehenderit. Unde adhuc nos dicimus

nanciscitur et nanctus, id est adeptus.

**Reor** existimo, et quaecumque ab eo declinantur.

**Remulco** est, cum scaphae remis navis magna trahitur.

**Rigidum** et praeter modum frigidum significat et durum.

**Regifugium** sacrum dicebant, quo die rex Tarquinius fugerit

e Roma.

**Regia** domus, ubi rex habitat.

p. 349

**Regiescit** apud Plantum (frg. inc. 40) significat crescit.

**Reapse** est reipsa. Pacuvius (26): “Si non est ingratum

reapse, quod feci.”

p. 351

**Reputia** postridie nuptias apud novum cenatur,

quia quasi reficitur potatio.

**Repagula** sunt, quae patefaciendi gratia ita fi[n]guntur, ut

e contrario oppangantur. Haec et repages dicuntur.

**Repudium,** quod fit ob rem pudendam, appellatum.

**Repedare** recedere.

**Repasti<n>ari** ager is dicitur, cuius natum fodiendo mutatur.

p. 353

**Reluere** solvere, repignerare.

**Resignare** antiqui dicebant pro rescribere, ut adhuc subsignare

dicimus pro subscribere.

**Resultare** saepe resilire.

**Restibilis** ager fit, qui biennio continuo seritur farreo spico,

id est aristato, quod ne fiat, solent, qui praedia locant, excipere.

**Reses** ignavus, quia residet.

**Resecrare** solvere religione, utique cum reus populum comitiis

oraverat per deos, ut eo periculo liberaretur, iubebat

magistratus eum resecrare. Plantus: (Aul. 684): “Resecroque,

mater, quod dudum obsecraveram.”

p. 355

**Res conperendinata** significat iudicium in diem tertium

constitutum.

**Rava vox** rauca et parum liquida, proxime canum latralum

sonans, unde etiam causidicus pugnaciter loquens ravula.

**Rosea** in agro Reatino campus appellatur, quod in eo arva

rore humida semper seruntur.

**Rediculi fanum** extra portam Capenam fuit, quia accedens

ad Urbem Hannibal ex eo loco redierit quibusdam perterritus

visis.

**Reserari** a sera dictum est.

**Remant** repetant. Ennius (Ann. 69): “Rivos camposque

remant.

p. 357

**Ridiculus**,qui in rebus turpibus ridetur

**Retricibus** eum ait Cato (orat. 29,1), aquam eo nomine

significat, qua horti inrigantur.

**Recepticius servus** est, qui ob vitium redhibitus est.

**Rogat** est consulit populum, vel petit ab eo, ut id sciscat,

quod ferat.

**Restat** Ennius (Ann. 481)posuit pro distat.

**Ruri** esse, non rure dicendum; testis est Terentins, cum

ait (Phorm. 363): “Ruri se continebat.”

p. 359

**Retiario** pugnanti adversus murmillonem cantatur: “Non

te peto, piscem peto, quid me fugis, Galle?” quia murmilionicum

genus armaturae Gallicum est, ipsique murmillones

ante Galli appellabantur; in quorum galeis piscis effigies

inerat. Quod genus pugnae institutum est a Pittaco, uno

ex septem sapientibus, qui adversus Phrynonem dimicaturus

propter controversias finium, quae erant inter Atticos et

Mytilenaeos, rete occulte lato inpedivit Phrynonem.

**Resignatum aes** dicitur militi, cum ob delictum aliquod

iussu tribuni militum, ne stipendium ei detur, in tabulas

refertur. Signare enim dicebant pro scribere.

**Rituales** nominantur Etruscorum libri, in quibus scriptum

est, quo ritu urbes condantur, arae aedesque sacrentur, curiae,

tribus et centuriae distribuantur.

p. 363

**Redinunt** redeunt.

**Reguim** est, quod aut est, aut fuit regis. Regale est dignum

rege.

**Reque eapse** re ipsa.

p. 365

**Recipie** recipiam.

**Redemptitavere**, ut clamitavere.

**Repulsior** Cato (orat. 44,1) dixit conparative a repulso.

**Ratissima** quoque ab his, quae dicimus rata, unde etiam

rationes dictae.

**Rapi** simulatur virgo ex gremio matris, aut, si ea non est,

ex proxima necessitudine, cum ad virum traditur, quod videlicet

ea res feliciter Romulo cessit.

**Rapi** solet fax, qua praelucente nova nupta deducta est ab

utrisque amicis, ne ant uxor eam sub lecto viri ea nocte

ponat, aut vir in sepulchro conburendam curet, quo utroque

mors propinqua alterutrius utrius captari putatur.

**Receptus mos** est, quem sua sponte civitas alienum adscivit.

p. 367

**Regalia exta** appellabant, quae potentibus insperatum pollicebantur

honorem, humilioribus hereditates, filio familiae

dominationem.

**Rosci** appellabantur in omnibus perfecti artibus, quod

Rosc<i>us quidam perfectus unus in arte sua, id est comoedia,

iudicatus sit.

p. 369

**Rica** est vestimentum quadratum, fimbriatum, purpureum,

quo flaminicae pro palliolo utebantur. Alii dicunt, quod ex

lana fiat sucida alba, quod conficiunt virgines ingenuae,

patrimae, matrimae, cives, et inficiatur caeruleo colore.

**Repertum** dicitur quasi repartum et reparatum.

p. 371

**Rictus** [</B>], **rixae** [</B>], **rixiosi** [</B>], **ringitur** dici videntur, quia in diversum

rumpantur, contrariaque sint recto, quod vocabulum

dictum videtur a regendo.

**Susque deque** significat plus minusve.

**Sonivio** sonanti.

**Suppum** antiqui dicebant, quem nunc supinum dicimus.

**Servilius lacus** Romae a conditore vocatus.

p. 373

**Sonticum** iustum. Naevius (com. 128): “Sonticam esse

oportet causam, quamobrem perdas mulierem.”

**Sacra via** in urbe Roma appellatur, quod in ea foedus ictum

sit inter Romulum ac Tatium.

**Solitaurilia** hostiarum truim diversi generis immolationem

significant, tauri, arietis, verris, quod omnes eae solidi integrique

sunt corporis. Sollum enim lingua Oscorum significat

totum et solidum. Unde tela quaedam solliferrea vocantur

tota ferrea, et homo bonarum artium sollers, et quae

nulla parte laxata cavaque sunt, solida nominantur.

p. 375

**Socordiam** quidam pro ignavia posuerunt; Cato (orig. 7,15)

pro stultitia posuit. Conpositum autem videtur ex si, quod

est sine, et corde.

**Semis** [</B>], **semodius** [</B>], **semuncia** ex Graeco trahuntur, sicut

et alia nonnulla, quae S litteram pro adspiratione eorum

habent, ut epta septem, ulai silvae. Sic ista ab eo, quod

illi dicunt emisu, declinata sunt.

p. 377

**Supervacaneum** supervacuum.

**Serufertarios** dicebant, qui quaedam sacrificia ad arbores

fulguritas faciebant, a ferto scilicet quodam sacrificii genere.

**Silicernium** erat genus farciminis, quo fletu familia purgabatur.

Dictum autem silicernium, quia cuius nomine ea res

instituebatur, is iam silentium cerneret. Caecilius (122):

“Credidi silicernium eius me esse esurum.”

**Sudum** siccum, quasi seudum, id est sine udo.

p. 379

**Securus** sine cura.

**Sublesta** infirma et tenuia. Plautus (Pers. 348): “Gravior

paupertas fit, fides sublestior”, id est infirmior. Idem vinum

ait (frag. 98) “sublestissimum”, quia infirmos faciat vel corpore

vel animo.

**Secus** aliter; hausecus non aliter.

**Stipem** esse nummum signatum testimonio est et de eo,

quod datur in stipendium militi, et cum spondetur pecunia,

quod stipulari dicitur.

**Sobrinus** est patris mei consobrini filius et matris meae

consobrinae filius.

p. 381

**Sororiare** mammae dicuntur paellarum, cum primum

tumescunt, ut fraterculare puerorum. Plautus (frag. 85): “Tunc

papillae primulum sororiabant; illud volui[t] dicere, fraterculabant.”

**Suregit** et **sortus** pro surrexit, et quasi possit fieri surrectus,

frequenter posuit Livius.

**Sors** et patrimonium significat. Unde consortcs dicimus; et

dei responsum et quod cuique accidit in sostiendo.

p. 383

**Soracum** est, quo ornamenta portantur scenicorum.

**Sobrium vicum** Romae dictum putant, vel quod in eo nulla

taberna fuerit, vel quod in eo Mercurio lacte, non vino subplicabatur.

**Sons** nocens; insons innocens.

**Sodales** dicti, quod una sederent et essent, vel quod ex suo

datis vesci soliti sint, vel quod inter se invicem suaderent,

quod utile esset.

**Sodes** si audes, uti sis pro si vis, et ilico pro in loco.

Terentius in Andria (85): “Dic, sodes, quis heri Chrysidem

habuit?”

**Surum** dicebant, ex quo per deminutionem fit surculus. Ennius

(Ann. 525): “Unus surus surum ferret, tamen defendere

possent.”

**Suremit** sumpsit (trag. inc. 235): “Inque manu suremit

hastam.” Suremnsit sustulerit.

p. 385

**Summussi** murmuratores. Naevius (trag. 63): “Odi”, inquit”,

“summussos”, proinde aperte dice, quid sit”. Terentius

mussare pro tacere posuit, cum ait (Iuvent. 1): “Sile, cela,

occulta, tege, tace, mussa.”

**Sum** pro eum usus est Ennius.

**Sollo** Osce dicitur id, quod nos totum vocamus. Livius

(34, 14, 11), solliferreum, genus teli, id est totum ferreura.

Sollers etiam in omni re prudens, et sollemne, quod omnibus

annis praestari debet.

p. 387

**Solla** sedilia, in quibus singuli tantum possunt sedere, ideoque

soliar sternere dicuntur, qui sellisternium habent, et

solaria vocantur Babylonica, quibus eadem sternuntur.

**Solum** terram.

**Solea** vel ea dicitur, quae solo pedis subicitur, vel genus

piscis, vel materia robustea, super quam paries craticius

extruitur.

**Solox** lana crassa, vel pecus lana contextum. Titinnius (3):

“Lana soloci ad purpuram data”; et Lucilius (1246): “Pastali

pecore ac montano, hirto atque soloce.”

**Sos** pro eos antiqui dicebant, ut Ennius (Ann. 22): “Constitit

inde loci propter sos dea dianm.” Sos interdum pro

suos ponebant; per dativum casum idem Ennius effert (Ann.

149): “Postquam lumina sis oculis”, pro suis.

p. 389

**Sultis** si vultis. Plantus (frag. 80): “Sequimini me hac

Sultis”; et Cato (52,1): “Audite, sultis, milites.”

**Solatum** morbi genus.

**Solipugna** genus bestiolea maleficae, quod acrius concitatiusque

fit fervore solis, unde etiam nomen traxit.

**Sospes** salvus. Ennius (Ann. 590) tamen sospitem pro servatore

posuit.

**Sospitare** est bona spe adficere, aut bonam spem non fallere.

p. 391

**Succrotilla** vox, tenuis et alta. Titinnius: “Feminina

fabula succrotilla vocula.”

**Succingulum** balteum.

**Sucerda** stercus suillum. Titinnius (178): “Quid habes nisi

unam arcam sine clavi? eo condis sucerdas?”

**Sciscito**,sententiam dico.

p. 393

**Succidanea hostia** dicebatur, quae secunda loco caedebatur,

scilicet sic appellata a succedendo.

**Suggillatum** dicitur ex Graeco, quod ea pars, quae est sub

oculo, kulon ab eis dicitur.

**Sycophantas** appellatos hac de causa dicunt. Atticos quondam

iuvenes solitos aiunt in hortos inrumpere ficosque deligere.

Quam ob causam lege est constitutum, ut, qui id

fecisset, capite truncaretur; quam poenam qui persequerentur

ob parvola detrimenta, sycophantas appellatos.

**Solcus** dictus a Graeco, qui ab illis olkos appellatur.

**Suasum** color appellatur, qui fit ex stillicidio fumoso in

vestimento albo. Plantus (Truc. 271): Suaso infecisti propudiosa

pallulam.” Sunt qui omnem colorem suasum velint

appellare, quod quasi persuadetur in alium ex albo transire.

p. 395

**Superescit**, supererit. Ennius (Ann. 494): “Dum quidem

unus homo Romae superescit.”

**Sub iugum mitti** dicuntur hostes, cum duabus hastis in

terra defixis tertiaque super ligata inermes sub eas coguntur

transire.

**Subices** Ennius (trag. 2) pro subiectis posuit.

**Superstites** antiquitus appellati sunt testes.

p. 397

**Supervaganea** dicebatur ab auguribus avis, quae ex summo

cacumine vocem emisisset, dicta ita, quia supra omnia vagatur,

aut canit.

**Supercilia** in lunonis tutela esse putabant, quod his protegantur

oculi, per quos luce fruimur, quam tribuere putabant

lunonem; unde et Lucina dicta est.

**Suppernati** dicuntur, quibus femina sunt succisa in modum

suillarum pernarum. Ennius (Ann. 286): “His pernas succidit

iniqua superbia Poeni.”

**Suppremum** modo significat summum, modo extremum,

modo maximum.

p. 399

**Subsilles** dicebantur quaedam lamellae sacrificiis necessariae.

**Sororium tigillum** appellabatur locus sacer in honorem

lunonis, quem Horatius quidam statuerat causa sororis a

se interfectae, ob suam expiationem.

**Substillum** tempus ante pluviam iam paene uvidum et post

pluviam non persiccum, quod iam stillaret, ant nondum

desisset.

**Subscudes** appellantur tabellae, quibus tabulae inter se configuntur,

quia, quo inmittuntur, succiditur. Pacuvius (250):

“Nec ulla subscus cohibet compagem.”

p. 401

**Sub corona** venundari dicuntur captivi, quia venundabantur

coronati. Cato (mil. 2): “Ut populus potius ob rem

bene gestam supplicatum eat, quam re male gesta coronatus

veneat.

**Sublimen** est in altitudinem elatum; id autem dicitur a

limine superiore, quia supra nos est.

**Succenturiare** est explendae centuriae gratia supplere.

Caecilius (229): “Nunc meae malitiae astutia opus est;

succenturia.”

**Subrumari** dicuntur haedi, cum ad mammam admoventur,

quia ea rumis vocatur, vel quia rumine trahunt lacte sugentes.

p. 403

**Subulo** Tusce tibicen dicitur.

**Subura** regio Romae a pago Succusano vocabulum traxit,

quod ei vicinum fuit.

**Subverbnstam** veribus ustam significat.

**Suboles** ab olescendo, id eet crescendo, dictae, ut adolescentes

et adultae et indoles. Lucretius (4, 1232): “Sive

virum suboles, sive est muliebris origo.”

**Subucula** et genus libi dicitur ex alica et oleo et melle, et

genus vestimenti.

**Sub vos placo** supplico.

**Suffiscus** folliculus testium arietinorum, quo utebantur pro

marsuppio, a fisci similitudine dictus.

p. 405

**Subactus** modo significat mollitus; modo victus; modo compulsus,

ut cum dicimus, pecus sub arborem subactum; modo

coactus.

**Supplicia** veteres quaedam sacrificia a supplicando vocabant.

**Sufes** consul lingua Poenorum. Calidius: “Senatus”, inquit,

“censuit referentibus sufetis.”

**Sub vitem hastas iacere** dicitur veles, cum eas sub manu

sursum mittit. Lucilius (1349): “Ut veles bonus sub vitem

qui submisit hastas.” Veles antem velitis facit.

p. 407

**Sub vitem proeliari** dicuntur milites, cum sub vinea militari

puguant. Lucilius(960): “Neque prodire in altum,

proeliari procul sub vite.”

**Sub vineam iacere** dicuntur milites, cum astantibus centurionibus

iacere coguntur sudes.

**Supparus** vestimentum puellare lineum, quod et subucula,

id est camisia, dicitur. Afranius (123): “Puella non sum,

supparo si induta sum.”

**Supat** iacit, unde dissipat disicit, et obsipat obicit, et insipat,

hoc est inicit.

**Sutelae** dolosae astutiae a similitudine suentium dictae.

**Suspectus** et a suspicor venit et a suspicio.

p. 409

**Suopte,** suo ipsius, ut meopte meo ipsius, tuopte tuo ipsius.

**Strues** genera liborum erant, digitorum coniunctorum similia,

qui continebantur in transversum superiecta panicula.

**Struices** dicebant omnium rerum instructiones.

**Struere** antiqui dicebant pro augere, unde iudustrii.

p. 411

**Stroppus**,quod Graece surophion dicitur, pro insigni habebatur

in capitibus sacerdotum; alii id coronam esse dixerunt.

**Strutheum** membrum virile a salacitate passeris, qui Graece

strouthos dicitur, a mimis pracipue appellatur.

**Strenam** appellabant, quie dabatur die religioso ominis

boni gratia, a numero, quo significatur alterum tertiumque

venturum similis commodi, velut trenam, praeposita S littera,

ut antiquis frequens usus erat.

**Strebula** lingua Umbrorum appellabant partes carnium sacrificatarum.

**Stlatta** genus navigu latum magis, quam altum, et a latitudine

sic appellatum, sed ea consuetudine, qua stlocum pro

locum et stlitem pro litem dicebant.

p. 413

**Stlembus** gravis, tardus, sicut Lucilius (1109) pedibus

stlembum dixit equum pigrum et tardum.

**Stipatores** corporis custodes, quos antiqui latrones vocabant.

Stipati enim ferro circumdant corpora regum.

**Stipes** fustis terne defixus.

415

**Strittavum** antiqui dicebant pro tritavo.

**Strigores** id est densarum virium homines.

**Strigae** appellantur ordines rerum inter se continuate conlocatarum

a stringendo dictae.

**Status dies** vocatur iudicii causa constitutus.

p. 417

**Satura** et cibi genus dicitur ex variis rebus conditum, et

lex multis aliis conferta legibus, et genus carminis, ubi de

multis rebus disputatur.

**Statae Matris** simulacrum in foro colebatur.

**Stalagmiuni** genus inaurium. Caecilius (106): “Ex aure

eius stalagmium domi habeo.”

**Stolidus** stultus.

p. 419

**Stuprum** pro turpitudine antiqui dixerunt, unde est in carmine (Nel. 2):

“Foede stupreque castigor cotidie.”

**Stura** flumen in agro Laurenti est.

**Sterilam** sterilem.

**Stultorum feriae** appellabantur Quirinalia, quod eo die sacrificant

hi, qui sollemni die ant non potuerunt rem divinam

facere, aut ignoraverunt.

p. 421

**Sanqualis** avis, quae ossifraga dicitur.

p. 423

**Sacrima** appellabant mustum, quod Libero sacrificabant pro

vineis et vasis et ipso vino conservandis; sicut preametium

de spicis, quas primum messuissent, sacrificabant Cereri.

**Sacrificulus rex** appellatus est, qui ea sacra, quae reges

facere adsueverant, fecisset.

**Sacella** dicuntur loca dis sacrata sine tecto.

**Sacrosanctum** dicebatur, quod iureiurando interposito erat

institutum, ut, si quis id violasset, morte poenas penderet.

**Sacratae leges** dicebantur, quibus sanctum erat, ut, si quis

adversus eas fecisset, sacer alicui deorum esset cum familia

pecuniaque.

**Seclusa sacra** dicebant, quae Graeci mysteria appellant.

**Scena** sive **sacena** dolabra pontificalis.

**Sarisa** hasta Macedonica.

**Sacer mons** trans Anienem fluvium ultra tertium miliarium

appellatur, quia Iovi fuerat consecratus.

p. 425

**Sacrani** appellati sunt Reate orti, qui ex Septimontio Ligures

Siculosque exegerunt; dicti Sacrani, quod vere sacro

sint nati.

**Sagmina** dicebant herbas verbenas, quia ex loco sancto arcebantur

legatis proficiscentibus ad foedus faciendum bellumque

indicendum; vel a sanciendo, id est confirmando. Naevius (Bell. Pun. 33):

“Scopas atque verbenas sagmina sumpserunt.”

p. 427

**Sagaces** appellantur sollertis acuminis, unde etiam canes

indagatores sagaces sunt appellati.

**Saga** quoque dicitur mulier perita sacrorum, et vir sapiens,

producta prima syllaba propter ambiguitatem evitandam.

p. 429

**Sarpta vinea** putata, id est pura facta, unde et virgulae

abscisae sarmenta. Sarpere enim antiqui pro purgare ponebant.

**Sarte** ponebant pro integre. Ob quam causam opera publica,

quae locantur, ut integra praestentur, sarcta tecta vocantur.

Etenim sarcire est integrum facere.

**Sarra** Epiros insula.

**Sardare** intellegere. Naevius (Bell. Pun. 71): “Quod bruti

nec satis sardare queunt.”

p. 431

**Sarcito** damnum solvito.

**Sargus** piscis genus in mari Aegyptio.

433

**Sateurnus** Saturnus.

**Sas** suas. Ennius (Ann. 101): “Virgines nam sibi quisque

domi Romanus habet sas.”

**Sam** eam Idem Ennius (Ann. 218): “Ne quisquam philosophiam

in somnis vidit prius, quam sam discere coepit.”

**Sapsa** ipsa. Idem Ennius (Ann. 430): “Quo res sapsa loco

sese ostentat.

**Scaeva res** dicitur mala, quasi sinistra: skaion enim Graece

sinistrum dicitur.

435

**Saperda** genus pessimi piscis.

**Sandaraca** coloris genus. Naevius (com. 123): “Merula

sandaracino ore.”

**Sambuca** organi genus, a quo samhycistriae dicuntur. Machina

quoque, qua urbs expugnatur, similiter vocatur. Nam

ut in organo chordae, sic in machina intenduntur funes.

p. 437

**Samnites** ab hastis appellati sunt, quas Graeci saunia appellant;

has enim ferre adsueti erant; sive a colle Samnio,

ubi ex Sabinis adventantes consederunt.

**Salaria via** Romae est appellata, quia per eam Sabini sal

a mari deferebant.

**Salaciam** dicebant deam aquae, quam putabant salum ciere

(hoc est mare movere. Unde Ovidius: “Nymphaeque salaces”);

quo vocabulo poetae pro aqua usi sunt. Pacuvius (418):

“Hinc saevitiam Salaciae fugimus.”

**Salutaris porta** appellata est ab aede Salutis, quae ei proxima

fuit.

p. 441

**Spondere** putatur dictum, quod sponte sua, id est voluntate,

promittatur.

**Salentini** a salo sunt appellati.

**Saeculares ludi** apud Romanos post centum annos fiebant,

quia saeculum centum annos extendi existimabant.

**Scutilum** tenue et macrum, et in quo tantum exilis pellicula

cernitur.

**Squalidum** incultum et sordidum, quod proxime similitudinem

habeat squamae piscium, sic appellatum.

p. 443

**Squarrosi** ab eadem squamarum similitudine dicti, quorum

cutis exsurgit ob assiduam inluviem. Lucilius (1121): “Varonum

ac rupicum squarrosa incondita rostra.”

**Schoeniculae** appellantur meretrices propter usum unguenti

schoeni, quod est pessimi generis.

**Scorta** appellantur meretrices, quia ut pellicula subiguntur.

Omnia namque ex pellibus facta scortea appellantur.

**Scortes**,id est pelles testium arietinorum, ab eisdem pellibus

dicti.

**Scandulaca** genus herbae, frugibus inimica, quod eas velut

edera inplicando necat.

**Scaptensula** locus, ubi argentum effoditur in Macedonia,

dictus a fodiendo. skaptein namque Graece fodere dicitur.

Lucretius (6, 810): “Quales expiret Scaptensula subter

odores.”

**Spara** parvissimi generis iacula a spargendo dicta. Lucilius (1351):

“Tum spara, tum murices portantur, tragula porro.”

p. 445

**Spira** dicitur et basis columnae unius tori aut duorum, et

genus operis pistorii, et funis nauticus in orbem convolutus

ab eadem omnes similitudine. Ennius (Ann. 510) vero hominum

multitudinem spiram vocavit.

**Specto** sine praepositione Pacuvius (147) posuit.

**Spetile** caro quaedam proprii cuiusdam habitus infra umbilicum

suis.

p. 447

**Spicit** quoque sine praepositione dixerunt antiqui.

**Spirillum** barba caprae appellatur.

**Spintyrnix** genus avis turpis figurae: ea Graece dicitur

spintharis.

p. 449

**Sartae** nugatoriae ac despiciendae mulieres.

**Scrutillus** venter suillus condita farte expletus.

**Spinter** armillae genus, quo mulieres utebantur brachio

summo sinistro.

**Scrupi** dicuntur aspera saxa et difficilia attrectatu; unde

scrupulosam rem dicimus, quae aliquid in se habet asperi.

**Scrantum** pelliceum, in quo sagittae reconduntur, appellatum

ab eadem causa, qua scortum. Skutos enim Graece

pellis dicitur, unde scyticae et scuta, quia non sine pellibus

sunt.

**Scel<er>atus campus** appellatur proxime portam Collinam,

in quo virgines Vestales, quae incestum fecerunt, defossae

sunt.

p. 451

**Sceleratus vicus** Romae appellatur, quod, cum Tarquinius

Superbus interficiendum curasset Servium regem, socerum

suum, corpus eius iacens filia carpento supervecta sit, properans

in possessionem domus paternae.

**Scelerata porta**,quae et Carmentalis dicitur, vocata, quod

per eam sex et trecenti Favii cum clientium millibus quinque

egressi adversus Etruscos, ad amnem Cremeram omnes

sunt interfecti.

**Schedia** genus navigii inconditum, id est trabibus tantum

inter se nexis factum, unde mala poemata schedia appellantur.

p. 453

**Sexus** natura vel habitus ex Graeco exin vocatur.

**Simpludiarea** funera, quibus ludos adhibebant.

**Sestertius** dicitur quarta pars denarii quo tempore is decusis

valebat; id est dupondius et semis tertius.

**Sex milium et ducentorum** hominum legionem

primus Gaius Marius couscripsit, cum antea quat-

tuor milium fuisset, unde etiam quadrata appel-

labatur.

**Sibus** callidus sive acutus.

**Sed** pro sine inveniuntur posuisse antiqui.

**Sybinam** appellant Illyri telum venabuli simile Ennius (Ann. 504):

“Illyrii restant sicis sybinisque fodentes.”

**Sediculum** sedile.

**Suduculum** genus flagelli dictum, quod vapulantes sudantes

facit.

**Sectarius** verbex, qui gregem agnorum praecedens ducit.

**Secespitam** alii securim, alii dolabram aeneam, alii cultellum

esse putant.

**Si<ci>licum** dictum, quod semunciam secet.

**Secessiones** narrationes.

**Siciles** hastarum spicula lata. Ennius (Ann. 507): “Incedit

veles vulgo siciliubus latis.”

p. 455

**Sectio** persecutio iuris.

**Secundsea res** non a numero dicuntur, sed quia, ut velimus,

sequantur.

**Sinciniam** cantionem solitariam.

**Sectores** et qui secant dicuntur, et qui empta sua persequuntur.

**Sicyonia** genus calciamenti. Lucilius (1161): “Et pedibus

Iaeva sicyonia demit honesta.”

**Simultas**,id est odium, dicta ex contrario, quia minime

sint odientes se simul; potest et a simulatione dicta existimari,

quia simulata loquuntur ad invicem.

**Sementivae** feriae fuerant institutae, quasi ex is fruges

grandescere possint.

**Simpulum** vas parvulum non dissimile cyatho, quo vinum

in sacrificiis libabatur; unde et mulieres rebus divinis deditae

simpulatrices.

**Senacalum** locus senatorum.

**Sentinare,** satagere, dictum a sentina navis, quam quis, ut

aqua liberet, evacuare contendit; itaque sentinare est suptiliter

periculum vitare. Csecilius (4): “Capit consilium,

postquam sentinat satis.”

**Sentes** spinae. Afranius (1): “Quam senticosa verba pertorquet

turba!” hoc est spinosa.

p. 457

**Scensas** Sabini cenas dicebant. Quae antem nunc prandia

sunt, cenas habebant, et pro cenis vespenas appellabant.

**Segnitia** dicitur, quod sit sine nitendo quid utile aut honestum.

Terentius (Andr. 206): “Enimvero, Dave, nihil loci

est segnitiae neque socordiae.”

**Signare** significat modo scribere, modo anulo signa inprimere,

modo pecora signis notare.

p. 459

**Septimontium** appellabant diem festum, quod in septem

locis faciebant sacruicium: Palatio, Velia, Fagutali[a], Subura,

Cermalo, Caelio, Oppio et Cispio.

**Siparium** genus veli mimicum.

p. 461

**Seliquastra** gemis sedilium.

**Silus** appellatur naso sursum versus et repandus. Unde galeae

quoque a similitudine silae dictae sunt.

**Serilla** navigia Histrica, quae lino ac sparto condensantur,

a conserendo et contexendo dicta.

( **Servorum dies,** p. 467)

p. 463

**Sultis** si vultis. Ennius (Ann. 532): “Pandite sultigenas

et corde relinquite somnum.”

**Setius** Accius a sero comparavit; ait enim (93): “Ne, si

forte paulo, quam tu, veniam setius.”

**Spondere** ponebatur pro dicere, unde et respondere adhuc

manet, sed postea usurpari coeptum est in promissu.

**Subditus** iudex dicitur, qui loco mortui datur is, qui eum

habuerant iudicem in aliqua re vel lite.

p. 465

**Scaptia tribus** a nomine urbis Scaptiae appellalur.

**Sabatina** a lacu Sabate dicta.

**Sabini** a cultura deorum dicti, id est apo tou sebesthai

**Silere** tacere significat, ficto verbo a S littera, quae initium

et nota silentii est.

**Sanqualis porta** appellatur proxima aedi Sancus.

**Stiricidium** quasi stillicidium, cum stillas concretae frigore

cadunt. Stiria enim principale est, stilla deminutivum.

p. 467

**Servorum dies** festus erat Idibus Augusti, quia eo die rex

Tullius, filius ancillae, aedem Dianae dedicavit.

**Sacramentum** dicitur, quod iurisiurandi sacratione interposita

geritur.

**Siremps** dicitur quasi similis res ipsa. Habetur hoc in libris

Catonis (80,1).

**Spatiatorem** pro erratorem Cato (40,3) posuit.

**Stata** dicebantur sacrificia, quae certis diebus fiebant. Cato (18,2):

“sacra stata, sollemnia, sancta deseruisti.”

**Sollemnia** sacra dicuntur, quae certis temporibus fiunt.

**Serra proeliari** dicitur, cum assidue acceditur recediturque,

neque ullo consistitur tempore.

p. 469

**Sex Vestse sacerdotes,** p. 475

**Sacramentum** aes significat quod poenae nomine penditur.

p. 471

**Scholae** dictae sunt ex Graeco, a vacatione, quod ceteris

rebus omissis, vacare liberalibus studiis pueri debent.

p. 473

**Silatum** [</B>]. antiqui pro eo, quod nunc iantaculum dicimus, appellabant,

quia ieiuni vinum sili conditum ante meridiem

obsorbebant.

**Struppi** vocabantur in pulvinaribus fasciculi de verbenis

facti, qui pro deorum capitibus ponebantur.

**Secespita** cultrum ferreum, oblongum, manubrio eburneo,

rotundo, solido, vincto ad capulum argento auroque fixum,

clavis aeneis, aere Cyprio, quo flamines, flaminicae, virgines

pontificesque ad sacriticia utebantur. Dicta antem est

secespita a secando.

**Secivum** libum est, quod secespita secatur.

**Suffimenta** dicebant, quae faciebant ex faba milioque molito

mulso sparso. Ea dis eo tempore dabantur, quo uvae

calcatae prelo premebantur.

**Serpsit** antiqui pro serpserit usi sunt. Inde serpulae dictae,

p. 475

quas nunc serpentes dicimus, ex Graeco, quia illi erpeta,

nos pro aspiratione eorum S littera posita, ut ex sex, epta

septem.

**Suffibulum** vestimentam album, praetextum, quadrangulum, oblongum, quod in capite Vestales virgines sacrificantes habebant,

idque fibula conprehendebatur.

**Summanalia liba** farinacea in modum rotae fincta.

**Sanates** dicti sunt, qui supra infraque Romam habitaverunt.

Quod nomen ideo his est inditum, quia, cum defecissent

a Romanis, brevi post in amicitiam quasi sanata

mente, redierunt.

**Sex Vestae sacerdotes** constitutae erant, ut populus pro

sua quisque parte haberet ministram sacrorum, quia civitas

Romana in sex erat distributa partes: in primos secundosque

Titienses, Ramnes, Luceres.

**Sublucare** arbores est ramos earum supputare, et veluti

subtus lucem mittere; conlucare antem succisis arboribus locum

luce inplere.

**Spurcum vinum** dicebant, cui aqua admixta, aut igne tactum

erat, mustumve antequim defervescat.

p. 477

**Sacrificium**,quod fiebat Romae in monte Palatio, Palatuar

dicebatur.

**Sistere fana** cum dicerent, significabatur lectisternia certis

in fano locis componere.

**Serpula serpserit** cum legitur apud Messallam significat

serpens inrepserit.

**Solino** intellegitur consulo.

p. 479

**Stipatores**,id est custodes cuiusque corporis, dicti sunt a

stipe, quam accipiebant mercedis nomine.

**Sollicitare** est solo citare, id est ex suo loco movere. Solum

antem quin significet locum, quis dubitet, cum exules quoque

dicantur loco patriae suae pulsi?

**Terentum** locus in campo Martio dictus, quod eo loco ara

Ditis patris terra occultaretur.

**Tauri** appellabantur ludi in honorem deorum inferorum

facti. Instituti autem videntur hac de causa. Regnante Superbo

Tarquinio cum magna incidisset pestilentia in mulieres

gravidas, quae fuerat facta ex carne di[u]vendita populo

taurorum, ob hoc dis inferis instituti et Tauri vocati sunt.

**Talassionem** in nuptiis Varro ait signum esse lanificii. Talassionem

enim vocabant quasillum, qui alio modo appellatur

calathus, vas utique lanificus aptum.

p. 481

**Tauras** vaccas steriles dici existimatur hac de causa, quod

non magis pariant, quam tauri.

**Todi** genus avium parvarum. Plantus (Cist. 408): “Cum

extortis talis, cum todillis crusculis.”

**Tubilustria** dies appellabant, in quibus agna tubas lustrabant.

**Tuditantes** significat negotium tundentes, id est agentes.

Lucretius (2, 1136): “Nec tuditantia rem cessant extrinsecus

ullam.”

**Tudites** mallei, a tundendo dicti. Inde et cuidam cognomen

Tuditano fuit, quod caput malleo simile habuerit.

p. 483

**Tullios** alii dixerunt esse silanos, alii rivos, alii vehementes

proiectiones sanguinis arcuatim fluentis, quales sunt Tiburi

in Aniene. Ennius (trag. 18): “Sanguine tepido tullii efflantes

volant.”

**Topper** cito, ut illud Nelei (3): “Topper fortunae commutantur

hominibus.”

**Torrens** et participium est et nomen.

p. 485

**Torrum** torridum, aridum.

**Turma** equitum dicta, quasi terima, quod ter deni equites

ex tribus tribubus Titiensium, Ramnium, Lucerum fiebant.

Itaque primi singularum decuriarum decuriones dicti, qui

ex eo singulis turmis sunt etiamnunc terni.

**Torreri** a torro deductum proprie significat siccare atque

arefacere, sed usurpatum est iam pro eo, quod sit igne urere.

**Turrani** Etrusci dicti a Turreno duce Lydorum, a cuius

gentis praecipua crudelitate etiam tyranni sunt dicti.

**Torvitas** a ferocia taurorum quasi tauri acerbitas est vocata.

**Turbelas** apud Plantum (Pseud. 110) turbas significat.

**Tutulum** dicebant flaminicarum capitis ornamentum vitta

purpurea innexa crinibus et in altitudine<m> extructum.

Ennius (Ann. 121): “Fictores, Argeos et tutulatos.”

p. 487

**Tuor** video, tueor defendo.

**Tuscus** vicus Romae est dictus, quod ibi habitaverunt Tusci,

qui recedente ab obsidione Porsena remanserunt.

**Tusci** a Tusco rege, filio Herculis, sunt dicti, vel a sacrificando

studiose, ex Graeco, velut thuskooi.

**Tusculum** dictum, quod aditum difficilem habeat, id est

duskolon.

p. 489

**Thomices** Graeco nomine appellantur ex cannabi inpolita[e]

et sparto leviter tortae restes, ex quibus funes fiunt. Pulvilli

quoque, quos in collo habent, ne a resti laedantur,

thomices vocantur.

**Tongere** nosse est, nam Praenestini tongitionem dicunt notionem.

Ennius (var. 28): “Alii rhetorica tongent.”

**Tesca** loca augurio designata. Cicero aspera ait esse et

difficilia.

**Tonsilla** palus dolatus in acumen et cuspide praeferratus,

qui navis religandae causa in litore figitur. Accius (547):

“Tacete, et tonsillas litora in +leda+ edite.”

**Tonsa** remus, quod quasi tondeatur ferro. Ennius (Ann. 231):

“Pone petunt, exim referunt ad pectora tonsas.”

p. 491

**Tymbreus** Apollo a monte Tymbreo dictus, qui est in agro

Troiano.

**Toles** tumor faucium, quae per deminutionem dicuntur tonsillae.

**Taxat** et **taxatio** a verbo tango dicuntur, unde et taxatores

a scenicis dicuntur, qui alterutrum maledictis tangunt.

**Tagit** simpliciter dicitur quod attigit, contigit facit compositum.

**Tablinum** locus proximus atrio a tabulis appellatus.

p. 493

**Tagas** furunculus a tangendo dictus. Lucilius (1031): “Et

Muttonis manum perscribere posse tagacem.”

**Taminia** uva silvestris, dicta quod tam mira sit quam

minium.

**Talus** praenomen erat Sabinorum.

**Tanne** eo usque. Afranius (410): “Tanne arcula tua plena

est aranearum?”

**Talipedare** est vaccillare pedibus et quasi talis insistere.

**Tammodo** antiqui dicebant pro modo.

**Talia** folliculum cepae.

p. 495

**Tarmes** genus vermiculi carnem exedeus.

**Taenpoton** appellarunt Graeci genus scribendi deorsum versus,

ut nunc dextrorsum scribimus.

**Tartarino** horrendo et terribili.

**Tam** significationem habet propositivam, cui subiungimus

quam, ut: tam bonus Choerilus, quam malus Homerus. Tam

etiam pro tamen usi sunt.

**Tandem** cum significet aliquando, interdum tamen pro supervacuo

ponitur, ut ait Terentius (Phom. 231): “Itane

tandem uxorem duxit?” Cicero etiam duplicat temporalem

significationem, cum ait (Cat. 2,1): “tandem aliquando.”

**Tama** dicitur, cum labore viae sanguis in crura descendit

et tumorem facit. Lucretius (Lucilius 1195): “Inguen ne

existat, papulae, tama ne boa noxit.”

p. 497

**Taedulum** fastidiosum, sive quod omnibus est taedium.

**Tappula** dicta est lex quaedam de conviviis.

p. 499

**Termonem** Ennius (Ann. 479-80) terminum dixit.

**Tersum diem** serenum.

**Teres** rotundus in longitudine.

**Termentam** apud Plantum (Bacch. 929) detrimentum.

**Tempestatem** pro tempore frequenter dixerunt antiqui.

**Tempesta** tempestiva.

p. 501

**Tinia** vasa vinaria.

**Tensa** vehiculum argenteum, quo exuviae deorum ludis

Circensibus in circum ad pulvinar vehebantur.

**Temerare** violare sacra et contaminare, dictum videlicet a

temeritate.

**Temetum** vinum, unde temulentia et temulentus.

**Tintinnire** et **tintinnabant** Naevius (com. 114) dixit pro

sonitu tintinnabuli.

**Tentipellium** genus calciamenti ferratum, quo pelles extenduntur.

p. 503

**Tegilluni** cuculliunculum ex scirpo factum. Plantus (Rud. 567):

“Tegillum mihi aret; id, si vis, dabo.”

**Tiberis** fluvius dictus a Tiberino rege Albanorum, quod in

eo cecidisset. Tybris a Tybri rege Tuscorum.

**Tibicines** iu aedificiis dici existimantur a similitudine tibiis

canentium, qui ut cantantes sustineant, ita illi aedificiorum

tecta.

**Tippula** bestiolae genus sex pedes habentis, sed tantae levitatis,

ut super aquam currens non desidat. Plantus (Pers. 244):

“Neque tippulae levius pondus est, quam fides lenonia.”

**Testiculari** est iumentis maribus feminas, vel mares feminis

Admovere; licet alii dicant testilari.

**Tifata** iliceta. Romae autem Tifata curia. Tifata etiam

locus iuxta Capuam.

**Thiasitas** sodalitas.

**Tituli** milites appellantur quasi tutuli, quod patriam tuerentur;

unde et Titi praenomen ortum est.

**Titiensis** tribus a praenomine Tati regis appellata esse

videtur.

**Titia** quoque curia ab eodem rege est dicta.

**Tetini** pro tenui.

**Thraeces** gladiatores appellantur a similitudine parmularum

Thraciarum.

**Tryga** antiqui vinum appellabant, unde trygetus adhuc dicitur.

p. 504

**Tittibilicium** nullius significationis est, ut apud Graecos

blituri et skindapsos. Plautus (Cas. 347): “Non ego istud

verbum empsi culem tittibilicio.”

**Trabs** proprie dicitur duo ligna conpacta.

**Tragus** genus conchae mali saporis.

**Trabica** navis, quod sit trabibus confixa. Pacuvius (405):

“Labitur trabica in alveos.”

**Trachali** appellantur muricum ac purpurae superiores partes.

Unde Arimineses maritimi homines cognomen traxerunt

Trachali.

**Troia** et regio Priami et lusus puerorum equestris dicitur

et locus in agro Laurente, quo primum Italiae Aeneas cum

suis constitit.

**Trifax** telum longitudinis trium cubitorum, quod catapulta

mittitur. Ennius (Ann. 534): “Aut permarceret paries percussus

trifaci.”

**Tributum** dictum, quia ex privato in publicum tribuitur.

Thocuni genus sellae habetur apud Plantum (frg. inc. 44).

**Tritogenia** Minerva a ripa Tritonis fluminis dicta, quod ibi

primitus sit visa.

**Truo** avis onocrotalus. Caecilius inridens magnitudinem

Nasi (270): “Pro di inmortales, unde prorepsit truo?”

**Trepit** vertit, unde trepido et trepidatio, quia turbatione

mens vertitur.

**Triumphales** coronae sunt, quae imperatori victori aureae

praeferuntur, quae temporibus antiquis propter paupertatem

laureae fuerunt.

p. 505

**Templum** significat et aedificium deo sacratum, et tignum

quod in aedificio transversum ponitur.

**Transtra** et tabulae navium dicuntur et tigna quae ex pariete

in parietem porriguntur.

**Tromentina** tribus a campo Tromento dicta.

**Tragula** genus teli, dicta quod scuto infixa trahatur.

**Themin** deam putabant esse, quae praeciperet hominibus

id petere, quod fas esset, eamque id esse existimabant, quod

et fas est.

**Termes** ramus desectus ex arbore, nec foliis repletus, nec

nimis glaber.

**Tenus** significat finem; ut cum dicimus hactenus.

**Trossuli** equites dicti, quod oipidum Tuscorum Trossulum

sine opera peditum ceperint.

**Taciturnus**, qui facile tacet: tacitus etiam argutus, quia

potest aliquando tacere.

**Tenitae** credebantur esse sortium deae, dictae quod tenendi

haberent potestatem.

**Termino** sacra faciebant, quod in eius tutela fines agrorum

esse putabant. Denique Numa Pompilius (16) statuit, eum,

qui terminum exarasset, et ipsum et boves sacros esse.

**Terminus** quo loco colebatur, super eum foramen patebat

in tecto, quod nefas esse putarent, Terminum intra tectum

consistere.

**Vicinia** vicinorum conversatio,

**Vesperna** apud Plantum (frag. inc. 45)cena intellegitur.

p. 506

**Vesticeps** puer, qui iam vestitus est pubertate, econtra investis,

qui necdum pubertate vestitus est.

**Veia** apud Oscos dicebatur plaustrum: inde veiari stipites

in plaustro, et vectura veiatura.

**Urbanas** tribus appellabant, in quas Urbs erat dispertita a

Servio Tullio rege: id est Suburana, Palatina, Aesquilina,

Collina.

**Vestis** generaliter dicitur, ut stragula, forensis, muliebris;

vestimentum pars aliqua, ut pallium, tunica, penula.

**Vescus** fastidiosus. Ve enim pro pusillo utebantur. Lucretius

vescum dixit edacem, cum ait (1, 321): “Nec, mare quae

inpendent, vesco sale saxa peresa.”

**Vescor** pascor.

**Vesperugo** vesper stella. Plantus (Amph. 275): “Nec vesperugo,

nec vergiliae occidunt.”

**Vespae** et **vespillones** dicuntur, qui funerandis corporibus

officium gerunt, non a minutis illis volucribus, sed quia

vespertino tempore eos efferunt, qui funebri pompa duci

propter inopiam nequeunt. Hi etiam vespulae vocantur.

Martialis(1, 30, 1): “Qui fuerat medicus, nunc est vispillo

Diaulus.”

**Vespices** frutecta densa dicta a similitudine vestis.

**Velati** appellabantur vestiti et inermes, qui exercitum sequebantur,

quique in mortuorum militum loco substituebantur.

Ipsi sunt et fereuiarii, qui fundis ac lapidibus pugnabant,

quae tela feruntur, non tenentur. Cato eos ferentarios

dixit, qui tela ac potiones militibus proeliantibus ministrabant.

p. 507

**Velitatio** dicta est ultro citroque prob<r>orum obiectatio, ab

exemplo velitaris pugnae. Plautus (Men. 778): “Nescio quid

velitati estis inter vos.”

**Veternosus** dicitur, qui gravi premitur somno. Cato veternosum

hydropicum intellegi voluit, cum ait (inc. 5): “Veternosus

quam plurimum bibit, tam maxime sitit.”

**Veteratores** callidi dicti a multa rerum agendarum vetustate.

Gannius: “Mulieri non astutae facile veterator persuasit.”

**Veterinam** [</B>]. bestiam iumentum Cato appellavit a vehendo.

Opillus veterinam dici vult, quasi veterinam velut uterinam,

quod ad ventrem onus religatum gerat.

**Vitulans** laetans gaudio, ut pastu. Ennius (trag. 339): “Is

habet coronam vitulans victoria.”

**Viduertas** calamitas, dicta quod viduet bonis.

**Vitiligo** in corpore hominis macula alba, quam Graeci **aXcpov**

vocant, a quo nos album; sive a vitio dicta, etiamsi non

laedit; sive a vitulo propter eius membranae candorem, qua

nascitur involutus. Lucilius (1185): “Haec odiosa mihi vitiligo

est. ‘num dolet?’ inquit.”

**Vel** conligatio quidem est disiunctiva, sed non [ex] earum

rerum, quae natura disiuncta sunt, in quibus aut coniunctione

rectius utimur, ut: aut dies est aut nox, sed earum,

quae non sunt contra, e quibus quae eligatur, nihil interest,

ut Ennius (var. 4): “Vel tu dictator, vel equorum equitumque

magister Esto vel consul.”

**Vibices** plagae verberum in corpore humano, dictae quod

vi fiunt.

p. 509

**Vibracae** pili in naribus hominum, dicti quod his evulsis

caput vibratur.

**Vibrissare** est vocem in cantando crispare. Titinnius (170):

“Si erit tibi cantandum, facito usque exvibrisses.”

**Viget** dictum a vi agendo; sed non in agendis hostilibus

rebus, verum his, quae concitato animo ad bonum tendunt.

**Viatores** appellabantur, qui magistratibus parebant, eo quod

plerumque ex agris homines evocabantur a magistratibus, et

frequens eorum erat ab agris ad Urbem via.

p. 511

**Verticulas** Lucilius (161) cum dixit, articulos intellegi

voluit.

**Volae vestigium** medii pedis concavum, sed et palma manus

vola dicitur.

**Volones** dicti sunt milites, qui post Cannensem cladem usque

ad octo milia cum essent servi, voluntarie se ad militiam

optulere.

**Versuti** dicuntur, quorum mentes crebro ad malitiam vertuntur.

**Vernae** appellantur ex ancillis civium Romanorum vere nati,

quod tempus anni maxime naturalis feturae est.

**Vergiliae** dictae, quod earum ortu ver finem facit.

**Viritanus** ager dicitur, qui viritim populo distribuitur.

**Verruncent** vertant. Pacuvius (112): “Di monerint meliora

atque amentiam averruncassent tuam, id est avertissent.

**Vastum** praemagnum, ponitur tamen et pro inani. Accius (668):

“Hanc urbem ferro vastam faciet”; unde vastitas et

vastitudo.

p. 513

**Vegrande** significat male grande, et vecors, vesanus mali

cordis maleque sanus. Alii parvum sive minutum intellegunt,

ut vegrande frumentum.

**Vecors** est turbati ac mali cordis.

**Vacerram** dicunt stipitem, ad quem equos soleant religare.

Alii dicunt maledictum hoc nomine significari magnae acerbitatis,

ut sit vecors et vesanus.

p. 515

**Vagorem** pro vagitu Ennius (Ann. 422) posuit.

**Valvoli** folliculi fabae.

**Valgos** Aurelius intellegi vult, qui diversas suras habent,

sicut e contrario vari dicuntur incurva crura habentes.

**Viere** alligare, unde vimina et vasa viminea.

**Vermina** dicuntur dolores corporis cum quodam minuto

motu, quasi a vermibus scindatur. Hic Graece dolor strophos

dicitur.

**Veruta pila** dicuntur, quod velut verua habent praefixa.

**Vervat** circumdat.

**Ungulam** Oscorum lingua significat anulum.

p. 517

**Vinalia** diem festum habebant, quo die novum vinum Iovi

libabant.

**Venerari** verbum compositum ex venia et orando.

**Ventabam** dicebant antiqui, unde preapositione adiecta fit

adventabam.

**Viminalis** porta et collis appellantur, quod ibi viminum

fuisse silva videtur.

**Vivatus** et **vividus** a vi magna dicuntur.

p. 519

**Umbrae** vocabantur Neptunalibus casae frondeae pro tabernaculis.

**Vallesit** perierit, dictum a vallo militari, quod fit circa castra,

quod qui eo eiciuntur pro perditis habentur.

**Vexillum** deminutivum est a velo.

**Vinnulus** dicitur molliter se gerens et minime quid viriliter

faciens.

**Vietus** languidus, sine vi et naturalibus privatus viribus.

**Ungustus** fustis uncus.

**Vadem** sponsorem significat datum in re capitali.

**Vecticularia vita** dicitur eorum, qui vectibus parietes alienos

perfodiunt furandi gratia. Cato (orat. inc. 13): “Vecticulariam

vitam vivere, repente largiter habere, repente nihil.”

**Viritim** dicitur dari, quod datur per singulos viros. Cato (inc. 6):

“Praeda quae capta est, viritim divisa.”

**Uxorium** pependisse dicitur, qui quod uxorem non habuerit,

res populo dedit.

**Uls** Cato pro ultra posuit.

**Volturnalia** Volturno suo deo sacra faciebant, cuius sacerdotem

Volturnalem vocabant.

**Vesculi** male curati et graciles homines. Ve enim syllabam

rei parvae praeponebant, unde Vediovem parvum lovem et

vegrandem fabam minutam dicebant.

**Vaticanus collis** appellatus est, quod eo potitus sit populus

Romanus vatum responso expulsis Etruscis.

**Vivissimus** superlativus a vivido.

**Ungulatros** ungues magnos atque asperos Cato appellavit.

**Verberitare** idem Cato frequentative ab eo, quod est verbero,

dixit.

**Vopte** pro vos ipsi Cato posuit.

**Ver sacrum** vovendi mos fuit Italis. Magnis enim periculis

adducti vovebant, quaecumque proximo vere nata essent

apud se, animalia immolaturos. Sed cum crudele videretur

p. 520

pueros ac puellas innocentes interficere, perductos in adultam

aetatem velabant atque ita extra fines suos exigebant.

**Versuram** facere mutuam pecuniam sumere ex eo dictum

est, quod initio qui mutuabantur ab aliis, non ut domum

ferrent, sed ut aliis solverent, velut verterent creditorem.

**Vae vobis** dicebatur ab antiquis, et ni nobis.

**Vinciam** dicebant continentem.

**Vernisera** messalia auguria.